
In  Dei  nomine.  Amen. 

Quam  ex  commissione  Adm.  Rev.  Patris  Laurentii  Giraldi, 
Ministri  Provincialis  almae  Provinciae  S.  Bonaventurae  in 
Thuscia,  examinavi,  probo  Dissertationem,  ratus  nihil  impe¬ 
dire  quominus  imprimatur. 

Pistorii,  die  17  Dec.  1918. 

P.  Nazarius  Rosati  0.  M. 

S.  Theol.  Lector  Gea. lis 


In  Dei  nomine.  Amen. 

Attento  judicio  A.  R.  P.  Nazarii  Rosati,  S.  Theol.  Lect.  G.lis, 
necnon  habito  testimonio  Patrum  Ordinis  nostri  in  re  exege- 
tico-biblica  versatorum,  qui  nobis  declararunt  «Dissertationem 
A.  P.  P.  Bonaventurae  Buselli  0.  F.  M.  —  Quale  fuit  etc.  — 
qua  modeste  conatur  lucem  afferre  quaestioni  gravis  momenti, 
sub  aspectu  praesertim  biblico,  typis  esse  dignam,  quippe  quae, 
maxima  cum  reverentia  erga  ipsum  textum  sacrum,  ej usque 
interpretationem  patristicam  et  ecclesiasticam,  erudite  tractat 
quaestionem  delicatam,  quam  alii  potius  intactam  relinquunt»: 
—  nihil  obstat  quominus  eadem  Dissertatio  imprimatur. 

Florentiae,  e  Conventu  Omnium  Sanctorum 
Nonis  Aprilibus  1919. 

Fr.  Laurentius  Giraldi 
Min.  Prov.lis 


Lucae,  die  22  Februarii  1919. 

Theologus,  cui  legendam  hanc  Dissertationem  commi¬ 
simus,  retulit  nihil  in  ea  inveniri  contra  fidem  vel  mores,  quod 
obstet  ejus  evulgationi. 

In  quorum  fidem  etc. 

Sac.  V.  Del  Carlo 
Prov.  G.lis 


PRAESENTIS  DISSERTATIONIS  OCCASIO 


Dum  in  Athenaeo  Collisu itulano,  prope  Pisciam ,  insti¬ 
tutiones  biblicas  juvenibus  modeste  traderem,  inter  Patres 
religiosae  familiae ,  qui  vespere,  ut  mos  est ,  recreationis 
causa  insimul  conveniebant,  enata  est  quaestio ,  quae  hac 
in  Dissertatione  discutienda  suscipitur.  Eadem  plures 
dies  exarsit  crevitque ,  rationibus ,  hinc  inde ,  plus  minusve 
persuasibilibus  in  medium  adductis. 

Etsi  pluries  ab  eisdem  rogatus,  ut  ejus  solutioni  ope¬ 
ram  impenderem,  eamque  scientifica  methodo  pertractarem, 
eorum  precibus  constanter  restiti ;  tam  ardua  semper  ipsa 
mihi  visa  est,  tantisque  difficultatibus,  praesertim  ob  tenui¬ 
tatem  Traditionis,  plena! 

Verum,  biennio  elapso,  dum  Carrariae  in  sanctuario 
«  Virginis  Gratiarum  »  praesidis  munus  ex  superiorum 
venia  obirem ,  iterum  preces,  iterumque  sodalium  instantiae, 
ut,  gravibus  scholae  occupationibus  jam  expeditus,  quae¬ 
stioni  examinandae  et  pertractandae  animum  advocarem. 
His  aliisque  id  genus  incitamentis  amplius  obsistere  nequivi. 

En  occasio,  imo  causa  determinans  hujus  scripti. 

Haec  ex  conscientia  et  veritate  duxi  innuenda  de  hi¬ 
storia  praesentis  Dissertationis;  quam  quidem  latino  ser¬ 
mone  ac  scholastica  forma  exaravi,  tum  propter  naturam 

quaestionis  de  qua  agitur ,  tum  quia  ipsa ,  non  jam  vulgi , 
sed  tantum  sacrarum  disciplinarum  cultorum  interesse 
potest. 

«  Si  quid  igitur,  ut  verbis  utar  Seraphici  Doctoris, 
imperfectum ,  vel  obscurum ,  vel  improprium ,  vel  minus  re¬ 
ctum  ibi  fuerit,  venia  occupationi  et  brevitati  temporis  et 
pauperculae  scientiae  concedatur ;  si  quid  vero  rectum ,  soli 
Deo  honor  et  gloria  referatur.  »  (1) 

Lucae  ad  S.  Franciscum, 
die  28  Nov.  1918. 


P.  Bonaventura  Buselli 

Ord.  Min. 


(i)  Breviloq.,  Prooem.  n.  J. 


I. 


DOCTRINA  SS.  PATRUM  EXPONITUR 


In  peccato  Protoparentum,  prout  in  Genesi  (Cp.  II 
et  III)  describitur,  tria  distingui  possunt:  1°  ipsum  pec¬ 
catum  in  se;  II0  ejus  circumstantiae ;  III0  ejusdem  effectus 
et  poenae. 

1°  Quoad  primum ,  cum  peccatum  nil  aliud  sit  quam 
libera  legis  divinae  transgressio ,  cumque  homo  semper 
agat  pro  consecutione  alicujus  boni,  sive  realis  sive  ap¬ 
parentis,  tamquam  finis  intenti;  quaerere  quale  fuerit 
Protoparentum  peccatum  in  se,  idem  est  ac  quaerere 
(a)  qualis  fuerit  lex  Protoparentibus,  ad  probandam 
ipsorum  Creatori  et  Dominatori  omnium  subjectio¬ 
nem,  a  Deo  imposita,  atque  ab  eis  violata ;  (b)  propter 
quid  eam  violaverint  seu  quid  ipsi  appetierint  divinam 
legem  seu  praeceptum  conculcando:  quorum  prius, 
nempe  legis  violatio,  ceu  materia  seu  elementum  mate¬ 
riale ,  alterum  vero  ceu  forma  seu  elementum  formale 
peccati  Protoparentum  spectari  potest. 

Jam  prius  illud,  cum  a  divina  voluntate  unice  pe¬ 
penderit,  nonnisi  divina  supernaturali  revelatione  nobis 
innotescere  potest,  ipsumque  aperit  Moyses  hisce  ver- 

bis  :  «  Creavit  Deus  hominem  aci  imaginem  suam  . .  .  ma¬ 
sculum  et  feminam  creavit  eos  .  .  .  Plantaverat  autem 
Dominus  Deus  paradisum  voluptatis  a  principio ,  in  quo 
posuit  hominem  quem  formaverat ;  ...  ut  operaretur  et 
custodiret  illum.  Praecepitque  ei  dicens:  ex  omni  ligno 
paradisi  comede;  de  ligno  autem  scientiae  boni  et  mali 
ne  comedas :  in  quocumque  enim  die  (hebraice:  quando) 
comederis  ex  eo ,  morte  (hebraice:  prorsus  vel  certo) 
morieris.  »  (1)  —  Hanc  autem  divinam  legem  seu  prae¬ 
ceptum  Protoparentes  esse  transgressos  testatur  Genesis 
pergens:  «  Vidit  igitur  mulier  quod  bonum  esset  lignum 
ad  vescendum ,  pulchrum  oculis  aspectuque  delectabile ;  et 
tulit  de  fructu  illius  et  comedit ,  deditque  viro  suo ,  qui 
comedit.  »  (2)  —  Ex  Genesi  igitur  dubitari  nequit  Pro- 
toparentum  peccatum,  materialiter  inspectum,  fuisse 
vetitam  fructus  arboris  scientiae  boni  et  mali  come¬ 
stionem. 

Sed  propter  quid  (en  quaestio  de  elemento  formali 
peccati  Protoparentum)  tale  divinum  praeceptum  Adam 
et  Heva  violarunt?  seu  quid  ipsi  appetivere  fructum 
vetitum  comedendo?  —  Immediate  et  proxime:  ipsius 
sensibilem  inordinatamque  fruitionem  et  delectatio¬ 
nem  :  «  Vidit,  enim,  mulier ,  pergit  Genesis,  quod  bonum 
esset  lignum  ad  vescendum  aspectuque  delectabile  »,  quod 
proprie  ad  gulam  pertinet;  —  mediate  vero  et  remote: 
divinam  similitudinem  seu  excellentiam:  «  Nequaquam 
morte  moriemini ,  dixit  serpens  tentator  ad  mulierem, 
sed  aperientur  oculi  vestri  et  erilis  sicut  dii  >  (3):  spera¬ 
runt  scilicet  tali  comestione  se  Deo  similes  esse  futu- 


(1)  Gen.  Cp.  I  et  II. 

(2)  Ibidem  Cp.  III  v.  6.  —  Hebraice:  «  Vidit  fructus  bonos  esse  ad  ve¬ 
scendum,  pulchros  ad  videndum ,  desiderabiles  ad  intelligendum ;  et  tulit  de 
fructu  illius  et  comedit,  deditque  viro  stco  (qui  erat)  cum  ea,  qui  co medii.  » 
Cf.  Mich.  Hktzicn auek  Ord.  Cap .,  Comm.  in  Genesim,  1910. 

(3)  Gen.  III,  5. 

ros;  hoc  autem  ad  superbiam  pertinet,  quae  nil  aliud 
est  quam  inordinatus,  seu  ut  ait  Seraphicus,  «  immo¬ 
deratus  appetitus  propriae  excellentiae  ».  (1) 

Igitur  ex  narratione  mosaica  apertissime  constat 
Protoparentum  peccatum,  formaliter  consideratum,  fuis¬ 
se  superbiam  simul  et  gulam ,  ita  tamen  ut  superbia 
constituerit  ejus  elementum  principale  et  primum ,  juxta 
illud:  «  Initium  omnis  peccati  superbia  »;  (2)  gula  vero 
secundarium  et  ab  eo  derivatum :  nam  fruitio  sensibilis 
fructus  vetiti,  non  per  se  nec  primo  ab  eis  inordinate 
appetita  fuit,  sed  propter  aliud  excellentius  et  spirituale 
bonum  per  se  et  primo  inordinate  appetitum,  nempe 
se  Deo  similes  esse  futuros.  —  «  In  peccato  primorum 
parentum,  ad  rem  Angelicus,  etiam  gula  locum  habuit; 
dicitur  enim  (Gen.  3°):  «  Vidit  mulier  etc.  »;  non  tamen 
ipsa  bonitas  et  pulchritudo  cibi  fuit  primum  motivum 
ad  peccandum,  sed  potius  suasio  serpentis,  qui  dixit: 
«  Aperientur  oculi  vestri  et  eritis  sicut  dii  »;  quod  appe¬ 
tendo,  superbiam  mulier  incurrit;  et  ideo  peccatum 
gulae  derivatum  est  ex  peccato  superbiae.  »  (3) 

Ex  quibus  colligitur,  totum  hominem  secundum 
utramque  naturae  suae  portionem,  necnon  secundum 
utrumque  appetitum,  ad  illud  peccatum  perpetrandum 
concurrisse;  nam  superbia  ad  rationalem,  gula  vero  ad 
appetitum  sensitivum  concupiscibilem  pertinet. 

Haec  summatim  est  doctrina,  quam  Ecclesiae  Pa¬ 
tres,  interpretes,  Doctores,  theologique  catholici  circa 


(1)  Sicnt.  II,  dist.  XXII  a.  i  q.  i. 

(2)  Eccr.i,  X,  15. 

(3'  Summa  theol.,  2-2,  q.  163  a.  1  ad  2.  —  S.  Doctor  perpulchram 
etiam  affert  rationem  hujus  derivationis,  quae  legi  potest  ibidem  (in  corp.  art.). 

Quae  autem  dicta  sunt  de  gula  respectu  superbiae,  valent  etiam  de  ino- 
bedientia,  quae  juxta  Angelicum  pariter  «  causata  fuit  (in  Protoparentibus)  ex 
superbia;  et.  hoc  est  quod  Augustinus  dicit  ad  Orosium  (22.  65 »  4  :  «  Homo 
elatus  superbia,  suasioni  serpentis  obediens,  praecepta  Dei  contempsit.  »  (ibidem). 

Protoparentum  peccatum,  in  se  inspectum,  substan¬ 
tialiter  et  fere  unanimiter  tradunt.  Ipsi  nempe  narra¬ 
tionem  mosaicam  de  lapsu  primorum  parentum  littera- 
liter ,  et  quidem  proprio  et  stricto  sensa ,  et  quoad  omnia , 
accipiunt. 

Sic,  ut  stemus  in  subjecta  materia,  sicut  Patres  ea, 
quae  Moyses  refert  de  terrestri  paradiso  (quae  et  nos 
litteraliter  accipienda  esse  ducimus),  et  de  ligno  vitae , 
litteraliter  exponunt;  ita  quoque  lignum  scientiae  boni 
et  mali ,  ex  eorum  sententia,  fuit  vera  et  materialis  planta 
fructifera;  Protoparentes  vere  et  materialiter  de  ejus 
fructibus  tulerunt  et  comederunt,  et  ob  id  eorum  pec¬ 
catum,  formaliter  consideratum,  fuit  revera  peccatum 
superbiae  simul  et  gulae ,  materialiter  consummatum 
per  inobedientiam  seu  per  comestionem  fructus  vetiti: 
«  Eritis  sicut  dii  —  bonum  ad  vescendum  —  tulit  et  co¬ 
medit ,  deditque  viro  suo  qui  comedit.  » 

II0  Ad  alterum  quod  spectat,  duae,  praecipuae  et 
potissimae,  circumstantiae  in  Genesi  (ut  cuique  illam 
legenti  apparet)  a  Moyse  recensentur:  (a)  Protoparen¬ 
tum  nuditas ,  quin  ipsius  eos  puderet;  (b)  serpens  mulie¬ 
rem  alloquens  ej usque  singularis  calliditas,  quae  occasio, 
imo  causa  moralis  fuit  eorum  funestissimae  praevari¬ 
cationis;  quibus  (c)  tertia  addi  potest,  nempe  anteriori- 
tas  esus  fructus  vetiti  ex  parte  mulieris  respectu  viri.  (1) 


(i)  Diximus:  praecipuae  et  potissimae.  Re  sane  vera,  Caput  II  Genesis 
(quod  juxta  omnes  nil  aliud  est  quam  fusior  explicatio  sextae  diei,  seu  creatio¬ 
nis  Protoparentum)  Moyses,  post  descriptam  amoenitatem  terrestris  paradisi, 
specialemque  formationem  et  eminentiam  tum  primi  hominis  tum  mulieris  ex 
ipso  ineffabiliter  sumptae  ;  postque  relatum  oestrum  Adami  in  pulchritudine 
adjutricis  suae  pro  prima  vice  contemplanda,  qua  de  causa  «  relinquet  homo 
patrem  suum  et  matrem  suam  et  adhaerebit  uxori  suae,  et  erunt  duo  in  carne 
una  »  —  Moyses,  inquam,  praedictum  Caput  sic  claudit:  «  Erat  autem  uterque 
nudus  (et  significantius)  Adam  scilicet  et  uxor  ejus,  et  non  erubescebant »;  — 

Harum  autem  circumstantiarum  primam  et  tertiam 
Patres  atque  Doctores  pariter  litterali  sensa  accipiunt; 
secundam  vero  litterali  simul  et  spirituali ,  quatenus 
scilicet  serpens  ille  et  fuit  verus  et  realis  coluber ,  qui 
erat  callidior  cunctis  animantibus  terrae,  et  fuit  dia¬ 
bolus  seu  Satan ,  qui  eo  tamquam  instrumento  usus  est, 
ut  mulierem  alloqueretur,  eamque  captiosis  suis  verbis 
ad  divinum  praeceptum  violandum  induceret.  Ita  com¬ 
munissime.  (1) 

Porro  illas  circumstantias  sic  explicant: 

(a)  Primam:  «  erat  autem  uterque  nudus  ...  et 
non  erubescebant  »,  ad  litteram ,  utpote  innocentes; 
quia  scilicet  prorsus  ignari  illius  funestissimae  legis, 
de  qua  loquitur  Apostolus:  «  Video  aliam  legem  in 
membris  meis ,  etc.  »  (2),  seu  quia  nulla  inordinata  con¬ 
cupiscentia,  quae  ex  peccato  est  et  ad  peccatum  alli¬ 
cit,  quaeque  causa  est  in  homine  erubescentiae  respectu 
nuditatis  pudendorum,  afficiebantur.  (3) 


atque  Caput  III  (quod  tentationem,  lapsum,  effectas,  necnon  multiplices  poe¬ 
nas  patrati  sceleris  describit)  sic  inchoat:  «  Sed  et  serpens  erat  callidior 
cunctis  ajiimantibus  terrae  .  .  .  Qui  dixit  ad  ?nulierem :  Cur  praecepit  vobis 
Deus  etc.  * ;  et  prosequitur  Moyses  :  Et  tulit  de  fructu  illius  et  comedit , 
dedit  que  viro  suo ,  qui  comedit.  » 

(1)  «  Diabolus  in  serpente  locutus  est,  utens  eo  velut  organo,  movensque 
ejus  naturam  eo  modo,  quo  vere  ille  movere  et  moveri  illa  potuit  ad  expri¬ 
mendos  verborum  sonos  et  signa  corporalia,  per  quae  mulier  suadentis  intelli- 
geret  voluntatem  ».  S.  Augustinus,  De  Gen.  ad  litteram,  XI,  27.  —  Cfr.  et 
S.  Jo.  Chkysostomus,  tom.  II,  hom.  XVI,  in  Gen. 

Sic  pariter  ad  diabolum,  et  non  proprie  ad  serpentem,  Augustinus  et 
Doctores  communiter  putant  referenda  esse  quae  de  calliditate  serpentis  Gene¬ 
sis  refert.  «  Dicendum,  scribit  Angelicus,  quod,  sicut  Augustinus  dicit  XI0  super 
Gen.  ad  litt  (c.  28-29),  serpens  dictus  est  prudentissimus  vel  callidissimus 
propter  astutiam  diaboli,  qui  in  illo  agebat  dolum  ;  sicut  dicitur  prudens  vel 
astuta  lingua,'  quam  prudens  et  astutus  movet  ad  aliquid  prudenter  et  astute 
suadendum.  »  2-2,  q.  165  a.  2. 

(2)  Ad  Rom.  III,  23. 

(3)  Cf.  Martini,  in  subjecta  materia,  seu  in  hunc  locum. 

(b)  Alteram  vero,  eccur  nempe  diabolus  usus  sit 
serpente,  qui  medium  videtur  minus  aptum  ad  forman¬ 
dos  verborum  sonos,  necnon  (ob  horrorem  quem  ejus 
aspectus  in  homine  naturaliter  gignit)  ad  tentationem 
insinuandam?  ita  explicant:  quia  sic ,  et  non  aliter,  ei 
permisit  Deus.  «  Non  debemus  opinari,  quod  serpentem 
sibi,  per  quem  tentaret,  diabolus  elegerit;  sed  cum  es¬ 
set  in  illo,  propter  perversam  et  invidam  voluntatem, 
decipiendi  cupiditas,  nonnisi  per  illud  animal  potuit, 
per  quod  posse  permissus  est.  »  Ita  S.  Augustinus  (1), 
cui  adstipulantur  S.  Thomas  (2),  S.  Bonaventura  (3), 
Lyranus  (4),  ceteri  que  Doctores  fere  omnes. 

Quod  si  quaeras:  cur  Deus  sic,  et  non  aliter,  dia¬ 
bolo  tentare  permiserit,  multiplices  —  equidem  sensu 
spirituali  —  congruentiae  rationes  ipsi  afferunt,  qua¬ 
rum  potiores  Doctor  Seraphicus  ita  perbelle  resumit: 

«  Permissus  est  homo  tentari  a  diabolo,  non  in 
quolibet  animali  bruto,  sed  in  serpente,  1°  ratione  ope¬ 
ris:  quia  enim  tentatio  fiebat  per  suggestionis  ingres¬ 
sum,  quae  intrat  ad  cor  per  modum  serpentis;  ideo  ut 
exterior  effigies  operi  responderet  interiori,  congruum 
fuit  hominem  a  diabolo  tentari  in  effigie  serpentis, 
cujus  est  serpere,  et  venenum  infundere,  et  diffundendo 
hominem  interimere;  II0  ratione  finis  intenti:  quia  enim 
intendebat  diabolus  faciem  hominis  et  caput  et  supe¬ 
riorem  mentem  convertere  deorsum,  et  totum  proster¬ 
nere,  et  sic  prosternendo  ad  malum  finem  deducere; 
ideo  permissus  est  tentare  in  serpente,  qui  secundum 
totum  corpus  suum  habet  terrae  in  suo  incessu  adhae¬ 
rere  ;  III0  ratione  divini  judicii :  quia  enim  ex  illa  ten- 


(i)  De  Gen.  ad  litt.,  XI. 

(a)  Summa  Iheol.,  2-2,  q.  156  a.  2. 

(3)  Sent.  II,  dist.  XXI,  a.  1  q.  2. 

(4)  Biblia  Maxima,  Postilla  in  Gen. 

tatione,  divino  judicio,  inter  tentatum  et  tentatorem 
debebat  inimicitia  exoriri;  ideo  tentatio  hominis  in 
serpente  debuit  fieri,  quem  post  lapsum  maxime  exhor¬ 
reret,  et  qui  maxime  sua  calliditate  insidiatur  ut  ho¬ 
minem  laedat.  »  (1) 

(c)  Tertiam  denique  circumstantiam  sic  plerique 
Patres  et  Doctores  explicant,  quatenus  scilicet,  cum 
mulier  nonnihil  se  a  viro  elongasset ,  serpens  seu  diabo¬ 
lus  opportunitatem  arripuit  illam  separatim  alloquendi 
et  incitandi,  eique  suadendi  ut  fructum  vetitum  come¬ 
deret;  quae  proinde  tulit  et  comedit,  et  dein  porrexit 
viro  qui,  ne  sociam  vitae  suae  contristaret,  accepit  et 
comedit. 

«  II  demonio,  ita  clar.  Martini,  movendo  la  lingua 
e  la  bocca  dei  serpente,  trovando  la  donna  separata 
da  Adamo,  ecc.  »  (2).  Ita  Augustinus,  Ambrosius,  Gre- 
gorius  Naz.,  aliique  quamplurimi  (3).  Unde  illud  Eccli: 
A  muliere  initium  factum  est  peccati  (4),  quia,  ea  dejecta, 
per  ipsam  diabolus  hominem  dejecit. 

III0  Postremo,  effectus  peccati  Protoparentum  se¬ 
quentes  in  Genesi  enumerantur:  (a)  primus,  immedia¬ 
tus  et  potissimus,  aperitio  oculorum  ipsorum ;  (b)  cognitio 
propriae  nuditatis  conjucta  verecundiae,  quae  (c)  eos  ad 
propria  corpora  obtegenda  impulit;  (d)  timor  et  occul 
tatio  amborum ,  propter  obortam  verecundiam,  in  medio 
lignorum  paradisi,  ad  vocem  Dei  eos  vocantis,  deque 
conculcata  lege  percontantis.  (5) 


(1)  Sent.  II,  dist.  XXI,  a.  i  q.  2. 

(2)  Iti  subjecta  materia ,  seu  in  hunc  locum. 

(3)  Cf.  Frassen,  tom.  V  disp.  III  a.  I  passim. 

(4)  Cp.  XXV  v.  33. 

(5)  En  textus:  «  Et  aperti  sunt  (en  praecise  verba  quae,  post  comestio¬ 
nem  fructus  vetiti  consummatumque  peccatum,  immediate  habet  Genesis)  oculi 
amborum;  cumqne  cognovissent  se  esse  nudos,  consuerunt  folia  fieus  et  fece - 

Porro  ex  narratione  mosaica  constat,  duos  priores 
effectus  ad  litteram  accipi  non  posse,  quasi  nempe  Adam 
et  Heva  creati  fuerint  oculis  clausis,  propriamque  nu¬ 
ditatem  prius  perspectam  minime  haberent;  dicit  enim 
Genesis:  «  Vidit  igitur  mulier  etc.  >,  et:  «  Erat  uterque 
nudus ,  et  non  erubescebant  »,  quod  profecto  propriae 
nuditatis  cognitionem  subaudit.  Ergo  spiritualiler  seu 
moraliter  praefati  effectus  sunt  intelligendi  et  expo¬ 
nendi.  Ita  omnes.  (1) 

Aliter  dicendum  de  duobus  postremis  effectibus, 
quos  Patres  et  Doctores  sensu  litterali,  hoc  est,  tamquam 
consequentias  naturales  patrati  sceleris  communiter 
accipiunt  et  exponunt. 


runt  sibi  perizomata.  —  Et  cum  audissent  vocem  Domini  Dei  deambulantis 
in  paradiso  .  .  .  abscondit  se  Adam  et  uxor  ejus  a  facie  Domini  Dei  in  mer 
dio  ligni  paradisi.  —  Vocavitque  Dominus  Deus  Adam  et  dixit  ei:  ubi  es?  — 
Qui  ait:  vocem  tuam  audivi  in  paradiso  et  timui  eo  quod  nudus  essem,  et 
abscondi  me.  —  Cui  dixit:  Quis  indicavit  tibi  quod  nudus  esses ,  nisi  quod 
ex  ligno ,  ex  quo  praeceperam  tibi  ne  comederes,  comedisti?  Gen.  III,  7'11* 
(i)  Audiatur  clar.  Martini :  «  Si  apersero  gli  occhi  ad  ambedite.  —  II 
serpente  lo  aveva  promesso;  e  si  avvera  adesso,  ma  in  un  senso  infinitamente 
diverso  da  quello  in  cui  volle  il  tentatore  far  prendere  quelle  parole:  «  Si  apri- 
ranno  i  vostri  occhi.  »  Si  apersero  i  loro  occhi  e  videro  il  gran  fallo  commesso, 
la  orrenda  loro  dissobedienza  in  tanta  facilita  di  osservare  il  comando,  la  in¬ 
gratitudine  mostruosa  ai  benefizi  dei  Creatore;  videro  1’  innocenza  perduta  e 
con  questa  la  loro  felicita  ;  videro  i  mali  nei  quali  si  erano  precipitati,  il  pre- 
dominio  delle  passioni,  la  morte,  i  dolori,  le  malattie,  le  miserie  della  vita 
infinite;  videro  fiualmente  il  loro  reato  e  i  mali,  nei  quali  si  erano  precipitati, 
trasmettersi  a  tutta  la  loro  infelice  posterita.  —  «  Ed  avendo  conosciuto  che 

erano  ignudi  ecc.  Agostino  scrive  :  «  L’  uomo  provo  allora  qual  fosse  quella 
grazia  di  cui  era  rivestito,  quando  nella  sua  nudita  niente  soffriva  d’  indecente.  » 
(De  Gen.  ad  litt.  II,  32).  Privato  della  grazia  e  della  giustizia  originale,  espe- 
rimenta  i  primi  frutti  di  quella  dura  legge  che  ormai  regnava  nelle  sue  mem¬ 
bra,  e  contrariava  la  legge  dello  spirito,  e  ne  ebbe  dolore  e  vergogna,  e  non 
avendo  rimedio  per  togliere  il  male,  cereo  di  nasconderlo  agli  occhi  propri  ed 
altrui.  »  In  subiecta  materia. 

Poenae  autem  Protoparentibus  ob  transgressionem 
divinae  legis  a  Deo  irrogatae,  praeter  eas  quae  serpen¬ 
tem  respiciunt,  duplicis  generis  juxta  Genesim  fuerunt: 
aliae  scilicet  cuique  speciales  seu  propriae,  aliae  utrique 
communes. 

Nam  Deus  dixit  ad  serpentem :  «  Quia  fecisti  hoc , 
maledictus  es  inter  omnia  animantia  et  bestias  terrae;  su¬ 
per  pectus  tuum  gradieris ,  et  terram  comedes  cunctis  die¬ 
bus  vitae  tuae.  Inimicitias  ponam  inter  te  et  mulierem ,  et 
semen  tuum  et  semen  illius:  ipsa  conteret  caput  tuum.  »  (1) 
Quibus  verbis  quatuor  referuntur  poenae  serpenti  in 
suae  tentationis  vindictam  irrogatae:  (a)  divinae  ma¬ 
ledictionis  in  eum  fulminatio;/^  gressus  super  pectus; 
/c)  inimicitia  inter  ipsum  et  mulierem,  necnon  inter 
semen  illius  et  semen  mulieris;/^  ipsius  serpentis  a 
muliere  contritio.  (2) 

Ad  mulierem  autem  dixit  Deus :  «  Multiplicabo  ae¬ 
rumnas  tuas  et  conceptus  tuos:  in  dolore  paries  filios ,  et 
sub  viri  potestate  eris ,  et  ipse  dominabitur  tui  »  (3);  nempe 
triplex  poena  specialis  Hevae  inflicta  fuit:  (a)  aerumna¬ 
rum  multiplicatio  in  multitudine  conceptuum  ;  (b)  do¬ 
lor  in  partu;  (c)  subjectio  potestati  viri. 

Ad  Adam  vero:  «  Quia  audisti  vocem  uxoris  tuae  et 
comedisti  de  ligno,  ex  quo  praeceperam  tibi  ne  comederes, 
maledicta  terra  in  opere  tuo ;  in  laboribus  comedes  ex  ea 
cunctis  diebus  vitae  tuae.  —  Spinas  et  tribulos  germinabit 
tibi  .  .  .  In  sudore  vultus  tui  vesceris  pane  tuo  (4);  nimi¬ 
rum  triplici  speciali  poena  Adam  mulctatus  est:  (a)  ma¬ 
ledictione  terrae  in  suis  laboribus;  (b)  ejusdem  spina- 


(1)  Gen.  III,  14-15. 

(2)  Cf.  Frassen,  tom.  V,  tract.  III,  disp.  III,  sect.  III,  q.  I. 

(3)  Gen.  III,  16. 

(4)  Gen.  III,  17-19. 

rum  et  tribulorum  germinatione;  (c)  victus  parcitate 
et  defatigatione  ad  eumdem  sibi  comparandum. 

Duplicem ,  denique,  materialem  seu  corporalem  poe¬ 
nam  utrique  Protoparenti  communem  Genesis  comme¬ 
morat:  (a)  necessitatem  moriendi;  (b)  eorum  ejectionem 
e  paradiso  terrestri :  «  Reverteris  in  terram  de  qua 
sumptus  es  »,  et:  «  Emisit  eum  Dominus  de  paradiso  vo¬ 
luptatis.  »  (1) 

Diximus:  praeter  eas  quae  serpentem  respiciunt.  — 
Nam  praedictas  poenas,  sive  speciales  sive  communes, 
quibus  Adam  et  Heva  mulctati  fuerunt,  Ecclesiae  Pa¬ 
tres  et  Doctores  unanimi  consensu  litteraliter  (quamvis 
aliter  et  aliter)  accipiunt  atque  litteraliter  accipiendas 
esse  docent;  eas  vero  quae  ad  serpentem  referuntur, 
diversimode  exponunt. 

«  Notandum,  scribit  ad  rem  clar.  Frassen,  varia 
fuisse  SS.  Patrum  placita  circa  poenas  illas  serpenti 
irrogatas,  num  videlicet  naturali  an  mystico  serpenti 
seu  diabolo  fuerint  denuntiatae.  Plurimi  namque  cum 
S.  Augustino  (De  Gen.  ad  litt.,  cp.  36)  arbitrantur  ea 
maledicta,  quae  Deus  in  serpentem  dixit,  non  ad  ve¬ 
rum  serpentem  tentationis  organum,  sed  ad  diabolum 
illius  artificem  pertinere  (2),  ita  quod  praefata  omnia 
verba  metaphorice  sint  accipienda.  -  Nihilominus  verius 
dicendum  arbitror,  maledictionem  illam  et  poenam 
vere  pertinuisse  ad  ipsum  serpentem,  licet  ipse  nul¬ 
lum  patraret  scelus;  velut  si  quis  musicum  instrumen¬ 
tum  infrangeret,  quo  afficiat  dolore  eum  qui  illo  ad 
canendum  utebatur.  Ita  Deus  maledictis  ferivit  serpen¬ 
tem,  quo  diabolum,  qui  per  eum  locutus  fuerat,  dolore 
angeret.  »  (3) 

(1)  Gen.  III,  19-23. 

(2)  En  S.  Augustini  verba:  «  Quod  autem  serpenti  dicitur:  «  Male¬ 
dictus  es  etc.  v> ,  ad  eum,  qui  per  serpentem  operatus  est,  refertur.  » 

(3)  Lcco  supra  citato. 

Conclusiones 

Talis  narratio  mosaica  de  peccato  Protoparentum 
tum  in  se,  tum  in  silis  circumstantiis ,  necnon  in  suis 
effectibus  et  poenis  considerato ;  talis  summa  doctrinae 
quam  Ecclesiae  Patres  et  Doctores  circa  ipsum  com¬ 
muniter  tradunt.  Ex  qua  interim  doc-trina  sequentes 
generales  conclusiones  colligi  possunt: 

I.  Quamquam  Patres  atque  Doctores  communiter 
narrationem  mosaicam  de  lapsu  primorum  parentum 
in  suo  complexu ,  seu  in  iis  quae  ad  ejus  substantiam 
pertinent,  litteraliter  accipiant  eamque  veram  historiam 
de  eodem  continere  doceant;  quoad  ejusdem  tamen  par¬ 
ticularia  non  omnia  sensu  litterali  et  proprio  accipiunt 
et  interpretantur. 

II.  Quamquam  communiter  Patres  atque  Docto¬ 
res  non  pauca  in  narratione  mosaica  sensu  potius 
spirituali ,  quam  litterali,  et  etiam  mixto  accipiant;  spe- 
ciatim  tamen  (exceptis  iis  quae  Protoparentum  nudi¬ 
tatem  eorumque  erubescentiam  respiciunt)  ea  quae  de 
fructu  vetito  ejusque  comestione,  quaeque  de  serpente  in 
Genesi  leguntur,  litteraliter  et  quidem  sensu  proprio 
accipiunt  et  interpretantur. 

III.  Corollarium  generale.  —  Quapropter  notam 
saltem  temeritatis  incurreret,  qui  ea,  quae  de  fructu 
vetito  Genesis,  illiusque  comestione ,  quaeque  de  serpente 
in  Genesi  leguntur,  aliter,  quam  sensu  litterali  proprio, 
intelligenda  et  exponenda  esse  doceret. 


INTERPRETATIO  PATRISTIG A  ESTNE  SUFFICIENS  ? 


Corrollario,  quod  supra  enuntiavimus,  nos  lubenter 
subscribimus,  optime  noscentes  universalem  SS.  Pa¬ 
trum  consensum  in  Sacris  Scripturis  exponendis  esse, 
per  se  loquendo,  indubium  veritatis  criterium  seu  in¬ 
dicium. 

Nihilominus  liceat  hic  nobis  sciscitari:  si  nemo 
unquam  Augustinum  (et  idem  dicito  de  aliis  Patribus 
qui  idipsum  hac  super  re  senserunt)  temeritatis  arguit, 
eo  quod  poenas  serpenti  Genesis  inflictas  non  litterali  et 
stricto  sensu,  sed  spirituali  seu  potius  metaphroico  ex¬ 
posuit,  eccur  temeritatis  notam  incurreret,  qui  idipsum 
hac  super  re  sentiret?... 

Eccur  insuper,  eo  ipso  quod  Patres  et  Doctores  non 
omnia ,  ut  vidimus,  particularia  narrationis  mosaicae 
ad  litteram  accipiunt,  eadem  interpretatio  extendi  non 
posset,  dummodo  solidae  rationes  adsint,  ad  ipsum  ser¬ 
pentem,  necnon  ad  fructum  vetitum  ejusque  comestio¬ 
nem  ?...  Forsan,  quia  hoc  pacto  valor  historicus  narra¬ 
tionis  mosaicae  pessumdaretur? 

Ast  valor  historicus  alicujus  narrationis  nobis  non 
videtur  infringi  ex  hoc,  quod,  manente  substantia, 


quaedam  tantum  ejus  accidentalia  adjuncta  non  littera- 
liter,  sed  spiritualiter  vel,  ut  strictius  loquamur,  littera- 
liter  quidem,  ast  non  sensu  proprio,  sed  improprio  seu 
methaphorico  accipiuntur  (1);  sicut  eadem  narratio  mo- 
saica  suum  non  amittit  valorem  historicum,  eo  quod 
plurimi  Patres,  ut  vidimus,  ea  quae  ad  aperitionem 
oculorum  et  cognitionem  propriae  nuditatis  referuntur, 
quaeque  de  poenis  serpentis  in  Genesi  leguntur  (et  alia 
passim),  non  stricte  ad  litteram,  sed  metaphorice  in¬ 
terpretantur. 

Aliunde,  semel  admisso  (in  iis  de  quibus  sermo  est) 
sensu  litterali  proprio  narrationis  mosaicae,  necesse 
est,  ut  inter  peccatum  et  ejus  circumstantias,  effectus 
et  poenas  unitas  adsit  et  consonantia ,  adeo  ut  partes 
narrationis  sic  acceptae  sese  mutuo  compleant  et  illu¬ 
strent;  nam  si  unitas  dos  est  et  proprietas  essentialis 
entis  et  narrationis,  a  fortiori  in  narratione  mosaica, 
quae  Deo  afflante  confecta  est,  eadem  refulgere  debet. 

Jamvero  haec  unitas  et  consonantia  litteralis  inter 
Protoparentum  peccatum  et  ejus  circumstantias,  ef¬ 
fectus  et  poenas  refulget,  an  secus,  in  expositione  quam 
de  eo  peccato  communiter  tradunt  Ecclesiae  Patres  et 
Doctores? 

Quamquam  magna  nos  eos  prosequimur  reverentia 
et  veneratione,  ut  sincere  et  humiliter  dicamus  quod 
sentimus,  nobis  videtur  negandum.  Sic,  e.  g.  praedicta 
unitas  et  consonantia  deest  praecipuam  inter  circum¬ 
stantiam  a  Moyse  in  Genesi  positam  («  Erat  autem 
uterque  nudus ...  et  non  erubescebant  »)  et  immediatos 
effectus  peccati  («  Et  aperti  sunt  oculi  amborum,  cum¬ 
que  cognovissent  se  esse  nudos,  etc.  »)  ibidem  ab  eodem 
descriptos;  nam  isti  effectus,  ut  vidimus,  non  litte- 
raliter,  sed  spiritualiter  a  Patribus  exponuntur.  —  Ipsa 


(i)  Germana  notio  horum  sensuum  determinabitur  infra  n.°  V. 

deest  inter  serpentem  (esto  quidem  tamquam  instru¬ 
mentum  a  diabolo  assumptum)  loquentem  et  mu¬ 
lierem  quae,  quin  eum  horrescat,  blande  auscultat, 
disputationemque  cum  eo  nectit,  quasi  serpentem 
loqui  esset  res  plane  naturalis  et  obvia  !  . . .  Dicendo 
autem  diabolum  serpentem,  et  non  aliud  animal  ad 
tentationem  insinuandam  magis  idoneum,  assumpsisse, 
quia  sic  et  non  aliter  ei  permisit  Deus ,  quaestio  nobis 
videtur  non  solvi,  sed  eludi;  nam,  ut  notat,  ni  fallor, 
Aquinas,  contra  rationem  sapientiae  est  in  rerum  ra¬ 
tionibus  assignandis  ad  causam  Primam  immediate 
recurrere.  —  Ipsa  (unitas  et  consonantia)  insuper  deest 
inter  manducationem  fructus  vetiti  et  inde  ortam  in 
Protoparentibus  erubescentiam;  inter  peccatum  gulae 
et  operimentum ,  non  jam  oris,  sed  partium  pudendarum  : 
hoc  enim  sibi  volunt  illa  verba  Genesis:  «  Fecerunt  sibi 
perizomata  »,  id  est,  ui  vertit  Martini,  delle  cinture.  — 
Et,  ne  longior  sim,  haec  unitas  et  consonantia  littera¬ 
lis  magna  ex  parte  desideratur  inter  peccatum  gulae  et 
speciales  poenas  mulieri  a  Deo  inflictas:  «  Ego  multipli¬ 
cabo  aerumnas  tuas  et  conceptus  tuos;  in  dolore  paries 
filios ,  etc.  »  Eccur  enim,  quaeso,  si  peccato  gulae  prima 
mulier  peccavit,  non  organum  gulae,  sed  organa  con¬ 
ceptioni  et  generationi  inservientia  in  ea  a  justissimo 
et  sapientissimo  Judice  poenis  plectunctur  atque  mul- 
ctantur?...  Nullus  Patrum  aut  Doctorum,  quod  ego 
sciam,  hoc  elucidat. 

Quid  igitur?  Responsum  habes  in  sequenti  titulo. 


IV. 


TENTAMEN  EXPLICATIONIS 


Ex  iis  quae  in  praedenti  numero  breviter  notavi¬ 
mus,  evidens  est  explicationem  communiter  receptam 
SS.  Patrum  de  Protoparentum  peccato,  haud  suis,  nec 
levibus,  carere  difficultatibus. 

Quapropter  sponte  veluti  sua  oritur  quaestio  — 
quaestio  equidem  difficillima,  praesertim  pro  angusto 
modulo  scientiae  nostrae  in  Sacris  Scripturis,  pericu¬ 
lisque  prope  innumeris  plena,  sed  quae,  revolvendo 
identidem  Caput  II  et  III  Genesis,  plurimis  abhinc  an¬ 
nis  animum  nostrum  pulsat:  possetne  (quaerendo  di¬ 
cimus,  non  sententiam  praecipitamus)  iis  quae  Moyses 
refert  circa  lapsum  Protoparentum  alia  dari  exalicatio, 
quae,  salva  qaoad  substantiam  veritate  historica  narra¬ 
tionis  mosaicae,  praedictis  inconvenientiis  obviaret,  ipsi- 
que  insimul  unitatis  et  consonantiae  characterem  imper¬ 
tiret?...  En  praecise  ardua  quaestio,  quam,  adjuvante 
Deo  pleneque  Catholicae  Ecclesiae  judicio  eam  su¬ 
bjicientes,  discutiendam  aggredimur. 

Nos,  interim,  quid  hac  super  re  modeste  sentia¬ 
mus  aperiemus;  deinde  rationes,  quibus  opinio  nostra 
inniti  videtur,  breviter  exponemus. 


v.  ; 

PRAENOTIONES  ET  STATUS  QUAESTIONIS 


Antequam  hac  super  re  mentem  nostram  aperia¬ 
mus,  sequentia  praenotanda  ducimus: 

I.  Duplicem  sensum  in  S.  Scriptura  Doctores  atque 
theologi  communiter  distinguunt:  litteralem  seu  histo¬ 
ricum ,  et  spiritualem  seu  mysticum ,  qui  etiam  typicus 
audit. 

Sensus  litteralis  ille  est,  ut  verbis  utar  clar.  Don- 
dero,  «  quem  Spiritus  Sanctus  exprimere  voluit ,  et  ipsa 
Scripturae  verba  . . .  primo  et  immediate  significant .  — 
Dixi:  quem  Spiritus  Sanctus  exprimere  voluit ;  quia  non 
quaevis  verborum  significatio  esse  potest  Scripturae 
sensus,  sed  ea  dumtaxat,  quam  Spiritus  Sanctus  in 
tendit.  Quamobrem  quaelibet  verborum  significatio, 
quae  sensum  pareret  falsum,  vel  cum  aliis  Scripturae 
locis  pugnantem,  aut  Deo  indignum,  pro  sensu  litte¬ 
rali  Scripturae  haberi  nequit.  —  Et  ipsa  Scripturae 
verba  primo.. et  immediate  significant.  In  hoc  enim  (ut 
inferius  dicetur)  sensus  litteralis  differt  a  spirituali, 
quod  hic,  non  proxime  per  verba,  sed  mediate  et  remote , 
/  • 

mediantibus  scilicet  rebus  per  verba  sensu  litterali  si¬ 
gnificatis,  a  Spiritu  Sancto  indicatur.  »  (1) 

Unde  sensus  spiritualis  cum  eodem  auctore  optime 
definiri  potest:  «  id  quod  Spiritus  Sanctus  exprimere  vo¬ 
luit,  et  verba  ipsa  Scripturae ,  praeter  sensum  litteralem , 
mediate  significant ;  quatenus  scilicet  «  sensu  litterali 
posito,  personae  et  res,  quas  verba  immediate  signifi¬ 
cant,  sint  media  per  quae  a  Spiritu  Sancto  nobis  ille 
sensus  manifestatur.  »  (2) 

Brevius,  cum  clar.  Yigouroux:  «  II  senso  letterale , 
detto  anche  storico ,  e  quello  che  deriva  dal  senso  na¬ 
turale  delle  parole,  secondo  la  loro  ordinaria  accetta- 
zione.  II  senso  mistico,  detto  anche  spirituale,  e  quello 
rappresentato,  non  gia  dalle  parole,  ma  dalle  cose  da 
quelle  espresse.  —  II  senso  mistico  e  spirituale  prende 
anche  il  nome  di  figurato ,  denominazione  per  altro 
equivoca,  perche  mette  a  rischio  di  confondere  il  senso 
spirituale  coi  senso  metaforico,  da  cui  e  affatto  di¬ 
stinto...  Piu  esattamente  si  direbbe  figurativo.  »  (3) 

II.  Sensus  litteralis  (subdivisiones  enim  sensus 
spiritualis,  utpote  ad  quaestionem  nostram  minime 
pertinentes,  omittimus)  subdividitur  in  proprium  seu 
grammaticalem ,  et  improprium  seu  metaphoricum ,  qui 
etiam  tropicus  vel  translatus  dicitur. 

«  Proprius  ille  est,  quem  verba  immediate  produnt, 
si  in  sua  nativa  et  obvia  significatione  accipiantur. 


(1)  Instit.  Biblicae ,  p.  IV  Cp.  I  et  II. 

(2)  Loco  citato. 

(3)  Man.  Biblico,  vol.  I,  §  162  e  seg.  —  Rationem  hujus  duplicis  sen¬ 
sus  perbelle  affert  Angelicus  scribens  :  «  Auctor  rerum  non  solum  potest  verba 
accomodare  ad  aliquid,  significandum,  sed  etiam  res  potest  disponere  in  figu¬ 
ram  alterius ;  et  secundum  hoc  in  S.  Scriptura  manifestatur  veritas  dupliciter: 
uno  modo  secundum  quod  res  significantur  per  verba,  et  in  hoc  consistit  sensus 
litteralis;  alio  modo  secundum  quod  res  sunt  figurae  aliarum  rerum ,  et  in 
hoc  consistit  sensus  spiritualis.  »  Quodlib.  VIII.  q.  6,  a.  14. 

Ita  cum  dicitur:  Diliges  Dominum  Deum  tuum ,  sensus 
litteralis  est,  Deum,  ut  verba  sonant,  esse  diligendum.  — 
Improprius ,  quem  verba  produnt,  si  haec  accipiantur, 
non  in  significatione  propria,  sed  translata  sive  meta- 
phorica.  Ita  cum  dicitur  Joan.  X,  27:  Oves  meae  vocem 
meam  audiunt,  sensus  litteralis  est  de  Christi  fidelibus 
per  oves  metaphorice  acceptas  significatis.  »  (1) 

«  Per  litteralem  sensum,  ita  Aquinas,  potest  ali¬ 
quid  significari  dupliciter:  secundum  proprietatem  locu¬ 
tionis ,  sicut  cum  dico:  homo  ridet ;  vel  secundum  simi¬ 
litudinem  vel  metaphoram,  sicut  cum  dico :  pratum  ridet. 
Utroque  modo  utitur  Scriptura,  sicut  cum  dicimus, 
quantum  ad  primum,  quod  Jesus  ascendit;  et  cum  di¬ 
cimus  quod  sedet  a  dextris  Dei,  quantum  ad  secundum; 
et  ideo  sub  sensu  litterali  includitur  parabolicus  vel 
metaphoricus.  »  (2) 

III.  Differentia  inter  sensum  metaphoricum  et  spi¬ 
ritualem  sive  mysticum  consistit  in  hoc,  quod  «  prior,  ut 
ait  clar.  Janssens,  subest  verbis  metaphoricis  vel  tro¬ 
picis;  hic  inest  rebus  sub  litterali  vel  tropico  expres¬ 
sis.  »  (3)  Ideoque  sensus  metaphoricus  non  destruit 
veritatem  historicam  alicujus  narrationis  —  est  enim 


(1)  Dondero,  Instit.  Bibi.,  p.  IV,  Cp.  I  a.  I. 

(2)  Lect.  VI  in  Cp.  IV  ad  Galatas.  —  «  11  senso  proprio,  ita  perbelle 
clar.  Vigouroux,  e  quello  in  cui  le  parole  designano  cio  che  di  primo  tratto 
si  presenta  alia  mente:  per  esempio,  quando  S.  Giovanni  battezza  N.  S.  G.  C., 
bisogna  prender  tali  parole  come  realmente  esprimenti  1’  immerzione  di  N.  Si- 
gnore  nelle  aeque  dei  Giordano.  11  senso  metaforico  e  quello  in  cui  le  parole 
non  vanno  intese  alia  lettera,  ma  soltanto  figuratamente  (seu  secundum  simili¬ 
tudinem).  Cosi,  quando  S.  Giovanni  dice  che  G.  Cristo  e  .1’  Agnello  di  Dio, 
adopera  metaforicamente  la  parola  agnello,  per  esprimere  la  mansuetudine  di 
nostro  Signore,  destinato  ad  essere,  come  un  agnello,  la  vittima  dei  peccati 
degli  uomini.  E  parimente  per  metafora  la  Scrittura  attribuisce  molto  spesso  a 
Dio  gli  occhi,  le  orecchie,  le  braccia,  la  collera,  ecc.  »  Loco  supra  citato,  §  163. 

(3)  Herm.  Sacra,  Cp.  V.  sect.  I,  a.  3. 

verus  sensus  litteralis  (1)  — ,  sed  tantum  efficit,  ut  res  vel 
facta  narrata,  sub  velamine  sensibili,  seu,  ut  se  expri¬ 
mit  Angelicus,  secundum  similitudinem  sensibilem  re¬ 
praesententur. 

IV.  Cum  sensus  metaphoricus  seu  translatus  (2)  fun¬ 
detur  in  aliqua  similitudine  seu  analogia  inter  rem  quam 
nomen,  propria  significatione  acceptum,  significat,  et 
subjectum  cui  tale  nomen  tribuitur,  ejus  vis  seu  veritas 
in  eo  sita  est,  ut  subjecto  reipsa  conveniat  illa  qualitas 
intelligibilis  secundum  quam  tale  nominatur;  non  au¬ 
tem  ut  ei  conveniant  qualitates  sensibiles  rei ,  prout  haec 
in  rerum  natura  est,  tali  nomine  designatae.  Ita,  ut 
stemus  in  exemplo  in  adnotatione  allato,  cum  Joannes 
dicit  de  Christo:  Ecce  Agnus  Dei ,  non  jam  vult  signi¬ 
ficare  Christo  competere  qualitates  physicas  agni  (hoc 
enim  falsum  et  impium  foret),  sed  dumtaxat  exprimere 
singularem  ejus  mansuetudinem ,  qua,  sicut  agnus  inno¬ 
cens  non  aperiens  os  suum,  pro  totius  mundi  salute 
sese  immolandum  carnificibus  tradidit.  (3) 

V.  Sensus  metaphoricus  frequentissime  in  libris  u- 
triusque  Testamenti,  ut  omnibus  compertum  est,  oc¬ 
currit.  Cujus  rei  rationem  profunde,  ut  assolet,  affert 


(1)  «  Intellectus  metaphoricae  locutionis  in  Scripturis  est  litteralis,  quia 
verba  ad  hoc  proferuntur,  ut  hoc  significent.  «  S.  Thomas,  1-2.  q.  102,  a.  2,  ad  1. 

(2)  S.  Augustinus  ita  definit  metaphoram:  «  Metaphora  est  de  re  pro¬ 
pria  ad  rem  non  propriam  verbi  alicujus  usurpata  translatio.  »  Lib.  contra 
mendacium,  Cp.  10. 

(3)  Huc  spectant  quae  habet  Augustinus  super  illud  Christi :  Ego  sum 
vitis  vera:  «  Quid  est,  Ego  sum  vitis  vera?  Numquid,  ut  adderet  vera,  hoc 
ad  eam  vitem  retulit,  unde  ista  similitudo  translata  est?  Sic  enim  dicitur  vitis 
per  similitudinem ,  non  per  proprietatem ,  quemadmodum  dicitur  ovis,  agnus, 
leo,  petra,  lapis  angularis,  et  cetera  hujusmodi;  quae  magis  ipsa  sunt  vera ,  ex 
quibus  ducuntur  istae  similitudines,  non  proprietates.  »  Tract.  80  in  Joan.  — 
Refert  idem  Augustinus  Manichaeos,  ob  defectum  hujus  regulae,  sensu  litterali 
proprio  accepisse  illa  Christi  verba  «  Ego  sum  lux  mundi  »,  itaque  Christum 
Dominum  esse  solem  putavisse.  Tract.  34  in  Joan. 

D.  Angelicus  scribens:  «  Conveniens  est  S.  Scripturae 
divina  et  spiritualia  sub  similitudine  corporalium  tra¬ 
dere.  Deus  enim  omnibus  providet  secundum  quod 
competit  eorum  naturae.  Est  autem  naturale  homini 
ut  per  sensibilia  ad  intelligibilia  veniat,  quia  omnis 
nostra  cognitio  a  sensu  initium  habet.  Unde  conve¬ 
nienter  in  Scriptura  traduntur  nobis  spiritualia  sub 
metaphoris  corporalium :  et  hoc  est  quod  dicit  Diony¬ 
sius  (Cp.  I  Coei.  Hier.):  Impossibile  est  nobis  aliter  lucere 
divinum  radium ,  nisi  varietate  sacrorum  velaminum  cir- 
cumvelatum.  »  (1) 

VI.  Cum  sensus  metaphoricus ,  quemadmodum  ex 
dictis  patet,  sit  verus  sensus  litteralis ,  pro  ejus  usu  sta¬ 
tui  potest  idem  ipse  canon  generalis ,  quem  pro  sensu 
litterali  in  genere  superius  unacum  Dondero  statui¬ 
mus,  quemque  omnes  cordatiores  repetunt  exegetae: 
«  Quaelibet  (verbi  vel)  verborum  significatio,  quae  sen¬ 
sum  pareret  falsum  vel  cum  aliis  Scripturae  locis 
pugnantem,  aut  Deo  indignum  (vel  minus  congruum), 
pro  sensu  litterali  (proprio)  haberi  nequit  »;  ideoque 
verba  illa  translate  seu  metaphorice  sunt  accipienda  et 
intelligenda.  (2) 

(1)  Summa  Theol.,  p.  I  q.  I  a.  9.  —  Huc  quadrant  perpulchi  versus 
Alighieri : 

«  Cosi  par  lar  conviensi  al  vostro  tngegno, 

Perocche  solo  da  sensato  apprende, 

Cio  che  fa  poscia  d *  intelletto  degno. 

Per  questo  la  Scrittura  condiscende 
A  vostra  facultate,  e  pied’  e  ntano 
Attribuisce  a  Dio,  ed  altro  intende  »  . 

(Parad.  C.  IV,  40) 

(2)  Hic  canon  generalis,  quamvis  negativus,  fundatur  super  regulas  spe¬ 
ciales  positivas  sensus  litteralis,  quas  clar.  Janssens  ad  tres  potissimas  restrin¬ 
git:  «  I.  Interpres  sacrum  textum  et  contextum  sedulo  expendat ;  —  II.  scopum 
libri  ejusque  partium  diligenter  investiget;  —  III.  adjuncta  (personae  scriben¬ 
tis,  objecti,  temporis,  etc.)  serio  perpendat,  et  loca  parallela  consulat.  »  Herm. 
Sacra,  Cp.  V,  sect.  II,  §  X. 


-  29 


VII.  Denique  quaestio  nostra,  sicut  ex  dictis  pla¬ 
num  est,  non  est  dogmatica  (non  enim  versatur  circa 
existentiam  peccati  Protoparentum,  ejusque  funestis¬ 
simas  consequentias  in  omnes  Adae  posteros  unacum 
ipso  originali  peccato  ex  eo  derivatas,  pluriesque  ab 
Ecclesia  solemniter  definitas,  et  quibus  contraire  hae¬ 
reticum  foret);  multoque  minus  est  moralis  quaestio; 
sed  tantum  exegetica ;  et  quidem,  non  universalis  super 
prioribus  tribus  Capitibus  Genesis,  sed  particularis , 
immo,  si  ita  loqui  fas  est,  particularissima ,  cum  tantum 
respiciat  interpretationem  illius  peculiaris  legis  Proto- 
parentibus,  ad  eorum  experiendam  fidelitatem  et  reli¬ 
gionem,  a  Deo  datae,  atque  ab  ipsis,  agente  et  instigante 
serpente,  infeliciter  violatae,  scilicet :  «  De  ligno  scien¬ 
tiae  boni  et  mali  ne  comedas  »  et  «  Sed  et  serpens  erat 
callidior  cunctis  animantibus  terrae.  —  Qui  dixit  ad  mu¬ 
lierem  :  etc.  » :  circa  quorum  interpretationem  nulla 
(sicut  ex  infra  dicendis  melius  patebit)  solemnis  Ec¬ 
clesiae  definitio  existit,  vi  cujus  opinio  nostra,  etiamsi 
videatur  audax,  haereseos  nota  a  priori  configi  queat.  (1) 


(i)  Hoc  circa  characterem  quaestionis  nostrae  caute  praenotandum  duxi¬ 
mus,  ne  nobis  objiciatur  decretum  Concilii  Vaticani,  quod,  confirmans  quae  circa 
interpretationem  S.  Sciipturae  jam  statuerat  Cone.  Tridentinum  (Sess.  IV h  sic 
sonat:  <r  Quoniam  quae  Sancta  Tridentina  Synodus  de  interpretatione  divinae 
Scripturae  ad  coercenda  petulantia  ingenia  salubriter  decrevit,  a  quibusdam 
hominibus  prave  exponuntur,  Nos,  idem  decretum  renovantes,  hanc  illius  esse 
mentem  declaramus,  ut  in  rebus  -fidei  et  morum  ad  aedificationem  populi  chri- 
stiani  pertinentium,  is  pro  vero  sensu  Sacrae  Scripturae  habendus  sit,  quem 
tenuit  ac  tenet  Sancta  Mater  Ecclesia,  cujus  est  judicare  de  vero  sensu  et  in¬ 
terpretatione  Scripturarum  Sanctarum,  atque  ideo  nemini  licere  contra  hunc 
sensum,  aut  etiam  contra  unanimem  consensu?n  Patrum  ipsam  Scripturam  Sa¬ 
cram  interpretari.  »  III  c.  2,  Evidens  enim  est,  Concilium  Vaticanum 

loqui  de  unanimi  consensu  Patrum  in  iis  tantum  quae  fidem  moresque  respi¬ 
ciunt.  Unde  Vincentius  Lirinensis,  postquam  statuerat  in  Ecclesia  Catholica 
summopere  tenendum  esse  «  quod  ubiqne,  quod  semper,  quod  ab  omnibus 
creditum  est  »,  subjungit:  «  Quae  tamen  antiqua  SS.  Patrum  consensio  non 


Hisce  claritatis  gratia  praestitutis,  quaerimus:  Quale 
fuit,  formaliter  consideratum,  peccatum  a  Protoparen- 
tibus  in  terrestri  paradiso,  instigante  serpente,  commis¬ 
sum?  Fuitne  revera  peccatum  superbiae  simul  et  gulae  ? 
an  potius  peccatum  superbiae  et  luxuriae  ?  . . .  Seu,  quod 
idem  est:  Lex  illa  Genesis  Protoparentibus  tradita :  De 
ligno  scientiae  boni  et  mali  ne  comedas ,  sicut  ea  quae 
de  serpente  eadem  Genesis  refert,  suntne  accipienda 
sensu  litterali  proprio ,  an  improprio  seu  metaphorico  ? 
En  synthesis  totius  controversiae. 


in  omnibus  legis  quaestiunculis ,  sed  solum  certe  praecipue  in  fidei  regula  ma¬ 
gno  nobis  studio  et  investiganda  est,  et  sequenda.  »  Commonitor.  T.  i  C.  38. 
coi.  675. 

«  II  consenso  dei  Padri,  ita  Vigouroux,  dev’  essere  unanime  per  essere 
decisivo,  e  la  loro  autorita  ha  forza  solo  nei  fiunti  di  fede  e  di  morale.  »  Mna. 
Bibl.y  c.  IV.  174.  —  Cf.  Hurter,  Theol.  dogm.  gener.,  tract.  II  n.  136. 


VI. 


SCRIPTORES  ET  INTERPRETES  QUI  HAC  SUPER  RE 
A  SENSU  LITTERALI  PROPRIO  RECEDENDUM 

PUTARUNT. 


Antequam  propositae  quaestioni  responsum  prae¬ 
beamus,  abs  re  non  erit,  integritati  tractationis  consu¬ 
lere  volentes,  breviter  innuere,  quinam  sint  qui  hac 
super  re,  seu  in  iis  quae  nostram  quaestionem  respi¬ 
ciunt,  a  sensu  litterali  proprio  narrationis  mosaicae 
recedendum  putarunt.  Diximus :  hac  super  re;  nam  ad 
hoc  unice  restringitur  recensio  nostra. 

Missis  hodiernis  ratio nalistis,  qui  omnia  —  praeser¬ 
tim  supernaturalia  —  quae  in  S.  Scripturis  continentur, 
speciatim  vero  quae  historiam  mosaicam  primorum 
Parentum  respiciunt,  mythice  exponenda  esse  perten¬ 
dunt  (1),  praecipui  sunt  sequentes: 

I.  Inter  veteres  (a)  primo  venit  Philo  et  multi  alii 
hebraei  ex  ejus  schola,  quorum  meminit  Origenes  nec- 


(i)  Cf.  Cornely  S.  J.,  Comp.  Introductionis  in  U.  T.  Libros,  dissert,  VII. 
Cp.  V. 

non  S.  Augustinus  (1);  (b)  S.  Iustinus  M.  (2);  (c)  Ori- 
genes  (3)  ejusque  discipuli  qui  Alexandriae  praesertim 
floruere,  et  contra  quos  scripsit  Augustinus  «  De  Ge¬ 
nesi  ad  litteram  »;  (d)  S.  Cyrillus  Alexandrinus,  Ori- 
genis  et  scholae  alexandrinae  sectator  (4);  (e)  S.  Zeno, 
episcopus  Veronensis  (vel  qui  est  auctor  Sermonum 
ejus  sub  nomine  vulgatorum).  (5) 

II.  Inter  recentes  vero  (a)  saec.  XV  Dionysius  Car- 
thusianus  (6),  et  praesertim  (b)  saec.  XVI  Card.  Caje- 
tanus  0.  P.,  commentator  Doctoris  Angelici  (7);  (c)  saec. 
XVII  inter  Protestantes  Hugo  Grotius.  (8) 

Ipsi  autem  diversimode  propriam  sententiam  ex¬ 
ponunt.  Nam,  quin  loquamur  de  S.  Justino  M.,  qui  ait 
<  diabolum  a  Moyse  serpentem  nominari  »,  (9)  Philo 
et  Origenes,  hujusque  discipuli,  generatim  stant  pro 
sensu  simpliciter  allegorico  seu  spirituali.  Sic  Philo  e.  g. 
docuit  Protoparentum  peccatum  fuisse  copulam  carna¬ 
lem ,  et  serpentem  symbolum  voluptatis  (10) ;  sicut  S.  Cy¬ 
rillus,  diabolum  Hevam  tentasse  sub  forma  quidem 
serpentis,  ast  non  realis,  sed  apparentis  tantum  (11). 


(1)  De  Gen.  ad  litt.,  lib.  VIII,  Cp.  I,  n.  i;  De  Civ.  Dei,  1.  XIII. 

(2)  Dial  cum  Tryphone,  n.  103.  —  Cf.  P.  Lottini  O.  P.,  Theol. 
Dogm.  (1902). 

(3)  Contra  Celsum,  tom.  XI,  Cp.  4,  n.  39. 

(4)  Lib.  III  Adv.  Julianum:  cf.  Cornely ,  op.  cit.,  Cp.  4  n.  192. 

(5)  Magna  Biblioth.  veterum  Patrum,  V.  II. 

(6)  Comm.  in  universos  Script.  S.  libros,  in  Genesim  (Coloniae  1553). 

(7)  Comment .,  tom.  I. 

(8)  Annotationes  in  V.  et  N.  Test.  —  Is  docuit,  non  secus  ac  S.  Zeno, 
praeceptum  divinum  Protoparentibus  datum  fuisse  prohibitionem  actus  conjugalis. 

(9)  Loco  citato. 

(10)  «  Itaque  illum  mulieris  insidiatorem  serpentem,  voluptatem  esse  di¬ 
cimus,  repentem  sinuosis  orbibus,  ad  sola  terrena  pronam,  etc.  »  :  Philo,  De 
Agricoltura,  sub  fine  (vol.  I  edit.  Maugey).  Cf.  etiam  Ilurter ,  Theol.  Dogm. 
vol.  II  tract.  VI  p.  II  Cp.  4  a.  1,  in  nota. 

(11)  Loco  citato.  —  Idipsum  sentit  Eugubinus  in  Cosmopeia. 

Cajetanus  autem,  saltem  verbis,  stat  pro  sensu  tantum 
metaphorico,  ideoque,  vi  verborum  seu  principiorum, 
ipse  non  videtur  negare  veritatem  historicam  circa  Pro- 
toparentum  lapsum  in  narratione  mosaica.  En  ejus 
verba,  simulque  ratio  ob  quam  ab  interpretatione  stricte 
litterali  Geneseos  sibi  recedendum  duxit:  «  Sunt  autem, 
scribit,  sensus  isti  metaphorici  (non  allegorici,  ut  pone¬ 
bant  Philo  et  Origenes)  non  solum  sobrii  secundum 
Sacram  Scripturam,  sed  non  parum  utiles  Christianae 
fidei  professioni,  praecipue  coram  sapientibus  mundi 
hujus;  percipientes  enim  quod  haec  (quae  de  serpente 
et  similia)  non  ut  littera  sonat,  sed  metaphorice  dicta 
intelligimus,  non  horrent  tamquam  fabellas,  sed  vene¬ 
rantur  mysteria,  et  facilius  ea  quae  sunt  fidei  am¬ 
plectuntur.  »  (1) 

Diximus:  saltem  verbis;  nam  eum  in  sensu  meta¬ 
phorico  applicando  ultra,  quam  par  est,  processisse,  at¬ 
que  in  multis  origenianas  allegorias  renovasse,  nemo 
negat.  Sic,  inter  alia,  per  serpentem  ipse  non  intelligit 
nisi  interiorem  suggestionem  Hevae,  qua  «  diabolus 
serpere  venenosa  cogitatione  incepit.  »  (2) 

III.  Denique  inter  recentiores  numerantur  a)  Ec- 
cell.  Dom.  Freppel ,  necnon ;  b)  Guenee ,  qui  sententiam 
Origenis  et  Gajetani,  etsi  minime  approbent,  non  om- 


(1)  Comm.  tom.  I.  pag.  25. 

(2)  Ibidem.  —  Nihilominus  nimis  categoricum  nobis  videtur  judicium, 
quod  de  Cajetano  hac  super  re  tradit  clar.  Vigouroux  scribens:  «  II  carattere 
storico  dei  racconto  della  caduta  fu  messo  in  dubbio  fino  dai  primi  secoli  dei 
Cristianesimo.  ed  oggi  piu  che  mai  (dai  razionalisti).  La  scuola  di  Alessandria, 
e  in  particolare  Origene,  non  videro  in  esso  che  un’  allegoria  ;  lo  stesso  fece 
nel  secolo  XVI  il  Cardinal  Gaetano  »  (loco  cit.).  Nam  sensus  metaphoricus , 
quem  sequi  Cajetanus  fatetur,  ad  litteralem  (ut  diximus  n.  V),  cujus  species 
est,  et  ideo  per  se  ad  historicum ,  pertinet. 

nino  damnant;  (1)  c)  Lacordaire,  qui  «  putat  ridiculum 
esse  narrationem  lapsus  hominis  interpretari  sensu  pro¬ 
prio,  et  non  allegorico;  »  (2)  d)  celeb.  G.  Ugdulena ,  Prof. 
Hermeneuticae  Sacrae  in  R.  Universitate  Panormitana, 
qui,  quamvis  in  suis  commentariis  sensui  litterali  pro¬ 
prio  sedulo  insistat,  serpentem  Genesis  praefert  acci¬ 
piendum  esse  metaphorice,  id  est,  pro  ipso  diabolo,  eo 
quod  haec  interpretatio,  subjungit,  «  non  e  punto  con¬ 
traria  alia  fede,  lasciando  intero  il  domma  della  colpa 
originale,  ne  i  teologi  che  preferiscono  1’  interpreta- 
zione  letterale  sono  arditi  di  condannarla;  anzi  e  fon- 
data  sulla  Scrittura  medesima  che  chiama  il  diavolo 
assolutamente  serpente,  e  preclude  la  via  alie  calunnie 
degli  increduli,  i  quali  vanno  ancora  ripetendo  i  sar- 
casmi  dell’  Imperatore  Giuliano  (3)  » ;  ej  clar.  A.  Stop- 


(1)  «  Certissimamente,  prior  scribit,  Origene  non  eccedeva  nel  suo  di- 
ritto,  cercando  di  spiegare  in  senso  allegorico  il  racconto  della  Genesi,  riguar- 
dante  la  formazione  della  donna  e  la  parte  dei  serpente  tentatore...  L’opinioue 
d’  Origene  ripresa  piu  tardi  (qn  parte)  dal  Gaetano,  per  ardita  che  avesse  po- 
tuto  parere,  e  rimasta  nondimeno  al  coperto  di  tutte  le  censure  ecclesiastiche. 
Se  quindi  1’  Autore  dei  Trattato  contro  Celso  restringeva  il  suo  sistema  di  di- 
fesa  ai  primi  capi  della  Genesi,  i  quali  sono  infatti  pieni  di  misteri,  noi  non 
avremmo  gran  rimprovero  da  rivorgergli.  «  Origene,  tom.  II  lect.  XXXI. 

Alter  vero  haec  habet;  «  Tutte  queste  ragioni  (dei  Gaetano)  non  impedi- 
rono  che  alcuni  teologi,  prendendo  forse  a  mal  proposito  1’  allarme,  scrivessero 
contro  tale  spiegazione,  sfuggita  non  fer  tanto  alia  cetistira,  nonostante  i  loro 
sforzi.  »  Lettres  des  fuifs  —  Petit  Comm.,  tom.  II  pag.  128. 

Cf.  Vigouroux,  Man.  Bibi.,  vol.  I,  c.  3,  a.  1.  §  291,  in  nota. 

(2)  Ita  Ephemeris  «  Divus  Thomas  »  (Piacenza  1901)  pag.  314.  — 
Cf.  etiam  P.  Lottini,  opere  citato. 

(3)  La  Sacra  Scrittura  in  Volgare  ecc.,  vol.  I  in  cap.  III  Gen.:  Pa- 
lermo,  1849.  —  Clar.  Vigouroux  de  hoc  opere  Ugdulena  (Vol.  I,  1859,  Vol.  II, 
1867)  hoc  judicium  profert:  «  Gregorio  Ugdulena  (1815-187  1),  prete  termitano, 
professore  d’  ebraico  e  di  sacra  ermeneutica  nella  R.  Universita  di  Palermo 
dopo  il  1843,  (£)  autore  d’  un  volgarizzamento  nuovo  delle  Sante  Scritture,  as- 
sai  superiore  a  quello  dei  Martini;  colla  differenza  sovratutto  che,  dove  que- 
st’  ultimo  tradusse  dalla  Vulgata ,  1’  Ugdulena  si  rivolse  ali’  ebraica  fonte. 

pani,  qui  pariter  serpentem  tentationis  metaphorice  seu 
ut  symbolum  diaboli  sumit  (1),  quemque  humana  sub 
specie ,  potius  quam  sub  illa  serpentis,  Hevae  apparuisse 
opinatur  (2);  f)  potissime  vero  R.  P.  Lagrange  0.  P. 
(et  nonnulli  alii),  qui  systema  Cajetani  novo  eruditio¬ 
nis  apparatu  novaque  forma  digestum  instaurare  ag¬ 
gressus  est  (3). 

Omnibus  autem  hisce  ex  diversis  opinationibus, 
duo,  ni  fallimur,  probe  notatu  digna  emergunt: 

1°  Difficultatem  interpretandi  stricte  ad  litteram 
omnia  (et  singula)  quae  lapsum  primorum  Parentum 
attinent,  cultores  S.  Scripturae  quovis  aevo  plus  mi- 
nusve  senserunt. 

II0  A  tali  sensu  recedere  in  aliquibus  dumtaxat  se¬ 
cundariis  adjunctis ,  et  salvo  semper  infallibili  Ecclesiae 
judicio  et  authentico ,  esto  sit  valde  periculosum,  nemo 
studiosus  catholicus  simpliciter  prohibetur. 


Sventuratamente  non  pote  andare  oltre  i  libri  storici.  Dico:  sventuratamente , 
perche  mentre  la  versione  b  condotta  con  vero  gusto  classico,  il  commento  che 
1*  accompagna,  tutto  d’  indole  italiana,  piu  inteso  a  chiarire  il  senso  letterale 
che  V  allegorico  e  il  mistico,  e  tale  che  le  nazioni  straniere  ben  potrebbero 
invidiario  ali’  Italia.  »  Man.  Bib .,  vol.  I  cap.  3,  a.  2,  pag.  3* I 2 33>  (S.  Pier  d’ A- 
rena,  1901). 

(1)  «  Secondo  me  non  si  tratta  d’ un  serpente  vivo  e  vero,  di  cui  il  de- 
monio  abbia  invaso  il  corpo...  E  lo  stesso  demonio  che  qui  e  indicato  sotto 
il  simbolo  dei  serpente.  «  L’  Exem .,  II,  Frammenti,  pag.  644. 

(2)  Ibidem. 

(3)  Deux  Dissertations,  publiees  dans  la  «  Revue  Biblique  »,  ann.  1896-97. 


VII. 

OPINIO  AUCTORIS  EXPONITUR  ET  DEMONSTRATUR 


Cum  quaestio  quam  nobis  solvendam  proposuimus 
sit,  ut  ex  dictis  patet,  complexa,  in  duas  partes  ipsa 
commode  distribui  posset.  Ast  quoniam  tentatio  serpen- 
tis,  etsi  cum  peccato  Protoparentum  historice  connexa, 
proprie  non  constituit  partem  seu  elementum  intrin¬ 
secum  peccati  ab  ipsis  patrati,  sed  potius,  ut  diximus, 
est  circumstantia  ejusdem;  ideo,  unitati  tractationis 
consulere  volentes,  propositae  quaestioni  unica  propo¬ 
sitione  respondemus,  ea  quae  serpentem  respiciunt  in 
Appendice  exhibituri. 

Propositio:  Perpensis  omnibus  adjunctis  narratio¬ 
nis  Mosaicae  de  lapsu  protoparentum,  ea  quae  Gene¬ 
sis  REFERT  DE  LIGNO  SEU  FRUCTU  VETITO,  NOBIS  VIDENTUR 
TRANSLATE  SEU  METAPHORICE  ESSE  ACCIPIENDA  ;  —  ITA  QUI¬ 
DEM,  UT  LEX  PROBATIONIS  A  DEO  IPSIS  IMPOSITA  FUERIT 
CONTINENTIA  SEU  ABSTINENTIA  TEMPORALIS  AB  ACTU  MARI¬ 
TALI;  —  TRANSGRESSIO  VERO  SIVE  PECCATUM  PROTOPAREN¬ 
TUM  FUIT  PECCATUM  SUPERBIAE  SIMUL  ET  LUXURIAE. 

Declaratio  propositionis.  —  Dicimus  (a)  Per¬ 
pensis  omnibus  adjunctis,  attentis  scilicet  circumstantiis, 
effectibus  et  poenis  peccati,  ut  supra  de  regulis  inter- 

pretationis  dictum  est  (1  )-,(bJ  ea  quae  Genesis  refert  de 
ligno  seu  fructu  vetito ,  quia  ad  lioc  restringitur  praesens 
propositio,  iis  quae  serpentem  ejusque  tentationem  re¬ 
spiciunt  ad  Appendicem  remissis  ;  (c)  nobis  videntur , 
quia,  ut  notavimus,  inquirendo  dicimus,  sed  idem  abso¬ 
lute  asserere  nec  audemus  nec  volumus  ;  (d)  translate 
seu  metaphorice  esse  intelligenda ,  per  simplicem  nega¬ 
tionem  sensus  litteralis  proprii,  non  vero  sensus  litte¬ 
ralis  in  genere ,  quasi  nempe  ipsa  non  contineant  nisi 
simplicem  allegoriam  vel  mgthum,  ut  falso  perten¬ 
dunt  hodierni  rationalistae,  praesertim  Germani,  duce 
D.  Strauss  (2);  (e) 'ita  quidem ,  ut  lex  probationis  etc. : 
quae  verba  determinant  qualis  sit  sensus  metaphoricus 
secundum  quem  praedicta  verba  Genesis  intelligenda 
esse  ducimus  ;  f)  transgressio  vero  sive  peccatum  Proto- 
parentum  fuit  peccatum  superbiae  simul  et  luxuriae:  qua¬ 
tenus  nempe  superbia  fuerit  motivum  principale  pec¬ 
cati,  luxuria  autem  secundarium;  et  quidem  peccatum 
luxuriae,  (de  superbia  enim  nulla  controversia  existit) 
sive  incontinentiae  maritalis  in  se;  nam  quo  modo  ex 
parte  serpentis  tentatoris  id  acciderit,  in  secunda  pro¬ 
positione  Appendicis  dicemus. 

I.°  Argumenta  ex  Contextu 
necnon  ex  adiunctis  narrationis  mosaicae 

Argumenta  —  Probatur  I  pars,  nempe  ea  quae  de 
ligno  vetito  habet  Genesis,  accipienda  esse  sensu  meta - 
phorico. 

Haec  prima  pars  vix  quidem  probatione  indiget: 
est  enim  corollarium  eorum  quae  superius  in  praeno- 
tationibus  diximus.  Nam  verba  illa  prohibitiva  Gene- 


(1)  Cf.  II  Notam ,  pag.  28. 

(2)  Cf.  V igouroux,  Maa.  Bibi.,  v.  I  c.  6,  a.  2  §  224. 


sis:  «  De  ligno  scientiae  boni  et  mali  ne  comedas  »,  ali¬ 
quem  sensum  litteralem  profecto  habere  debent.  Atqui 
sensu  litterali  proprio  ipsa  accipi  nequeunt,  quia  eo 
admisso  deest  unitas  et  consonantia  in  narratione  mo- 
saica,  seu  quia  ipse,  ut  ex  dictis  constat  et  ex  dicendis 
melius  patebit,  est  insufficiens  ad  explicandas  praeci¬ 
puas  circumstantias ,  effectus  et  poenas  ex  comestione 
talis  fructus  in  Protoparentes  derivatas.  Ergo. 

Prob.  II  pars,  nempe  praedicta  verba  esse  intelli- 
genda  de  lege  continentiae  seu  de  abstinentia  ab  actu 
conjugali  (ad  tempus). 

Cum  hac  in  altera  parte  propositionis  situs  sit 
cardo  praecipuus  controversiae,  in  ea  demonstranda, 
seu  melius  probanda,  aliquantulum  fusius  immorabi¬ 
mur.  —  Duo  interim  praenotamus. 

I.  Equidem  fatemur  enuntiatam  continentiae  legem 
expresse,  seu  totidem  verbis,  in  Genesi  haud  contineri; 
ast  simul  fateri  cogimur  ipsam  convenientissimam 
fuisse 

(a)  Deo.  Deus  enim  ipsa  puritas  et  sanctitas  est, 
quae  in  cunctis  actibus  et  operibus  ejus,  sive  ad  intra 
sive  ad  extra ,  quam  maxime  refulgent.  Sic  Pater  est 
virginitas  infinite  fecunda,  quia,  absque  ulla  sui  im¬ 
mutatione,  Verbum  sibi  aequale  et  consubstantiale  ae¬ 
ternaliter  generat,  lumen  de  lumine ,  Deum  verum  de  Deo 
vero  (1);  Verbum,  aeterna  sapientia  Patris  et  splendor 
gloriae  ejus  (2),  simplicissimo  motu  voluntatis  suae 
mundum  hominemque  producit;  atque  per  Virginem 
Matrem  immaculate  conceptam,  aeternus  Amor,  seu 
Spiritus  Sanctus,  dat  nobis  miraculorum  omnium 
maximum,  Christum  Iesum,  Deum  hominemque  simul. 


(r)  Symbolum  Nicaeno-Constautinopolitanum. 
(2)  S.  Paulus,  ad  Hebr.  I  i. 

Cum  igitur  homo  factus  esset  ad  imaginem  et  si¬ 
militudinem  Dei ,  ipse  Deo  assimilari  debebat  non  solum 
in  esse  seu  natura,  verum  etiam  (quantum  ejus  con¬ 
ditio  patiebatur)  in  actibus  seu  operationibus  suis; 
quos  inter  procul  dubio  eminebat  reproductio  sine 
tine  suipsius,  seu  actus  generationis:  nam  maxima  per¬ 
fectio  entis  est  posse  aliud  sibi  simile  producere  (1). 
Imponere  ergo  Protoparentibus  ut  ab  hoc  tam  excel¬ 
lenti  actu,  in  protestationem  propriae  obedientiae  et 
religiositatis  erga  Deum,  pro  certo  tempore  abstine¬ 
rent,  convenientissimum  nobis  videtur  tum  infinitae 
sapientiae,  cum  sanctitati  Dei;  siquidem,  ut  certa  Do¬ 
ctorum  sententia  est,  experimento  superato,  prolem 
absque  inordinata  concupiscentia  ipsi  mundo  intulis¬ 
sent  (2). 

(b)  Protoparentibus:  ut  ostenderetur  totalis  eorum 
dependentia  a  Deo,  non  solum  quantum  ad  esse,  sed 
et  guoad  virtutem  alios  procreandi ;  quia  per  illam  legem, 
non  solum  seipsos,  sed  universum  futurum  humanum 
genus  ex  eis  nasciturum  omnipotentiae  divinae  subji¬ 
ciebant:  quod  profecto  dici  nequit  de  lege  illa  «  Ne 
comedas  »  sensu  proprio  accepta,  quae  praeceptum  po¬ 
tius  personale,  afficiens  tantum  personas,  et  non  Pro- 
toparentes  qua  tales ,  exhibet,  et  quae  consona  potius 
videtur  puerili  aetati,  quam  statui  perfectionis,  in  quo 
Adam  et  Heva  a  Deo  creati  fuerunt. 

II.  Fatemur  etiam  primum  conceptum  qui  menti 
occurrit  legentis  verba  Capitis  II  Genesis,  ubi  lignum 
scientiae  boni  et  mali  ponitur  immediate  post  arborem 


(1)  Cf.  S.  Thomas,  p.  I,  q.  78,  a.  2;  Contra  Gentiles.  L.  III.  C.  XX. 
e  LXX  ,  necnon  Nuntius  Signoriello  -  Compendium  Philosophiae  Christia¬ 
nae  —  V.  I.  Dynamilogici,  Cp.  III.  a.  II.  (Ed.  octava,  Neapoli  1888). 

(2)  Cf.  S.  Thomas,  P.  I,  q.  100,  a.  1  et  2.  —  S.  Bonaventura, 
Sent.  II,  dist.  XX  a.  I  q.  3  et  4. 

vitae  in  medio  paradiso  (giardino)  virescentem,  esse  de 
planta  vera,  physica,  reali.  Ast  si  totus  contextus  una- 
cum  potioribus  circumstantiis,  necnon  cum  iis  quae 
III  Capite  narrantur,  sedulo  consideretur,  facile  pate¬ 
bit  praedictam  continentiae  legem,  sub  similitudine 
ligni  seu  fructus  vetiti,  sufficienter  insinuari.  —  Eam 
siquidem  insinuat 

1)  Contextus.  —  a)  Re  sane  vera,  Protoparentes  a 
Deo  creatos  fuisse  in  statu  perfecto,  altaque  sapientia 
supernaturaliter  adornatos,  non  modo  omnes  Doctores 
docent,  sed  ex  ipsa  Genesi  apertissime  constat.  Id  pa¬ 
tet,  inter  alia,  ex  nominibus  quae,  jussu  Dei,  Adam 
imposuit  cunctis  animantibus  terrae  et  volucribus  coeli, 
et  quidem  exprimentibus  adamussim  eorum  naturam; 
nam  ait  Moyses:  «  Omne  quod  vocavit  Adam  animae 
viventis ,  ipsum  est  nomen  ejus  »  (1). 

Jam  si  Adam  (et  idem  dicito  proportionaliter  de 
Heva)  entium  sibi  inferiorum  naturam  apprime  cogno¬ 
scebat,  a  fortiori  eum  cognovisse  semetipsum,  suas  fa¬ 
cultates,  organa  et  correlativas  actiones  et  functiones 
dici  debet.  Eccur  igitur  Moyses,  postquam  dixit  de 
Protoparentibus  (Cp.  1):  «  masculum  et  feminam  »  (Deus) 
creavit  eos,  atque  Deum  benedixisse  illis  dicendo:  «  Cre¬ 
scite  et  multiplicamini  »,  et  (Cp.  II)  addidit:  «  Quamobrem 
relinquet  homo  patrem  suum  et  matrem,  et  adhaerebit 
uxori  suae ,  et  erunt  duo  in  carne  una  »:  eccur,  inquam, 
narrationem  suam  ita  claudit,  ut  tantum  dicat  nobis: 
«  Erat  uterque  nudus ,  Adam  scilicet  et  uxor  ejus,  et  non 
erubescebant  »?!...  Eccur,  post  praedictas  circumstan¬ 
tias,  quae  omnes  directe  respiciunt  institutionem  di¬ 
vinam  primi  matrimonii,  ipse  non  adjungit,  Adamum, 
utpote  de  naturis  et  finibus  rerum  alta  sapientia  im¬ 
butum,  ibi  cognovisse  uxorem  suam  Ilevam,  et  illic 


(i)  Gen.  II,  19. 


praecise,  in  horto  deliciarum,  impletum  esse  illud: 
«  Erunt  duo  in  carne  una  »  ?  Quaenam  ratio  hujus 
abstinentiae  in  Primis  Parentibus  ab  actu  conjugali 
assignari  potest?  Nobis  nulla  alia  videtur  quam  lex 
continentiae  temporalis  a  Deo  ipsis  imposita,  expressa 
metaphoricis  illis  verbis:  «De  ligno  etc.  ne  comedas  », 
quae  lex  futuris  sponsalibus  Christianis  praeludere  de¬ 
bebat:  sese  invicem  diligere,  minime  vero  tangere  (ma- 
ritaliter),  donec  veniam  obtinerent  a  Domino  (1).  En 
lex  probationis  priscis  Parentibus  data  (2). 

—  Neque  dicas  huic  nostrae  interpretationi  opponi 
divinum  praeceptum  Genesis  (I,  28) :«  Crescite  et  multi¬ 
plicamini  ».  —  Nam  cum  agatur  de  continentia,  non 
perpetua,  sed  temporali  tantum ,  hypothesis  nostra  opti¬ 
me  cum  dicto  praecepto  consistere  potest.  Adde,  cum 
Caput  I  Geneseos,  juxta  omnes  interpretes  et  doctores, 
nil  aliud  contineat  quam  scenographiam  generalem 


(1)  Ad  majorem  argumenti  et  hypothesis  nostrae  illustrationem,  iuvabit  hic 
referre  quae  narrat  S.  Scriptura  de  matrimonio  Tobiae. 

Pogtquam  Raphael  angelus  dixerat  Tobiae  (timenti  Saram  Raguelis  filiam 
sibi  in  uxorem  ducere,  eo  quod  audierat  daemonem  occidisse  septem  viros, 
quibus  ipsa  tradita  jam  fuerat):  «  Ostendam  tibi  qui  sunt ,  quibus  praevalere 
potest  dae7nonium.  Hi  namque  qui  conjugium  ita  suscipiunt,  ut  Deu?n  a  se 
et  a  sua  mente  excludant ,  et  suae  libidini  ita  vacent,  sicut  equus  et  ?nultis, 
quibus  non  est  intellecUis,  habet  potestatem  daemo?iium  super  eos  »;  subjun¬ 
git:  «  Tu  autem  cum  acceperis  eam ,  ingressus  cubiculum,  PER  tres  dies 
continens  esto  AB  ea,  et  nil  aliud  nisi  orationibus  vacabis  cu7n  ea.  » 
Tob.  VII,  16,  ss. 

Verba  Raphaelis:  «  Qui  conjugium  ita  suscipiunt,  ut  Deum  a  sua  mente 
exc i.udant  »  si  cum  postremis:  «  Tu  autem  etc.  »  conferantur,  abs  re  om¬ 
nino  non  erit  arbitrari,  illa  intelligenda  esse  de  violatione  legis  C07itine7ttiae  a 
Deo  in  primo  conjugio  Paradisi  permanenter  institutae,  atque  in  posteros  per 
traditionem  transfusae,  cujus  violatio  causa  fuit  mortis  septem  priorum  Sarae 
virorum,  et  cujus,  consequenter,  Raphaelis  praeceptum  non  extitisset,  nisi  divina 
recordatio  et  histauratio . 

(2)  Difficultas,  quod  de  ligno  prius  comedit  Heva  et  dein  Adam,  sol¬ 
vetur  infra  in  Appendice. 

creationis  primi  hominis  et  primae  mulieris  (1),  dici 
etiam  posse  praedicta  verba  potius  finem  immediatum 
et  naturalem  creationis  maris  et  feminae,  quam  prae¬ 
ceptum  exprimere;  vel  si  praeceptum,  ut  cum  Magistro 
Sententiarum  opinantur  Seraphicus  et  Angelicus,  prae¬ 
ceptum  generale;  ulterius  tempus  illo  utendi  a  Domino 
determinandum  (2). 


(1)  Id  eruitur,  praeter  alia,  ex  verbis  quae  praedictum  versiculum  imme¬ 
diate  sequuntur,  nempe  «  Dixitque  Deus:  Ecce  dedi  vobis  omnem  heibam 
afferentem  semen  super  terram ,  et  universa  ligna  quae  habent  in  seme- 
tipsis  sementem  generis  sui ,  ut  sint  vobis  in  escam.  »  Ibidem,  v.  29. 

(2)  Optimum  ducimus  hic  ex  integro  referre  verba  utriusque  Doctoris, 
necnon  Petri  Lombardi,  utpote  quae  et  argumentationem  et  hypothesim  nostram 
valde  illustrant. 

>  Ad  quorum  plenam  intelligentiam  sciendum  est,  Moysen  dicere  Adam  co¬ 
gnovisse  maritaliter  Hevam  solummodo  Cp.  IV  Genesis ,  postquam  scilicet  ambo 
e  terrestri  paradiso  ejecti  fuerant.  Ex  quo  Patres  communiter  inferunt,  ipsos 
tempore  quo  illic  commorati  sunt  continenter  vixisse.  «■  Da  questo  luogo, 
scribit  Martini,  i  Padri  ne  inferiscono  che  Adamo  ed  Eva  si  mantennero  ver- 
gini  tutto  il  tempo  che  dimorarono  nel  paradiso  terrestre.  »  In  siibjecta  materia. 

Jam  Magister  Sententiarum  quaestionem  instituit :  «  Cur  in  paradiso  non 
coierunt?  —  Et  respondet:  «  Quia,  creata  muliere,  mox  trangressio  facta  est 
et  ejecti  sunt  de  paradiso;  vel  quia  nondum  Deus  jusserat  ut  coirent ,  et  po¬ 
terat  divina  expectari  auctoritas  ubi  concupiscentia  non  angebat.  »  Dist.  20,  cp.  2. 

S.  Bona  ventura  autem  super  littera  Magistri  hoc  sibi  proponit  dubium: 
«  Item  quaeritur  de  hoc  quod  dicit  (Magister)  :  «  Deus  nondum  jusserat  ut 
coirent.  »  Hoc  enim  videtur  esse  falsum,  quia  dicitur  Genesi  1°:  «  Crescite  et 
multiplicamini ,  et  replete  terram  »  ;  constat  quod  hoc  dictum  est  quantum  ad 
actum  generativae;  ergo,  »  Cui  ita  respondet  :  «  Dicendum  quod  illud  mandatum 
datum  fuit  viro  et  mulieri  in  statu  innocentiae  ;  sed  cum  esset  mandatum  affir¬ 
mativum,  non  obligabat  ad  semper,  sed  pro  loco  et  tempore.  Determinatio  autem 
temporis  dependebat  a  revelatione  divinae  voluntatis ;  quam  quia  Deus  eis  non¬ 
dum  revelaverat,  ideo  dixit  Magister  quod  nondum  jtisserat.  »  Seut.  II,  dist.  20. 

Denique' S.  Thomas  eamdem  difficultatem  sibi  proponens  ita  respondet: 
«  Sicut  Augustinus  dicit  90  super  Gen.  ad  litt.  (cp.  4  in  fine)  :  ideo  primi 
parentes  in  paradiso  non  coierunt,  quia,  formata  muliere,  post  modicum  propter 
peccatum  de  paradiso  ejecti  sunt ;  vel  quia  expectabatur  divina  auctoritas  ad 
determinandum  templis  commixtionis ,  a  qua  receperunt  universale  mandatum.  » 
Sumina  Theol.,  p.  I,  q.  98,  a.  2,  ad  2. 

Ceterum,  ipsamet  phrasis  Moysis:  «  Erat  uterque 
nudas  et  non  erubescebant  »,  qua  clauditur  Caput  II  Ge¬ 
nesis,  si  serio  perpendatur,  praedictam  continentiae 
legem  seu  praeceptum  sufficienter  innuit. 

Eccur,  enim,  de  propria  nuditate  Adam  et  Heva  non 
erubescebant?  —  Quia  innocentes  erant  —  reponunt 
communiter  Doctores.  Ast  in  quo ,  ulterius  quaerimus, 
sita  erat  haec  eorum  innocentia?  seu  clarius:  ipsa  for¬ 
san  efficiebat  ut,  instar  infantium,  propriarum  aptitu- 
dinum  naturalium  cognitione  carerent?  Ast  nonne  in 
statu  perfecto  ambo  creati  fuere?  .  . .  Haec  igitur  absen¬ 
tia  erubescentiae  in  primis  Parentibus  respectu  pro¬ 
priae  nuditatis,  ad  quam  specialiter  refertur  sacer 
textus,  non  aliter  intelligi  nec  explicari  potest,  quam 
quatenus,  etsi  proprias  naturales  aptitudines  optime  ipsi 
noscerent,  materialiter  tamen,  saltem  per  aliquod  tem¬ 
pus,  ut  communiter  opinantur  Doctores  (1),  in  terre¬ 
stri  paradiso  sese  minime  cognoverunt,  nullamque  ob 
id  inordinatam  concupiscentiam,  ex  qua  erubescerent, 
in  seipsis  senserunt.  (2)  Age  porro:  undenam,  quaeso, 
in  ipsis  abstinentia  haec  ab  actu  tam  naturali,  tamque 
grandi,  qui  eos  Protoparentes  effectivos  constiturus 
erat?.  .  .  Certe,  aut  ab  ipsorum  electione,  aut  a  prae¬ 
cepto  divino.  Atqui  non  prius  illud:  continentia  enim 
conjugalis  voluntaria,  conjuncta  cohabitationi,  est  res 
adeo  sublimis,  ut  nonnisi  in  plenitudine  legis  gratiae, 
et  quidem  rarissime,  occurrat.  Ergo  restat  secundum. 

b)  Id  ipsum,  et  quidem  haud  obscure,  nobis  insi¬ 
nuare  videntur  verba  quae  Moyses  ponit  in  ore  Domini, 
Adamo  —  qui  propter  obortam  in  eo  nuditatis  cognitio- 


(i)  Cf.  superiorem  Notam ,  pag,  42. 

^2)  In  statu  innocentiae  «  non  erat  aliqua  turpitudo  in  corpore  hominis, 
quae  ad  confusionem  (et  idea  ad  se  operiendum)  induceret.  «  S.  Thomas,  2-2, 
q.  164,  a.  2,  ad  8. 


—  44  - 


» 


nem  et  erubescentiam,  una  cum  uxore  sese  absconderat 
a  facie  eius  deambulantis  in  paradiso  — respondentis: 
Quis  indicavit  tibi  quod  nudus  esses ,  nisi  quod  ex  ligno,  ex 
quo  praeceperam  tibi  ne  comederes,  comedisti  9  (Gen.  III.) 
Evidens  enim  est,  hisce  in  verbis  iustitui  comparatio¬ 
nem  seu  relationem  causalitatis  inter  obortam  in  Proto- 
parentibus  nuditatis  cognitionem  et  erubescentiam,  et 
transgressionem  legis  sive  praecepti  divini  ipsis  impo¬ 
siti,  adeo  ut,  huius  transgressio  fuerit  praecise  causa 
directa  et  formalis  subsecutae  in  eis  agnitionis  nudita¬ 
tis  et  erubescentiae.  Constat  autem,  ex  contextu,  hanc 
nuditatem,  una  cum  adnexa  erubescentia,  non  spiri¬ 
tualem,  sed  physicam  fuisse,  atque  pro  obiecto  habuisse 
Protoparentum  verenda :  nam  ob  id  fecerunt  sibi  peri¬ 
zomata  eadem  occultantia. 

Igitur  contextus  narrationis  mosaicae  praedictam 
continentiae  legem  seu  praeceptum  non  obscure  in¬ 
sinuat. 

2)  Eam  insinuat  scopus  et  objectum  Genesis  in  pri¬ 
mis  tribus  Capitibus,  quibus  est  praecipue  attendendum 
in  judicando  de  valore  historico  et  reali  divini  prae¬ 
cepti  :  Ne  comedas. 

Quinam  est,  enim,  scopus  Genesis  (il  libro  delle 
generazioni)  in  praedictis  Capitibus?  Nonne  demonstra¬ 
tio,  sicut  originis  omnium  entium  a  Deo  per  creatio¬ 
nem,  ita  originis  totius  generis  humani  ab  uno  homine 
unaque  muliere  per  generationem?  Unde  generatio 
totius  humani  generis  ab  Adam  et  Heva  uxore  sua, 
cum  omnibus  iis  quae  ad  eamdem  referuntur  (ut  creatio 
duorum  sexuum,  fecunditas  ipsis  tributa,  institutio  et  be¬ 
nedictio  matrimonii ,  hujus  indissolubilitas,  Protoparen¬ 
tum  nuditas  cum  absentia  erubescentiae )  jure  dici  potest 
principale  objectum  duorum  priorum  Capitum  Genesis, 
sicut  et  tertii,  interjecta  tamen,  incidentis  instar,  actione 
perturbatrice  serpentis.  Nam  in  tertio ,  praemissa  ten- 

tatione  serpentis,  iterum  iterumque  sermo  est  de  iis 
quae  ad  generationem  pertinent,  uti  sunt  erubescentia 
nuditatis ,  cooperitio  pudendorum ,  semen ,  multiplicatio  ae¬ 
rumnarum  et  conceptuum ,  partus  cum  dolore.  Nostra  igi¬ 
tur  interpretatio,  ut  patet  —  et  ex  dicendis  melius 
patebit  —  scopo  et  objecto  principali  primorum  Capi¬ 
tum  Geneseos  apprime  consonat;  quod  profecto  de  in¬ 
terpretatione  stricte  litterali  dici  nequit. 

3)  Eam  insuper  insinuat  terrestris  paradisus ,  in  quo 
Protoparentes  collocati  fuerunt.  Ipse  enim,  prout  re¬ 
fert  Genesis,  erat  locus  omnium  deliciarum  et  volupta¬ 
tum.  Omnes  hominis  facultates,  omnesque  sensus,  et 
praesertim  gustus,  ibi  propriis  objectis  copiose  frueban- 
tur  ac  delectabantur.  Unus  sensus,  in  quem  humanitas 
maxime  fertur,  et  quo  ipsa  jugiter  maxime  abutitur !  . . . 
in  descriptione  paradisi  reticetur ;  una  voluptas  in  illo 
loco  omnium  deliciarum  pleno  deest:  voluptas  carnis! ... 
Eccur?  nisi  lege  divina  «  Ne  comedas  »  seu  temporalis 
continentiae  praecepto? 

4)  Eam  denique  insinuat  ipsum  lignum  seu  arbor , 
sic  dicta,  scientiae  boni  et  mali. 

Omnibus  namque  in  aperto  est,  vitam  humanam 
per  generationem  diffundi  atque  multiplicari  instar 
arboris ;  sicut  enim  ex  trunco  multiplices  rami,  ejusdem 
naturae  ac  truncus,  prodeunt,  sic  ab  homine  per  ac¬ 
tum  generativum  filii  in  similitudinem  naturae  pro¬ 
creantur.  Hinc  penes  omnes  populos,  sive  antiquos  sive 
recentes,  arbor  genealogica  seu  generationis  unacum  sti¬ 
pite  (e  il  capostipite).  Hinc  illud  Psalmistae :  «  Filii  tui 
sicut  novellae  olivarum  in  circuitu  mensae  tuae  »  (1);  hinc 
illud  Isaiae  de  generatione  Virginis :  «  Egredietur  virga 


(i)  Psalrn.  127,  4. 

de  radice  Jesse,  et  flos  de  radice  ejus  ascendet  »  (1);  nec- 
non,  ut  de  aliis  similibus  S.  Scripturae  locis  sileam, 
illud  Christi:  «  Ego  sum  vitis,  vos  palmites  »  (2).  Omnia 
haec  procul  dubio  ostendunt  non  omnino  arbitrariam 
esse  interpretationem  metaphoricam,  quam  nos  arbori 
Eden  tribuimus.  —  «  De  ligno  (seu  arbore)  scientiae 
boni  et  mali  ne  comedas  »  —  idest,  ab  actu  generationis, 
usque  dum  dicam  vobis,  abstinete.  Ideo  autem  actus  ge¬ 
nerationis  appellatus  est  arbor  scientiae  boni  et  mali , 
quia,  stante  lege  seu  praecepto  divino,  ab  eo  pendebat 
experimentum  omnis  boni  omnisque  mali,  seu  felici¬ 
tas  vel  infelicitas  tum  Protoparentum,  cum  totius  ge¬ 
neris  humani  ex  iis  nascituri.  (3). 

Dices:  I.  Constat  ex  Genesi  II,  17,  praeceptum  il¬ 
lud:  «  De  ligno  scientiae  boni  et  mali  ne  comedas  »  datum 
fuisse  Adamo,  antequam  Heva  ex  costa  ejus  formare¬ 
tur.  Ergo  interpretatio  metaphorica  horum  verborum 
pro  lege  temporalis  continentiae  non  solum  omni  funda¬ 
mento  caret,  sed  absurda  est. 

II.  Verba  «  De  ligno  ...  ne  comedas  »  evidens  est 
continere  prohibitionem  absolutam ;  haec  autem  exclu¬ 
dit  ipsa  explicari  posse  de  praecepto  abstinendi  ad 
tempus  ab  actu  conjugali. 


(1)  Cp.  XI  v.  i.  —  «  11  grande  albero,  ita  commentatur  haec  verba 
clar.  Martini,  e  la  selva  grande  dell’  impero  Assiro  sara  estirpata  dalle  radici, 
come  ha  detto  il  Profeta  alia  fine  dei  capo  precedente  ;  ma  1’  albero  dei  Giu- 
dei  e  la  pianta  della  stirpe  reale,  benche  offesa  sovente  dai  ncmici  coi  ferro  e 
coi  fuoco,  e  spogliata  in  gran  parte  dell’  onore  dei  suoi  rami  e  delle  sue  frondi, 
vivera  nondimeno  nel  suo  tronco  e  nella  radice,  da  cui  spuntera  un  polione  e 
un  fiore ,  di  cui  la  gloria  sara  eterna.  Questo  polione  e  questa  verga.ella  e  la 
Vergine ;  il  fiore  egli  e  Cristo ;  la  radice  ell’ e  la  famiglia  di  David  ».  In  su¬ 
bjecta  materia. 

(2)  JOAN.  XV,  5. 

(3)  Cf.  S.  Augustinus,  De  Gen.ad  litt.  1.  VIII,  c.  6,  n.  12;  Theodo- 
retus,  Quaestiones  super  Genesim ,  inter  XXVI,  XXVII,  (apud  Vigouroux, 
Man.  Bibi.,  vol.  I.  Il  Pentat.,  c.  3,  a.  1,  n.  289). 

III.  Sensus  metaphoricus,  ut  verus  sit,  supponit,  ut 
diximus  (pag.  27,  IY),  aliquam  similitudinem  sive  ana¬ 
logiam  inter  rem  significatam  per  nomen,  et  subjectum 
cui  tale  nomen  tribuitur.  Inter  comestionem  autem  ligni 
seu  fructus  vetiti,  et  cognitionem ,  sive  actum ,  conjugalem 
nulla  existit  analogia.  Ergo  interpretatio  nostra  me- 
taphorica  prorsus  arbitraria  est. 

a)  Responsio  ad  lm,  quod  subvertere  nititur  inte¬ 
gram  II  partem  nostrae  propositionis,  in  promptu  est: 
Antecedens  enim  aequivocatione  laborat.  Et  sane,  veris¬ 
simum  est  praedicta  verba  a  Moyse  referri  ante  nar¬ 
rationem  particularem  formationis  Hevae;  eam  enim 
Moyses  exhibet  praecise  Cap.  II  Geneseos,  v.  18  et  seqq. 
Ast  falsum  omnino  est  ipsa  dicta  fuisse  Adamo  an¬ 
tequam  Heva  exstaret;  ambo  enim  creati  fuere  sexta 
die,  ut  patet  ex  verbis  Genesis  (I,  27) :  «  Creavit  Deus 
hominem  ad  imaginem  suam ,  masculum  et  feminam  crea¬ 
vit  eos  —  Benedixitque  illis  etc.  ».  Quod  autem  et  Hevae 
talia  verba  dicta  fuere,  seu  praeceptum  illud  a  Deo 
datum  fuit,  luculentissime  patet  ex  ejus  responsione 
ad  serpentem :  «  De  ligno  quod  est  in  medio  paradisi 
praecepit  nobis  Deus  ne  comederemus  »  (Gen.  III,  3).  — 
Si  autem  quaeras,  cur  ibi  Moyses  loquatur  de  solo 
Adam?  quia,  reponimus,  cum  in  II  Cap .  Geneseos  ipse 
describendam  sumpserit  formationem  particularem  u- 
triusque  Protoparentis,  et  ibi  describat  formationem 
specialem  Adami ,  et  non  Hevae,  ordo  seu  cohaerentia 
narrationis  id  exigebat  (1).  Ex  citatis  igitur  Genesis 
verbis  nihil  contra  nostram  propositionem  concludi 
posse  nobis  videtur;  sicut  non  potest  concludi  Hevam 
unacum  Adamo  creatam  non  fuisse  sexta  die,  eo  quod 


(i)  Alia  etiam  ratio  afferri  potest,  quia,  ut  ait  Apostolus,  «  Caput  mu¬ 
lieris  vir  »  (I  Cor.  XI,  3);  ordinationes  autem  a  legislatore  ordinarie  dantur 
(et  sufficit)  capiti,  et  non  singulis  familiae  membris. 

in  eodem  Gap.  II  legitur  dixisse  Dominum:  «  Non  est 
bonum  esse  hominem  solum  »,  et  :  «  Adae  vero  non  inve¬ 
niebatur  adjutor  similis  ejus  »  (1). 

b)  Ad  llm,  quod  sane  grave  est,  reponimus  distin¬ 
guendo  Minorem  propositionem :  excludit,  si  in  se ,  seu 
si  seorsim  consideretur,  Cone.;  si  comparative ,  seu 
unacum  aliis  narrationis  Mosaicae,  Neg.  min.  —  Certe 
verba  illa,  prout  sonant,  prohibitionem  absolutam  seu 
nullo  tempore  restrictam  continent;  ast  inde  excludi 
absolute  interpretationem  nostram  de  praecepto  absti¬ 
nendi  ad  tempus  etc.,  si  ipsa  comparative  spectentur, 
non  constat,  vel  saltem  id  non  constare  nobis  videtur. 
Quemadmodum  eim  praeceptum  illud:  «  Crescite  et  mul¬ 
tiplicamini  »  a  Deo  Protoparentibus  datum,  etsi  in  se 
absolutum  seu  nullo  tempore  restrictum,  SS.  Patres  et 
Doctores  interpretantur,  ut  paulo  ante  vidimus  (pag.  42 
in  Nota),  cum  restrictione ,  adeo  ut,  ejus  forma  absoluta 
non  obstante,  docere  communiter  potuerint,  Protopa- 
rentes  in  terrestri  paradiso,  ante  fructus  comestionem, 
minime  coivisse,  «  quia  determinatio  temporis  depen¬ 
debat  a  revelatione  divinae  voluntatis,  quam  Deus 
nondum  revelaverat  »;  sic  et  in  proposito,  praedicta 
verba  «  Ne  comedas  »  nobis  non  videntur  excludere 
absolute  interpretationem  nostram,  esto  argumentis  apo¬ 
dicticis  non  probatam.  Ceterum,  si  argumentis  apodi¬ 
cticis  ipsa  demonstrari  posset,  non  amplius  hgpothesis, 
sed  thesis  foret;  et  insuper,  praeter  allata  argumenta, 
attendenda  sunt  ea  quae  infra  in  probationem  III  par¬ 
tis  propositionis  afferrentur. 


(i)  «  Mose  viene  adesso  (ita  clar.  Martini  super  verba:  Non  est  bonum 
esse  hominem  solum )  per  una  maniera  di  recapitolazione  ad  esporre  fiiii  diffu- 
samente  quello  che  avea  solamente  accennato  nel  capo  I,  v.  27.  Imperocche 
nissuno  dee  dubitare  ch’  Eva  fosse  creata,  come  Adamo,  nel  sesto  giorno,  di¬ 
cendo  ivi  Mose:  «  Li  creo  maschio  e  femmina  ». 


\ 

c)  Ad  lllm  quod  attinet,  negamus  Minorem.  Nam 
inter  comedere  fructum,  esto  quidem  pulchrum  oculis 
aspectuque  delectabile,  et  coitum  humanum  non  adesse 
analogiam  proximam  et  stricte  sumptam,  lubenter  conce¬ 
dimus;  nullam ,  idest  nec  remotam  et  lato  sensu  acceptam 
adesse,  asseri  nequit.  Siquidem  ambo  actus  conveniunt 
in  hoc,  quod  uterque  annexam  habet  voluptatem  seu 
delectationem  sensibilem;  unde  comedere  fructum  et 
gustare  fructum  synonima  sunt;  et  sicut  optime  dici¬ 
mus  aliquem  gustare  coenam,  ita  recte  dicitur  gustari 
id  quod  ad  coitum  refertur.  Plures  hac  super  re  afferri 
possent  populares  locutiones  nostram  assertionem  con¬ 
firmantes;  a  quibus  tamen  referendis,  ne  castus  lecto¬ 
ris  animus  offendatnr,  libenter  supersedemus. 

Ceterum,  haec  II  pars  propositionis  melius  patebit 
ex  probatione  III  partis.  Nam,  cum  peccatum  sit  libera 
divinae  legis  transgressio,  hae  duae  partes  sese  mutuo 
penetrant  et  illustrant;  et  si  ex  narratione  mosaica 
ostendere  poterimus  Protoparentum  peccatum  fuisse 
in  genere  luxuriae  seu  incontinentiam,  etiam  proba¬ 
tionis  legem  ipsis  impositam  (praescindendo  etiam  ab 
allatis  argumentis)  exstitisse  abstinentiam  temporalem 
ab  actu  maritali  fatendum  erit.  Hinc 

Prob.  III  pars  propositionis,  scilicet  peccatum  Pro¬ 
toparentum  fuisse  in  genere  luxuriae  seu  incontinentiam 
maritalem. 

Declaratio  —  Valet  etiam  hic  observatio  quam 
supra  in  probanda  II  parte  protulimus.  Certe  Moyses 
Protoparentes  in  paradiso  voluptatis  peccasse  peccato 
carnali  seu  luxuriae,  directe  et  aperte  non  dicit.  Nec 
mirum !  Nam 

I.  Cum  ageretur,  in  hypothesi,  de  re  valde  probrosa 
et  castis  auribus  adversa,  non  modo  haud  decebat,  ut 

4 


-  50 


Hagiographus  illam  expressis  verbis  narraret,  sed  valde 
congruum  erat,  ut  illam,  in  se,  metaphoricis  verbis 
obtegeret.  (1) 

II.  Dein,  Moyses  sua  narratione  nil  aliud  facit,  quam 
resumit  tunc  vigentem  popularem  traditionem ,  quae  pro¬ 
fecto,  sicut  rivulus  e  fonte,  nonnisi  ab  Adam  et  Heva 
originem  duxit.  Jam  sciscitor:  posito  quod  Adam  et 
Heva  peccato  carnali  seu  incontinentiae  contra  divi¬ 
num  praeceptum  deliquerint,  tenebanturne  et  eratne 
congruum ,  ut  ipsi  proprias  ignominias  apertis  expres- 
sisque  verbis  narrarent  filiis  suis?  .  .  .  Omnes  scimus 
quot  pia  mendacia  parentes  propriis  filiis  condunt, 
quoties  novellus  flos  domestico  horto  adjungitur,  ut 
eis  generationis  et  partus  eventum  mysterio  tegant.  Et 
agitur  de  re  omnino  licita!  An  fortasse  ipse  Deus  fuit 
qui  priscis  Parentibus  talem  metaphoricam  narratio¬ 
nem  suggesserit?  .  .  .  Nos  id  opinamur,  eoipso  quod 
Deus,  ut  refert  Moyses,  «  fecit  Adae  et  uxori  ejus  tunicas 
pelliceas  et  induit  eos  »  (2),  ad  tegendam  nempe,  ut  no¬ 
tat  Angelicus,  et  quidem  (contra  fragilitatem  perizo¬ 
matum)  stabiliter  eorum  ignominiam  ex  peccato  exor¬ 
tam.  (3) 

Ceterum,  etsi  Moyses  directe  et  aperte  id  non  di¬ 
cat,  sufficienter  innuit ,  nostro  quidem  judicio,  referendo 
effectus  et  poenas  illius  originalis  peccati.  Et  revera, 
Protoparentum  peccatum  fuisse  in  genere  luxuriae 
probant 


(1)  In  hoc,  ni  fallimur,  est  fortasse  quaerenda  ratio,  ob  quam  Patres  et 
Doctores,  referentes  lapsum  Protoparentum,  sensui  litterali  proprio  constanter 
adhaeserunt. 

(2)  Gen.  III,  21. 

(3)  «  Dicendum,  scribit  Aquinas,  quod  vestitus  necessarius  est  homini 
secundum  statum  praesentis  miseriae,  (praesertim)  ad  tegumentum  ignominiae, 
ne  turpitudo  membrorum  appareat,  in  quibus  praecipue  manifestatur  rebellio 
carnis  ad  spiritum.  »  2-2,  q.  164,  a.  2. 


1)  Effectus  immediati  peccati  in  Protoparentibus  se¬ 
cuti.  Effectus  enim,  nedum  existentiam,  naturam  cau¬ 
sae  revelat.  Quinam  autem  fuerint  effectus  immediati 
in  Protoparentibus  secuti  ex  violatione  divinae  legis, 
ex  dictis  constat;  fuerunt  nempe  subitanea  cognitio 
propriae  nuditatis  erubescentiae  conjuncta ,  necnon  operi¬ 
mentum  organorum  generationi  inservientium;  brevius, 
rebellio  carnis  ad  spiritum ;  nam  ob  id  fecerunt  sibi  pe¬ 
rizomata.  Ergo  legis  violationem  seu  eorum  peccatum 
fuisse  in  genere  luxuriae,  seu  incontinentiam  marita¬ 
lem,  concludi  debet.  Si  secus  foret,  nulla  amplius  exta- 
ret  unitas  in  narratione  mosaica,  nullaque  proportio 
seu  correspondentia  inter  effectum  et  causam.  (1) 


(i)  Argumentum  hoc,  dummodo  juxta  hermeneuticae  regulas  totus  con¬ 
textus  Genesis  consideretur,  non  mediocrem  vim  nobis  habere  videtur.  Re  sane 
vera,  sumantur  verba  quae  Dominus  dixit  ad  Adam  post  peccatum:  «  Quis  in¬ 
dicavit  ubi  quod  nudus  esses,  nisi  quia  de  ligno,  ex  quo  praeceperam  tibine 
comederes ,  comedisti ?  »  Si  postrema  verba  grammatice  sumantur,  neque  nexus 
nec  proportio  amplius  existit  inter  antecedens  et  consequens ,  inter  peccatum 
gulae  et  effectus  a  Moyse  ibi  notatos. 

At  contra  res  se  habet  in  hypothesi  nostra.  —  «  Erat  uterque  nudus 
et  non  erubescebant  »  :  en  status  innocentiae.  —  «  De  ligno  ?ie  comedas  » , 
idest,  maritaliter  nolite  vos  tangere  :  en  probatio.  —  «  Et  aperti  sunt  oculi 
amborum ;  cumque  cognovissent  se  esse  nudus  etc.  »  :  en  peccati  eppectus,  seu 
terribilis  conclusio  transgressionis  legis  divinae  a  Protoparentibus,  contra  pro¬ 
priam  espectationem,  infeliciter  in  ipsos  deducta  !  .  .  .  Amissa  enim  gratia  et 
justitia  originali,  quae  eorum  corpora  venustate  et  innocentia  respergebat,  sta- 
tim  viderunt,  miseri !  aliquid  turpe  et  dedecoris  in  propriis  membris  et  in  actu, 
contra  divinam  voluntatem  ab  ipsis  patrato,  contineri;  et  ob  id  (dum,  si  stetis¬ 
sent,  actus  generationis  iis  apparuisset  prorsus  honestus  et  naturalis,  sicut  actus 
edendi  et  bibendi ,  (S.  Thomas,  I,  q.  48  a.  2),  de  seipsis  et  coram  se,  et  co¬ 
ram  Deo  erubuerunt,  potius  bruta  quam  Dei  imagines  sese  pei  spicientes ! 

Hoc  videtur  innuisse  clar.  Calmet  scribens  :  «  Notat  hic  Moyses  primos 
illos  Parentes  probro  nequaquam  duxisse  nuditatem  suam  ;  cur  tamen  non  ex¬ 
primit.  Tum  addit,  intelligere  illos  coepisse  nudos  esse  se,  statim  post  com¬ 
missum  crimen.  Ex  quo  plane  noscimus,  crimen  et  criminis  appendicem,  concu¬ 
piscentiam,  in  causa  esse  turbatae  rerum  oeconomiae,  et  carnis  adversus  spiritum 
rebellantis  audaciae,  ac  tandem,  quae  ind«  sequitur,  erubescientiae.  »  (In  Gen. 

2)  Probant  poenae  Protoparentibus  inflictae. 

I.  «  De  poena  primorum  Parentum,  scribit  Sera- 
pbicus,  hoc  est  tenendum,  videlicet,  quod  vir  et  mulier 
statim  post  culpam  senserunt  poenam  rebellionis  et 
erubescentiae  in  carne;  et  ideo  ad  cooperiendum  ve¬ 
renda  fecerunt  sibi  perizomata  »  (1).  Atqui  «  poena, 
ait  Angelicus,  respondet  culpae  »  (2). 

II.  Praeter  hanc  poenam,  quae  considerari  potest 
ut  effectus  naturalis  amissionis  gratiae  et  justitiae 
originalis,  aliae,  juxta  Genesim,  Protoparentibus  sin- 
gillatim  inflictae  fuere.  Atqui  hae  poenae,  ut  ex  iis  quae 
supra  diximus  in  aperto  est  (praeter  illam  communem 
mortis),  respiciunt  praecise  officia  paternitatis  et  mater- 
nitatis,  seu  ea  quae  naturaliter  consequuntur  actum 
conjugalem,  quaeque  sunt,  ex  parte  viri  sustentatio  fa¬ 
miliae  ex  labore  et  in  sudore ,  ex  parte  vero  feminae 
conceptio ,  gestatio  et  partus ,  unacum  iis  quae  hunc  con¬ 
sequuntur  (quatenus  haec  omnia  sunt  laboriosa).  Er¬ 
go.  —  Si  secus  diceretur,  Protoparentum  poena  non 
amplius  responderet  culpae,  nec  fini  medicinali  suo: 
nam  «  per  quae  peccaverit  quis ,  per  haec  torquetur.  »  (3) 

Argumentationem  nostram  videtur  innuisse  S.  Au¬ 
gustinus  in  Enchiridio ,  ubi  loquens  de  transfusione 
peccati  originalis  scribit:  «...  Ut  quidquid  prolis  ex 
illo  (Adam)  et  simul  damnata,  per  quam  peccaverat, 


II,  25).  —  Et  inferius:  «  Turbata  passionum  oeconomia,  carnis  a  spiritu  de¬ 
fectio  pudorem  in  illos  induxit  de  probo,  nudosque  se  esse  senserunt.  »  (Ibi¬ 
dem,  III).  —  Nam  si  crimen  et  criminis  appendix,  concupiscentia,  causa  fuerunt 
in  Protoparentibus  rebellionis  carnis  ad  spiritu?7i,  et  erubescentiae ;  et  si  ef¬ 
fectus  sequitur  naturam  causae,  conclusio  (tametsi  eam  doctus  commentator 
nedum  suspiciat)  nonnisi  una  esse  potest :  Protoparentum  peccatum  fuisse 
in  genere  luxuriae ,  seu  incontinentiam  maritalem. 

(1)  Breyil.  p.  III,  c.  4. 

(2)  2-2,  q.  163,  a.  4. 

(3)  Sap.  XI,  17. 

conjuge,  per  carnalem  concupiscentiam,  in  qua  inobe- 
dienliae  poena  similis  retributa  est ,  nasceretur,  traheret 
originale  peccatum  etc.  »  (1)  Est  idipsum  principium 
Doctoris  Angelici:  «  Poena  respondet  culpae.  »  (2) 
Huic  argumento  robur,  profecto,  accedit  ex  Ge¬ 
nesi  III,  21 :  «  Deus  fecit  Adae  et  uxori  ejus  tunicas  pel¬ 
liceas  et  induit  eos  (3)  »;  praesertim  vero  ex  versiculo 
praecedenti :  «  Et  vocavit  Adam  nomen  uxoris  suae  Heva , 
eo  quod  mater  esset  cunctorum  viventium.  »  Mira,  sane, 
vis  hujus  versiculi  post  longam  illam  terribilium  poena¬ 
rum  seriem ,  maternitatis  officia  praesertim  respicien¬ 
tium,  immediate  positi!  .  .  .  Cum  primo  Deus  adduxit 
mulierem  ad  Adam,  hic  exclamavit:  «  Hoc  nunc  os  ex 
ossibus  meis  .  .  .  haec  vocabitur  Virago,  quoniam  de  viro 
sumpta  est  »  (4) ;  quae  appellatio  definitionem  primae 
mulieris  profecto  exhibet,  ast  inchoatam  et  imperfe¬ 
ctam,  utpote  tantum  geneticam ,  ut  aiunt  Logici,  seu 
originis.  Contra,  hic,  idest  post  lapsum,  quasi  nulli- 
mode  territus  de  poenis  sibi  sociaeque  suae  a  Deo  ir¬ 
rogatis,  uniceque  sollicitus  de  nova  qualitate,  ex  pec¬ 
cato  ipsi  derivata,  definienda,  Adam  novo  nomine  eam 
appellat,  eamque  definit  Hevam  (hebraice:  Hevah ,  Caffa , 
idest  Vita) ,  hanc  adducens  formalem  rationem:  «  eo 
quod  mater  esset  cunctorum  viventium  ».  Jam  undenam 
haec  nova  appellatio  mulieris  et  formalis  definitio? 
Clarius:  Si  «  omne  quod  vocavit  Adam ,  ipsum  est  nomen 
ejus  »  (Gen.  II,  19),  eccur  hic,  idest  post  lapsum,  ipse 


(1)  Tom.  IIT,  cp.  25-6. 

(2)  Hinc  nonnisi  difficulter  intelligi  possunt  quae  de  poenis  mulieris  scribit 
clar.  Martini:  «  Gli  incomodi  della  gravidanza  e  i  dolori  dei  parto  sono  in- 
sieme  il  gastigo  dei  peccato  della  donna,  e  il  mezzo  onde  Dio  vuol  purificarla.  » 
(In  subjecta  materia).  —  De  quo?  quaeso,  posito  quod  peccato  gulae  ipsa 
peccaverit  ? .  . . 

(3)  Cf.  Supra  pag.  50,  II. 

(4)  Gen.  II,  23. 


novo  nomine  uxorem  suam  Hevam ,  idest  matrem  cun¬ 
ctorum  viventium ,  appellat,  si  nihil  novi,,  et  unde  reali- 
ter  ipsa  mater  constitueretur,  in  peccato  patrando  inter 
eos  evenisset? 

—  Neque  dicas  propositioni  nostrae  aperte  refragari 
ea  quae  Genesis  habet  cp.  IV,  quod  Moyses  ita  exordi¬ 
tur:  «  Adam  vero  cognovit  (cognitione  maritali)  Hevam, 
quae  concepit  et  peperit  Cain  »;  ergo,  cum  haec  dican¬ 
tur  postquam  Protoparentes  e  terrestri  paradiso  ejecti 
fuere,  antea  seu  in  terrestri  paradiso  sese  minime  ma- 
ritaliter  cognoverunt. 

Nam  praedicta  verba  optime  intelligi  possunt  (a)  ut 
fusior  explicatio  eorum  quae  cp.  III  metaphorice  tan¬ 
tum,  in  Protoparentum  atque  humanitatis  commise¬ 
rationem,  Moyses  narrat,  sicut  supra  de  cp.  II  respectu 
/  dictum  est.  —  Vel  etiam  (b),  ut  notificatio  primi  actus 
matrimonialis  regulariter ,  idest  ex  venia  divina,  adim¬ 
pleti ,  sicut  videntur  indicare  verba  Hevae  post  natum 
(conceptum)  Cain  exclamantis:  «  Possedi  hominem  per 
Deum  »  ;  necnon  ipsum  verbum  cognoscere ,  quod  S.  Scri¬ 
ptura  constanter  adhibet  ad  denotandum  actum  ma¬ 
trimonii  regularem:  ubi  regularitas  deest,  ipsa  utitur 
aliis  phrasibus,  e.  g.  dormivit,  accubuit,  etc.  —  Adde, 
quod  cognoscere  non  importat  praecise  violationem  mu¬ 
lieris;  sicut  patet  de  Elcana,  qui,  quamvis  maritaliter 
viveret  cum  Anna  uxore  sua,  filios  tamen  ex  ea  non 
suscepit,  donec  peregrinatus  est  in  Silo,  et  de  quo  di¬ 
cit  Scriptura:  «  Cognovit  autem  Elcana  Annam  uvorem 
suam ,  et  recordatus  est  ejus  Dominus  »  (1).  Praedicta  igi¬ 
tur  Genesis  verba,  si  antecedentia  adjuncta  sedulo  per¬ 
pendantur,  quin  hypothesim  nostram  excludere  (quod 
scilicet  Protoparentes  in  terrestri  paradiso  sese  contra 
divinam  voluntatem  cognoverint,  et  ob  id,  sicut  con- 

ceptio,  ita  recensio  actus  conjugalis  ir regulariter  adim¬ 
pleti  defuerit),  eam  potius  nobis  confimare  videntur. 

3)  Probant  denique  effectus  in  Adae  posteros  deri¬ 
vati.  Nam  effectus  sequitur  naturam  causae,  eamque 
manifestat.  Atqui  juxta  omnes  Doctores  et  Theologos, 
inter  effectus  ex  Protoparentum  peccato  in  eorum  po¬ 
steros  derivatos,  praeter  amissionem  gratiae  et  mortem, 
praecipue  recensetur  inordinata  concupiscentia,  seu  re¬ 
bellio  carnis  ad  spiritum.  (1)  Ergo  Protoparentum  pec¬ 
catum  fuisse  in  genere  carnis,  nempe  incontinentiam, 
fateri  cogimur.  (2)  ■  Hinc  nullum  sensum  amplius  ha¬ 
bere  nobis  videntur  hae  similesque  expressiones,  quae 
in  eis  (penes  Patres  et  Doctores)  passim  occurrunt:  Per 
peccatum  Adae  humana  natura  fuit  in  suo  fonte  vitiata , 
sauciata ,  infecta ,  corrupta ,  si  ad  peccatum  gulae  refe¬ 
rantur.  (3) 

Insuper:  quaenam  sunt  praecipuae  deordinationes 
seu  vitia  ex  primaeva  illa  deordinatione  seu  peccato 
in  humanum  genus  derivata,  et  quorum  vi  eadem 
Genesis  dicit,  quod  «  sensus  et  cogitatio  humani  cordis 


(i)  Cf.  Huktkr,  Theol.  Spec.,  tr.  VI,  sect.  II,  cp.  4,  a.  4. 

{2)  Argumentum  hoc,  etiam  hac  sub  altera  forma,  exhiberi  potest.  Theologi 
unanimiter  docent,  per  Protoparentum  peccatum  intellectum  in  homine  esse 
obnubilatum ,  atque  ejus  voluntatem  ad  bonum  sensibile  materiale,  ultra  quam 
par  est,  seu  contra  ordinem  rationis,  inclinatam.  Atqui  haec  duo  D.  Ange¬ 
licus  et  cum  ipso  Scholae  adsribunt,  tamquam  effectum  ad  causam,  luxuriae. 
«  Quando  inferiores  potentiae,  ita  S.  Doctor,  vehementer  afficiuntur  ad  sua 
objecta,  consequens  est  quod  superiores  vires  impediantur  et  deordinentur  in 
suis  actibus.  Per  vitium  autem  luxuriae  maxime  appetitus  inferior,  scilicet  con¬ 
cupiscibilis,  vehementer  iutendit  suo  objecto,  scilicet  delectabili,  propter  vehemen¬ 
tiam  passionis  et  delectationis.  Et  ideo  consequens  est,  quod  per  luxuriam 
maxime  stiperiores  vires  deordi nantur,  scilicet  ratio  et  voluntas.  Unde  Da- 
niel  III0:  «  Species  decepit  te ,  et  concupiscentia  subvertit  cor  tuum.  »  2-2, 

q.  1 5 3 »  a-  5-  —  Erg°- 

(3)  Cf.  S.  Augustinus,  loco  supra  cit.  pag.  53. 


—  56 

in  malum  proni  sunt  ab  adolescentia  sua  »  (1)  ?  Nonne 
superbia  et  luxuria  ?  Hae  profecto,  et  praesertim  luxu¬ 
ria,  causae  Diluvii  (2),  necnon  ignis  super  Pentapolim; 
haec,  scilicet  concupiscentia  carnis ,  ponitur  prima  a 
Joanne  inter  malignas  concupiscentias  mundi  (3);  haec 
duo  vitia,  superbia  et  luxuria ,  semper  extiterunt  et  nunc 
quoque  sunt,  si  ita  loqui  fas  est,  fores  maximae  per 
quas  daemon  miseram  Hevae  sobolem  ad  tartara  nullo 
non  tempore  deduxit  et  deducit  1  Atqui  quidquid  est 
in  effectu  (qua  tali)  a  fortiori  reperiri  debet  in  causa. 
Ergo  prima  deordinatio  seu  primum  peccatum,  ex  quo 
ceu  ex  radice  vitiata  cetera  promanant,  fuit  peccatum 
superbiae  simul  et  luxuriae:  superbia  in  mente,  luxuria 
in  carne:  en  Protoparentum  peccatum.  Ergo,  perpensis 
omnibus  adjunctis  etc.  (ut  habet  Propositio  nostra  su¬ 
pra,  pag.  36). 

Totam  nostram  propositionem  complexus  est  S.  Ze¬ 
no  episc.  Veronensis  hisce  paucis:  «  Adam  cum  hoc 
membro  illicitum  pomum  decerpit:  sic  in  genus  humanum 


(1)  VIII,  21. 

(2)  Id  non  obscure  innuit,  quoad  superbiam,  Genesis,  VI/,  4:  «  Gigantes 
autem  erant  super  terram  in  diebus  illis,  idest,  ut  notat  clar.  C.  A.  Lapide 
(in  subjecta  materia),  homines  «  magna  statura  praediti,  praepotentes  et  vio¬ 
lentissimi.  —  <s  Mose,  ita  Martini,  descrivendo  la  cagione  dei  Diluvio,  rac- 
conta  che  da’  matrimoni  delle  figliole  di  Dio  (idest  di  Seth)  coi  figlioli  degli 
uomini  (idest  di  Cain)  ne  nacque  una  razza  di  uomini  di  gran  corpo  e  statura 
e  robusti,  senza  freno  di  religione,  pieni  di  ferocia  e  di  genio  a  mal  fare  »  (In 
subjecta  materia  .  —  Quoad  luxuriam  vero,  v.  3  praecedens  habet:  Dixitque 
Deus:  non  permanebit  spiritus  meus  in  homine  in  aeternum ,  quia  caro  est.  » 
Quae  super  verba  ita  pergit  citatus  Martini  :  «  Dio  giustamente  adirato  contro 
degli  uomini,  dice  che  non  conservera  ancora  ad  essi  la  vita  per  lungo  tratto 
di  tempo,  perche  ei  son  divenuti  tutti  carnali ,  vale  a  dire,  vivono  come  se 
non  fossero  altro  che  carne,  e  non  ad  altro  pensar  dovessero  che  a  soddisfare 
la  carne.  »  (Ibidem). 

(3)  «  Omne  quod  est  in  mundo,  concupiscentia  carnijest,  .  .  .  oculorum, 
et  superbia  vitae.  »  1°  Joan.  II,  16. 

jus  mortis  (cum  reliquis  funestissimis  consectariis)  in¬ 
duxit.  »  (1) 

Objicies:  in  Genesi  II0  instituitur  comparatio  inter 
lignum  vetitum  et  alia  ligna  paradisi;  ibi  enim  legitur 
Deum  dixisse  Adae:  «  Ex  omni  ligno  paradisi  comede; 
de  ligno  autem  scientiae  boni  et  mali  ne  comedas ,  etc.  »; 
ulterius  cp.  III0  legimus  Hevam  respondisse  serpenti: 
«  De  fructu  lignorum  quae  sunt  in  paradiso  vescimur;  de 
fructu  vero  ligni  guod  est  in  medio  paradisi  etc.  »;  ergo 
aut  omnia  ligna  paradisi  accipienda  sunt  sensu  me- 
taphorico,  aut  nullum. 

Resp.  I.  Praedicta  verba  non  destruunt  argumenta 
quae  in  probationem  nostrae  propositionis  hucusque 
adduximus,  et  quae  inferius  adducemus;  sed  tantum 
ostendunt  quod  contra  eam  adsunt  difficultates,  quas 
inter  fortasse  haec  est  praecipua. 

Resp.  II.  Dici  potest  comparationem  illam  apposite 
inductam  fuisse  ad  velandum,  in  hypothesi,  turpem 
lapsum  Protoparentum ;  quia  finis  principalis  hagio- 
graphi  erat  ostendere  eos,  in  tanta  fruitione  bonorum 
constitutos,  graviter  deliquisse  non  obtemperando  uni 
praecepto  divino,  non  vero  modum  defectionis ,  quem, 
posito  quod  ipse  fuerit  in  genere  luxuriae,  nedum  a- 
perte  non  describere,  tali  comparatione  obtegere,  con¬ 
gruebat. 


(i)  Serm.  de  Circumcisione,  In  Magna  Biblioth.  Veterum  Patrum, 
Vol.  IT:  Parisiis  MDCLIV.  —  Haec  S.  Zenonis  assertio  non  mediocrem  vim 
in  favorem  nostrae  hypothesis  nobis  continere  videtur.  Cum  enim  praedicta 
verba,  non  in  aliquo  tractatu  theologico,  sed  in  sermone  coram  populo  ab  ipso 
habito  reperiantur,  non  illius  solum  auctoritatem  repraesentant,  sed  auctoritati 
plurium  aequivalent.  —  Et  esto  quidem,  Sermones ,  qui  sub  S.  Zenonis  nomine 
proferuntur,*?# parte ,  ut  nonnulli  jure  opinantur  (cf.  Nat,  Alexandr.,  tom.  III, 
saec.  III,  cp.  4  a.  8)  sint  suppositi ,  verba  tamen  a  nobis  allata  documenti 
ihstorici,  et  quidem  publici,  semper  valorem  retinent. 

Resp.  III.  Si  quis  sensu  metaphorico  acciperet  prae¬ 
dicta  verba,  sic :  non  quasi  ligna  paradisi  non  fuerint 
verae  plantae,  sed  quatenus  per  illa  verba  Spiritus 
Sanctus  voluerit  tantum  exprimere  maximam  liberta¬ 
tem  Protoparentibus  concessam  (una  re  excepta);  non 
video  quid  absurditatis  in  substantiam  narrationis  mo- 
saicae  haec  explicatio  induceret;  siquidem,  alia  sunt 
in  cp.  II0  et  111°  Geneseos,  e.  g.  plantatio  ipsius  paradisi , 
deambulatio  Domini  in  medio  paradisi ,  semen  serpentis , 
ipsius  capitis  contritio ,  flammeus  gladius  Cherubim,  et 
similia,  quae  ad  litteram  seu  grammatice  accipi  ne¬ 
queunt,  nec  generatim  a  Patribus  et  Doctoribus  gram¬ 
matice  accipiuntur.  (1) 

Resp.  IV.  Dist.  antec.:  instituitur  comparatio  aliqua , 
exprimens  maximam  libertatem  a  Deo  Protoparentibus 
concessam,  Cone.  (2)  ;  absoluta  et  stricta ,  exprimens  li¬ 
bertatem  et  simul  materiam  ejusdem,  Nego  antec.  — 
Nego  conseq.  —  Praedictam  comparationem  non  esse 
absolute  et  stricte  accipiendam  rationes  hucusque  al¬ 
latae  sat  nobis  ostendere  videntur. 

II.0  Argumenta  aliunde  deprompta 

Ceterum,  praeter  argumenta  ex  contextu  et  ex 
adjunctis  narrationis  mosaicae  hucusque  allata,  alia  non 
desunt  argumenta  quibus  propositio  nostra,  praesertim 
quoad  II  et  III  partem ,  confirmari  illustrarique  potest. 
Et,  ut  dicamus  quod  modeste  sentimus, 

I  Argumentum  confirmativum  nobis  suppeditare 
videtur  locus  parallelus  Cantici  Canticorum,  et  praecise 


(1)  Quoad  gladium  fllammeum  cf.  S.  Thom.  2-2,  q.  164  a.  2. 

(2)  Hoc  sensu  exponit  celebris  Lyranus  promissionem  serpentis  Havae 
factam  ;  «  e?-itis  sicut  dii  » ,  idest  «  non  restricti  aliqua  inhibitione,  non  alicui 
subjecti.  »  Biblia  Maxima  (in  subjecta  materia). 

verba  illa  quae  sponsus  dirigit  sponsae  :  «  Sub  arbore 
malo  suscitavi  le;  ibi  corrupta  est  mater  tua,  ibi  violata 
est  geuitrix  tua.  »  (1) 

Postrema  verba  ad  matrem  generis  humani  seu 
Hevam  referri,  Patres  communiter  docent;  unde  his 
aequivalent :  Sub  arbore  malo  Heva  corrupta  est ,  sub  ar¬ 
bore  malo  Heva  violata  est.  Jam  hic  sermonem  esse  de 
corruptione  maritali  Hevae,  patet  ex  relatione  quae  po¬ 
nitur  inter  praedicta  verba  seu  praedicata,  quorum  se¬ 
cundum  est  determinativum  et  specificativum  prioris. 
Quia  enim  fieri  potest,  ut  mulier  materialiter  corrum¬ 
patur,  quin  violetur,  ideo  sacer  scriptor  asserit  primam 
mulierem  sub  arbore  malo  et  corruptam  et  violatam 
esse;  quod  procul  dubio  cognitionem  maritalem  passi¬ 
vam,  et  quidem  primam,  ejusdem  per  se  importat. 
Unde  praedictorum  verborum  sensus  in  nostra  hypo- 
thesi  est  per  se  obvius.  Heva  sub  arbore  malo  corrupta  ' 
est ,  quia,  suasore  serpente  seu  diabolo,  peccatum  carnis 
contra  mandatum  divinum  voluntate  concepit,  et  ideo 
virtualiter  et  apud  Deum,  apud  quem,  ut  ait  Aquinas 
«  voluntas  pro  facto  computatar  »,  (2)  jam  corrupta 
evasit:  tulit  et  comedit  » ;  et  ibi  ipsa  violata  est ,  quia  con¬ 
ceptum  peccatum  opere  complevit  seu  consummavit, 
conjungendo  se  materialiter  Adamo:  «  deditque  viro 
suoy  qui  comedit.  » 

Ast  in  contraria  hypothesi  praedicta  Canticorum 
verba  haud  amplius,  nostro  judicio,  intelligibilia  eva¬ 
derent.  Nam,  si  Hevae  peccatum  fuit  peccatum  gulae, 
quo  pacto  dici  potest  ipsa  peccando  corrupta  et  violata 
fuisse?  Foret  recurrendum  ad  sensum  improprium  et 
figuratum,  cui  contextus  minime  suffragatur. 


(1)  Cant.  VIII,  5. 

(2)  Contra  Gentiles,  III,  144. 


—  60 


Hinc  sincere  fatemur  nos  haud  comprehendere  po¬ 
tuisse  nec  posse  sequens  commentum,  quod  praefati  ver¬ 
siculi  tradit  clar.  Martini,  cujus  en  verba:  «  Eva,  ma- 
dre  di  tutti  i  viventi,  dissubbidendo  al  comando  di  Dio, 
e  sotto  quell’  arbore  rimase  violata  e  corrotta  per  la 
sua  colpa,  e  nella  stessa  corruzione  fe  cadere  il  marito, 
donde  la  corruzione  passo  (eccur  non  violatio 9)  in  tutta 
la  loro  infelice  posterita.  »  (In  subjecta  materia)  Deinde 
pergit:  «  Doppia  fu  la  corruzione  in  cui  cadde  allora 
la  madre  di  tutti  i  viventi,  la  corruzione  delta  colpa  e 
la  corruzione  della  pena ,  ossia  la  morte  dell’  anima  e 
la  morte  dei  corpo.  »  (Ibidem). 

Namque  (a)  remanet  semper  explicandum,  quomodo 
Heva  comedendo  (ad  litteram)  fructum  vetitum  dici 
possit  corrupta  et  praesertim  violata:  peccato  enim  gu¬ 
lae  praedicta  praedicata  non  conveniunt. 

(b)  Corruptio  et  violatio  in  primis  verbis  citati  com¬ 
menti  exhibentur,  ni  fallimur,  ut  effectus  inobedientiae 
seu  culpae;  in  postremis  autem  pro  ipsa  culpa. 

(c)  Dum  versiculus  Cantici  clare  et  distincte  lo¬ 
quitur  de  corruptione  et  violatione  primae  matris,  de 
ejus  violatione  citatus  commentator  nihil  dicit;  quasi 
corrumpi  et  violari  prorsus  synonima  essent,  distincti- 
sque  conceptibus  non  responderent.  Nisi  igitur  vis 
verbis  inferri  velit,  accipiendo  praefata  verba  sensu 
figurato,  citatum  Cantici  Canticorum  versiculum  pro¬ 
positionem  nostram  haud  obscure  confirmare  merito 
concludi  posse  nobis  videtur. 

II  Argumentum  confirmativum  nobis  suppeditat 
Circumcisio.  —  Omnibus  compertum  est,  circumcisio¬ 
nem  fuisse  jussu  Dei  institutam,  vel  saltem  assumptam, 
1°  in  signum  foederis  quod  Deus  pepigit  cum  Abraham 
et  filiis  ejus,  ut  per  eam  in  cultu  Deo  reddendo  a  gen¬ 
tilium  populis  secernerentur;  2°  in  signum  curativum 
simulque  demonstrativum  peccati  originalis;  3°  ipsam  po- 

sitam  fuisse  in  incisione  et  abscissione  circulari  (unde 
nomen  «  circumcisio  »  huic  sacro  ritui  tributum) 
praeputii. 

Qua  super  re  clar.  Cornelius  A  Lapide  hanc  quae¬ 
stionem  instituit:  «  Cur  in  hoc  membro  praeputii  insti¬ 
tuta  sit  a  Deo  circumcisio?  »  atque  respondet:  «  1°  Quia 
in  hoc  membro  Adam  primo  inobedientiae  suae  effe¬ 
ctum  et  carnis  rebellionem  sensit;  2°  quia  hoc  mem¬ 
bro  generamur  et  transfunditur  peccatum  originale 
(non  utique  trasfusione  materiali,  sed  causali  instru- 
mentali):  3°  ut  significetur  Christus  Redemptor  et  Novi 
Foederis  institutor  generandus  ex  Abrahae  semine 
(quamvis  non  via  paterna).  Allegorice  (autem)  circum¬ 
cisio  typus  fuit  Baptismi  et  Poenitentiae;  tropologice 
(sive  moraliter)  mortificationis  luxuriae  et  omnium 
vitiorum.  »  (1) 

Quae  quidem  optime  dicta  suut.  — Attamen  omni 
cum  reverentia  eruditissimo  commentatori  debita,  pri¬ 
ma  ratio  ab  eo  adducta  nobis  non  videtur  sufficiens. 
Nam  —  1°  semper  quaeri  potest:  cur  Adam  per  inobe- 
dienliam ,  seu  statim  post  peccatum,  carnis  rebellionem 
in  illo  membro  sensit ,  si  illud  in  ejus  peccato  nullam 
partem  habuerit?  Scimus  Theologos  id  explicare  per 
subtractionem  gratiae,  sive  amissionem  justitiae  origi¬ 
nalis,  supernaturaliter  Adamo  antea  concessae,  qua 
fiebat,  ut  tamdiu  ejus  corpus  maneret  subjectum  menti 
seu  rationi,  quamdiu  ejus  ratio  Deo  subjecta  remane¬ 
ret.  Ast,  posita  etiam  hac  theologica  explicatione,  ulte¬ 
rius  restat  explicandum  cur,  si  peccatum  Adae  fuit 
peccatum  gulae,  corporis  seu  carnis  rebellio  in  illo 
membro ,  et  non  in  alio,  suam  primam  manifestationem 
habuerit  9  Deinde —  2°,  cum  circumcisio,  propter  dolo- 


(i)  Corn.  A.  Lapide ,  Comm.  in  Genesim.  XVI,  2. 

rem  et  effusionem  sanguinis,  fuerit  operatio  per  se 
mortificativa  carnis,  et  consequenter  habuerit,  ut  notat 
Angelicus,  rationem  punitionis  (1),  dicere  quod  ideo  in 
illo  membro  ipsa  sit  a  Deo  instituta,  quia  in  eo  Adam 
primo  carnis  rebellionem  sensit,  idem  est  ac  dicere, 
quod  Deus  tali  ritu  poenam  punire  voluerit:  siquidem, 
ut  superius  diximus  cum  Seraphico  (2),  et  ut  Patres 
communiter  docent,  carnis  rebellio  prima  poena  fuit 
peccati  Protoparentum. 

Rationabilius  igitur  nobis  videtur  dicere,  ideo  cir¬ 
cumcisionem  fuisse  a  Deo  in  tali  membro  institutam, 
tum  quia  Adam  in  eo  primo  carnis  rebellionem  sensit , 
tum  quia  illud  fuit  causa  instrumentalis  sceleris  ab  ipso 
patrati;  seu,  quod  idem  est,  ideo  Deum  voluisse  mor¬ 
tificare  ac  punire  peccatum  primi  Parentis  in  illo 
membro,  quia  eo  contra  divinam  voluntatem  seu  con¬ 
tra  temporalis  continentiae  mandatum,  ad  captandas 
actus  conjugalis  atque  scientiae  voluptates,  ipse  usus  est. 

Juvabit  hic  audire  S.  Zenonem,  cujus  auctoritatem 
jam  supra  retulimus,  quique  aliam  quoque  circumci¬ 
sionis  affert  rationem,  quae  argumentum  nostrum  per¬ 
belle  confirmat.  En  ejus  ex  integro  verba:  «  Adde,  quod 
circumcisio  ista  (Abrahae),  non  tam  salutem  pollicetur, 
quam  locum  caputque  criminis  monstrat.  Adam  enim 
cum  hoc  membro  illicitum  pomum  decerpit;  sic  in  genus 


(1)  «  Habet  circumcisio  expressam  similitudinem  ablationis  originalis  pec¬ 
cati.  Frimo ,  quantum  ad  membrum  generationis ,  per  quam  originale  transfun¬ 
ditur.  Secundo ,  quantum  ad  figuram  circularein,  in  qua  significatur  circulus 
qui  est  in  processu  originalis  infectionis,  secundum  quod  persona  corrumpit 
naturam,  et  natura  personam  (illud  in  Adamo,  hoc  in  posteris).  Tertio,  quan¬ 
tum  ad  poenam ,  quae  erat  in  circumcisione  contra  delectationem  concupiscen¬ 
tiae,  in  qua  praecipue  viget  fomitis  virtus.  «  Sent.  IV,  dist.  I,  q.  2,  a.  i.  — 
Praeter  tertiam,  probe  attendenda  prima  ratio  Aquinatis :  expressa  nempe  simi¬ 
litudo  inter  abscissionem  praeputii  et  ablationem  originalis  peccati. 

(2)  Cf.  supra  pag.  33. 

humanum  jus  mortis  induxit.  Necessario  ergo  luxurioso 
populo  Deus  hoc  signum  dedit,  ut,  logum  matricalis 
culpae  cum  denotat ,  etiam  alia  crimina  fugienda  co¬ 
gnoscat.  »  (1) 

Adde,  quod  difficulter  intelligi  potest,  quomodo 
circumcisio  potuerit  esse  curativa,  et  consequenter  de¬ 
monstrativa,  peccati  originalis  seu  Protoparentis,  simul- 
que  (esto  quidem  tropologice  seu  moraliter)  typus  mor¬ 
tificationis  luxuriae,  ut  idem  A  Lapide  docet,  quin  haec 
in  Protoparentum  peccato  ullam  partem  habuerit ;  nam 
inter  typum  et  antitypum  aliquam  similitudinis  relatio 
profecto  necesse  est  intercedat. 

III  Argumentum  confirmativum  nobis  suppeditat 
Passio  Christi.  —  Christum  passum  esse  pro  nobis,  idest 
propter  peccata  nostra,  ut  ab  iis  nos  redimeret,  de  fide 
est,  totaque  S.  Scriptura  proclamat.  Sic  Isaias  :  Ipse  vul¬ 
neratus  est  propter  iniquitates  nostras,  attritus  est  propter 
sgelera  nostra.  (2)  Et  S.  Petrus  :  «  Peccata  nostra  (idest 
poenas  peccatorum  nostrorum)  ipse  pertulit  in  corpore 
suo  super  lignum,  ut  peccatis  mortui  justitiae  vivamus.  »  (3) 
Docent  autem  communiter  Doctores  et  Theologi  vehe- 
mentissimos  cruciatus  et  dolores,  quos  ad  expianda 
hominum  peccata  dulcissimus  Dominus  noster  Jesus 
sustinuit  in  corpore  suo,  praesertim  in  immanissima 
et  crudelissima  flagellatione,  unde  «  quasi  leprosus 
factus  est,  percussus  a  Deo  et  humiliatus,  non  habens  spe¬ 
ciem,  neque  decorem  »  (4),  ideo  praecipue  sustinuisse, 
ut  innumera  luxuriae  peccata  humani  generis  in  seipso 
expiaret.  Audiatur  prae  ceteris  Seraphicus,  qui,  post¬ 
quam  asseruit  Christi  passionem  fuisse  sum mam,  utpote 


(1)  Loco  citato ,  supra,  pag.  57. 

(2)  LIII,  5. 

(3)  I  Epist.,  II,  24. 

(4)  LIII,  2. 

generalissimam ,  acerbissimam  et  ignominiosissimam ,  expli¬ 
cans  rationem  hujus  acerbitatis,  scribit:  «  Quia  libido 
vehementer  infecerat  in  nobis  animam  et  carnem,  et 
quantum  ad  carnalia  et  quantum  ad  spiritualia  pec¬ 
cata,  hinc  est  quod  Christus  et  acerbissima  passione 
passus  est  in  carne,  et  amarissime  compassus  est  in 
anima.  »  (1) 

Jam  si  mente  reputemus  1°  Christum,  juxta  com¬ 
munem  Theologorum  doctrinam,  acerbissima  passione 
sua,  non  tantum  peccata  hominum  expiasse  actualia, 
sed  etiam,  imo  praecipue,  peccatum  originale  a  Proto- 
parentibus  patratum  et  in  posteros  transmissum,  seu 
non  tantum  peccata  descendentium  Adae,  sed  et  pec- 
cutum  ipsius  Adae;  —  2°  vehementem  illam  infectio¬ 
nem  summopere  incitativam  ad  peccata  luxuriae,  de 
qua  Seraphicus,  effectum  fuisse  et  sequelam  peccati  ori¬ 
ginalis  seu  primorum  Parentum;  —  3°  tandem,  Chri¬ 
stum  appellari  ab  Apostolo  secundum  Adam  (2)  per 
oppositionem  ad  primum;  non  absque  rationabili  fun¬ 
damento  ex  ipsa  Christi  passione  nobis  concludi  posse 
videtur,  Protoparentum  peccatum  duplici  praecipue 
constare  debuisse  elemento,  superbia  scilicet  et  luxuria: 
superbia  in  mente  «  Eritis  sicut  dii  »,  et  luxuria  in 
carne  «  Bonum  ad  vescendum  etc.  »  Quamobrem  novus 
Adam  ad  expiandam  Protoparentum  superbiam  «  se- 
metipsum  exinanivit  formam  servi  accipiens  »  (3) ;  ad  ex¬ 
piandas  illicitas  eorum  voluptates  carnis,  dolores  omni 
morte  acerbiores  pertulit  in  corpore  suo :  «  attritus  est 
propter  scelera  nostra  ».  Brevius:  Cristus  exinanitus  in 
Incarnatione,  Christus  attritus  in  Passione,  en  nostro 


(1)  Brevil.,  p.  IV,  cp.  14. 

(2)  /  Cor.  XV,  44. 

(3)  Rom.  V.  14.  —  Nominatim,  in  carne  passibili  et  mortali. 


modesto  judicio  perfecta  antithesis  (1)  secundi  Adam 
ad  primum,  qui  superbiae  fumis  carnisque  voluptati¬ 
bus  abreptus  et  seipsum  perdidit,  et  in  seipso,  sicut 
in  fonte  vitiato,  universum  humanum  genus,  quoad 
animam  et  quoad  corpus,  mortaliter  sauciavit. 

IV  Argumentum  confirmativum  nobis  suppedi¬ 
tat  spiritus  Novae  Legis.  —  Optime  namque  dici  potest 
totam  Christi  religionem,  praeterquam  ad  superbiam 
reprimendam  et  humilitatem  sectandam  (qua  de  re, 
utpote  extra  nostram  controversiam,  hic  nihil  dicimus), 
huc  spectare,  ut  retundatur  in  nobis  audacia  illius  legis 
de  qua  dicebat  Apostolus:  «  Video  aliam  legem  in  mem¬ 
bris  meis  repugnantem  legi  mentis  meae,  et  captivantem 
me  in  lege  peccati  »  (2);  hoc  est,  ut  reprimatur  et  su¬ 
bjugetur  rebellio  carnis  ad  spiritum ,  utique  ope  Christi 
gratiae  et  auxilio.  Nam,  ut  habet  idem  Apostolus  :  «  Qui 
seminat  in  carne  sua ,  de  carne  et  metet  corruptionem ; 
qui  autem  seminat  in  spiritu ,  de  spiritu  metet  vitam  ae¬ 
ternam.  »  (3)  Atque  ad  Romanos  pergit:  «  Si  secundum 
carnem  vixeritis,  moriemini ;  si  autem  spiritu  facta  carnis 
mortificaveritis,  vivetis.  »  (4)  Quae  facta  carnis  ibidem 


(j)  Praeterimus  aliam  antithesim,  scii,  perditionis  in  Adamo  et  redem- 
tionis  in  Christo,  utpote  non  facientem  ad  rem  nostram. 

(2)  Rom.  III,  23. 

(3)  Gal.  VI,  8. 

(4)  Rom.  VIII,  13.  —  «  11  grande  Apostolo,  ita  Abb.  E.  Bolo,  torna 
sovente  su  questa  idea  dell’ uomo  spirituale,  che  deve  in  noi  liberarsi  ogni  giorno 
piu  dall’  uomo  carnale.  Questa  e  una  di  quelle  idee  che  compendiano  tutto  il 
Cristianesimo,  1’  integrita  della  religione,  considerata  da  un  punto  di  vista  spe¬ 
ciale.  »  —  I  Degeneri  dei  Cristianesimo ,  pag.  178  (Napoli,  Rondinella  e 
Loffredo  T.  E.  1908). 

Unde  in  epistola  ad  Galatas  ita  ipse  hortatur  fideles :  «  Spiritu  ambu¬ 
late,  et  desideria  carnis  non  perficietis ;  caro  enim  concupiscit  adversus  spiri¬ 
tum,  spiritus  autem  adversus  carnem  »  (c.  V°);  idest,  ut  perbelle  notat  clar. 
Martini  :  «  La  somma  dei  miei  avvertimenti  e  questa :  ordinate  la  vostra  vita 

enumerat :  «  fornicatio ,  immunditia ,  impudicitia ,  luxuria , 
idolorum  servitus,  irae ,  rixae,  dissentiones,  sectae,  invidiae , 
homicidia ,  ebrietates,  comessationes,  et  his  similia ,  quae 
praedico  vobis,  sicut  praedixi ,  quoniam  qui  talia  agunt , 
regnum  Dei  non  consequentur.  »  Et  concludit:  «  Qizz  autem 
sunt  Christi,  carnem  suam  crucifixerunt  xum  vitiis  et  con¬ 
cupiscentiis.  »  (1) 

Haud  ignoramus  S.  Paulum  in  allata  enumeratione 
nomine  carnis  intelligere  concupiscentiam  generaliter 
sumptam ,  idest,  summam  passionum  deordinatarum, 
quae  in  humanam  naturam  ex  peccato  primi  Parentis 
manarunt;  ast  simul  certum  est,  nullusque  sanae  men¬ 
tis  negabit,  eum  praedicta  opera,  seu  facta,  concupi¬ 
scentiae  carnali,  proprie  et  stricte  acceptae,  primo  et 
potissime  adscribere.  Id  patet,  praeterquam  ex  contextu, 
ex  conclusione  illa  practica :  «  Qui  autem  sunt  Christi , 
carnem  suam  crucifixerunt  cum  vitiis  et  concupiscentiis  »; 
idest,  ut  exponit  clar.  Martini,  «  mortificano  e  repri- 
mono,  per  virtu  dello  Spirito,  la  concupiscenza  carnale 
con  tutti  i  vizi  e  passioni  »  (Ibidem).  Brevius:  cultus 
et  imperium  carnis  sive  effrenis  luxuriae  supra  spiri¬ 
tum,  en  ethnica  religio;  crucifixio  et  repressio  carnis 
seu  effrenis  luxuriae,  victoriaque  spiritus  seu  rationis 
super  eam,  en  religio  Christiana.  (2) 


secondo  lo  spirito  di  Cristo,  e  i  desideri  della  carne  saranno  raffrenati  da  que¬ 
sto  spirito,  onde  non  acconsentiate  ai  raedesimi,  ne  ad  essi  vi  assoggettiate. 
(Imperocche)  la  carne  ha  desideri  contro  lo  spirito  —  la  concupiscenza  carnale 
e  il  principio  funesto  di  tutti  i  desideri  contrari  alio  spirito  dei  Signore,  e  lo 
spirito  dei  Signore  e  il  principio  dei  desideri  santi  opposti  alia  concupiscenza.  » 
(In  subjecta  materia). 

(1)  Ibidem. 

(2)  Haud  difficile  demonstratu  esset,  cuncta  vitia,  omnesque  deordinatio- 
nes  morales,  ex  imperio  carnis  supra  spiritum  ceu  e  fonte  manare ;  sicut,  e 
converso,  ex  victoria  spiritus  supra  carnem  amorem  Dei  progigni,  omnesque 
virtutes. 

Ad  hanc  repressionem  carnis,  victoriamque  spiri- 
lus  super  eam,  in  nobis  operandam,  tota  ordinatur 

oeconomia  religionis  christianae.  Ad  hoc  ordinantur 

% 

Novae  Legis  Sacramenta ,  aaxilia  super  natur  alia  gratiae 
sanctificantis  et  gratiae  actualis ,  praecepta  et  consilia 
evangelica;  ad  hoc  abstinentiae  et  jejunia ,  quae  sancta 
Mater  Ecclesia  fidelibus  observanda  praescribit.  Huc 
demum  spectant  poenitentiae  positivae  et  directae  ( disci¬ 
plinae ,  cilicia,  etc.),  omnesque  austeritates,  quibus  San¬ 
cti  carnem  suam  nullo  non  tempore  vexaverunt,  ut 
eam  subjectam  et  obedientem  spiritui  tenerent.  Ipsi 
fuerunt  omnes  perfecti  constantesque  imitatores  magni 
Apostoli,  qui  de  seipso  testabatur:  «  Castigo  corpus  meum 
et  in  servitutem  redigo  »  (1),  et :  Christo  confixus  sum 
cruci.  »  (2)  Haec  fuit  spiritus  supra  carnem  victoria, 
quae  illos  ad  eminentissimos  sanctitatis  et  puritatis 
gradus  evexit,  atque,  licet  carne  circumdatos,  similes 
Angelis  reddidit.  (3)  «  II  mondo  e  sozzo,  ita  perbelle 
Abb.  E.  Bolo,  perche  fangoso,  e  fangoso  perche  mate¬ 
riale.  La  Chiesa  e  bella,  perche  offre  nei  figli  suoi  lo 
spettacolo  di  numerose  e  candide  rivincite  dello  spi- 
rito  su  la  carne.  »  (4) 

Jam  si  haec  omnia  vera  sunt,  simulque  alia  ex 
parte  certum  est,  Christianam  religionem  nullum  alium 
finem  habere,  quam  «  instaurare  omnia  in  Christo  »  (5), 
seu  pristinum  ordinem ,  a  Deo  institutum  et  per  origi¬ 
nale  peccatum  subversum,  restituere;  jure  meritoque, 
etiam  ex  hoc  capite,  concludi  posse  nobis  videtur,  victo¬ 
riam  carnis  supra  spiritum  constituisse  primigeniam  il¬ 
lam  deordinalionem,  de  qua  loquitur  liber  Genesis;  seu, 

(1)  I  Cor.  IX,  27. 

(2)  Gal.  II,  19. 

(3)  Cf.  Imit.  Christi ,  Lib.  1.  c.  25. 

(4)  Loco  citato. 

(5)  Eph.  I,  10. 

quod  idem  est,  Protoparentum  peccatum,  praeter  su¬ 
perbiam,  fuisse  peccatum  luxuriae  sive  incontinentiam 
maritalem ,  ut  in  propositione  generali  continetur. 

V  Argumentum.  —  His  omnibus  argumentis  addi 
potest  argumentum  theologicum  rationale ,  quod  sic  bre¬ 
viter  evolvi  potest. 

Sicut  dogma  fidei  est,  Protoparentes,  peccando, 
prolem  peperisse  peccatricem,  eorumque  peccatum, 
unacum  amissione  donorum  supernaturalium,  quibus 
in  statu  innocentiae  a  Deo  aucti  fuerant,  in  omnes 
homines  posteros  transfundi;  ita  doctrina  catholica 
est,  ab  Ecclesiae  Patribus  et  Doctoribus,  ut  alibi 
innuimus  tradita  communiter,  prolem  innocentem, 
donisque  supernaturalibus  ornatam  ipsos  genituros 
fuisse,  si  divinam  legem  minime  fuissent  transgressi, 
seu  si  innocentes  mansissent.  Ratio  est,  quia  ipsi  con¬ 
stituti  fuerant  a  Deo  principium  unicum  propagativum 
et  repraesentativum  totius  generis  humani;  et  ideo, 
sicut  modo  in  omnes  generatione  transfunditur  natura 
peccato  infecta,  donisque  supernaturalibus  expoliata, 
ita,  manentibus  ipsis  innocentibus,  natura  innocens 
unacum  dictis  praerogativis  in  omnes  posteros  tran¬ 
sfundi  debebat.  Ad  rem  Angelicus:  «  Justitia  origina¬ 
lis,  in  qua  primus  homo  conditus  fuit,  fuit  accidens 
naturae  speciei ,  non  quasi  ex  principio  speciei  causa¬ 
tum,  sed  tantum  sicut  quoddam  donum  divinitus  da¬ 
tum  toti  naturae;  et  hoc  apparet,  quia  opposita  sunt 
ejusdem  generis:  peccatum  autem  originale,  quod  op¬ 
ponitur  illi  justitiae,  dicitur  esse  peccatum  naturae; 
unde  traducitur  a  parentibus  in  posteros:  et  propter 
hoc  etiam  filii  (in  statu  innocentiae)  parentibus  assimi- 
lali  fuissent  quantum  ad  originalem  justitiam.  »  (1)  Nec 


(i)  Summa  Theol.>  I.  q.  ioo,  a.  i. 

aliter,  licet  brevius,  se  exprimit  Seraphicus  scribens : 
«  Adam  innocentiam  et  immortalitatem  acceperat  pro 
se  et  pro  tota  sua  posteritate ;  unde  ipse  innocens  et 
immortalis  generasset  (prolem)  innocentem  et  immor¬ 
talem.  »  (1) 

Jam  age:  pone  legem  illam  a  Deo  Protoparentibus 
datam:  «  De  ligno...  ne  comedas  »,  reipsa  expressisse 
prohibitionem  comedendi  de  fructu  arboris;  profecto 
evenire  tunc  potuisset,  ut  prolem  ipsi  susciperent  inno¬ 
centem,  posito  quod,  quin  talem  legem  violassent,  sese 
maritaliter  cognovissent,  et  subinde  prolem  peccatricem , 
si  dein  de  ligno  vetito  commedissent.  Sufficit  hypothe- 
sim  esse  possibilem,  ut  eam  a  priori  respuere  nemini 
fas  sit.  Ergo,  in  hypothesi,  non  in  omnes  Adae  et  Hevae 
posteros  transfusum  fuisset  eorum  peccatum,  sicut  nec 
in  omnes  transiisset  ipsorum  innocentia.  Atqui  conse¬ 
quens  admitti  nequit:  contradicit  enim  doctrinae  ca¬ 
tholicae.  Ergo  nec  antecedens.  —  Clarius:  si  ex  obe- 
dientia  aut  ex  violatione  legis  probationis  priscis  pa¬ 
rantibus  datae,  sors  pendebat  tam  ipsorum  quam  totius 
humani  generis,  adeo  ut  homines  ex  eis  orituri  vel 
innocentes  vel  peccatores  nasci  omnes  necessario  debuis¬ 
sent  ;  lex  illa  possibilitatem  moralem  eisdem  adimere 
debebat  habendi  prolem  extra  divinam  prohibitionem. 
Manifestum  est  autem  possibilitatem  hanc  solummodo 
adimi,  ponendo  legem  illam  «  ne  comedas  »  expressisse, 
non  jam  prohibitionem  pomi ,  sed  prohibitionem  tem- 
praneam  actus  conjugalis  Protoparentum. 

Adde:  si  divinum  praeceptum  «  ne  comedas  »  ex¬ 
pressisset  reipsa  prohibitionem  pomi ,  evenire  quidem 
poterat,  ut  idipsum  praeceptum  vel  tantum  Heva  tran¬ 
sgrederetur,  vel  Adam  tantum  ;  quod  sane  minime 
evenire  poterat  in  hypothesi  nostra.  Posito  autem,  ut 


(i)  Sent.  II,  dst.  XX,  a.  2,  q.  2. 

superius  diximus,  quod  Adam  et  Heva  constituti  fue¬ 
runt  a  Deo  principium  unicum  procreativum  et  reprae- 
sentativum  totius  humani  generis,  qualis ,  tunc ,  futura 
posteritas 9 

Ergo,  dum  ea  quae  ex  contestu  et  ex  adjunctis  nar¬ 
rationis  mosaicae,  necnon  alia  quae  supra  protulimus 
argumenta,  ostendunt  hypothesim  nostram  circa  natu¬ 
ram  peccati  Protoparentum  non  omni  destitui  funda¬ 
mento,  argumentum  theologicum  gravem  quidem  con¬ 
firmationem  eidem  atferre  nobis  videtur. 

VI  Argumentum.  —  In  confirmationem  nostrae 
propositionis  nobis  videtur  adduci  etiam  posse,  coro¬ 
nidis  loco,  consensus  communis  vel  fere  communis  fide¬ 
lium.  —  Nam  si  inductio,  sicut  nos  fecimus,  instituatur, 
ac  non  jam  pueri,  sed  fideles  sui  conscii  hac  super 
re  interrogentur,  nullum  aut  fere  nullum  reperiemus 
qui  narrationem  mosaicam  de  lapsu  Protoparentum  ad 
litteram  accipiat;  omnesque  sibi  persuasum  habent 
sub  velamine  pomi  vetiti  et  comesti  aliud  grave  pec¬ 
catum,  et  quidem  in  genere  luxuriae,  contineri,  quod 
aperte  describere  minime  congruum  Spiritui  Sancto 
visum  est.  —  Hoc  praesertim  reperies  penes  juvenes  in 
sortem  Domini  vocatos,  qui,  officium  divinum  recitare 
incipientes,  et  prima  vice  lectiones  feriales  de  lapsu 
primorum  parentum  perlegentes,  in  eamdem  conclu¬ 
sionem  nobiscum  in  corde  suo  devenisse  nobis  can¬ 
dide  fassi  sunt. 

Quae  communis  persuasio,  temetsi  implicita,  no¬ 
stro  quidem  judicio  in  causa  esset,  cur  SS.  Patres  nar¬ 
rationem  mosaicam  de  lapsu  Protoparentum  sensu 
proprio  interpretati  sint. 

Interpretatio  enim  metaphorica,  sensu  a  nobis  de¬ 
clarato,  nec  necessaria,  nec  congrua  erat;  —  non  ne¬ 
cessaria,  quia  sufficiebat  delicata  simul  et  facillima 
imago  mali  vetiti  ad  speciem  peccati  indicendam;  — 

nec  congrua,  quia  cum  creatio  protoparentum,  dona 
paradisiaca  quibus  a  Deo  ornati  fuerant,  eorumque 
inobedientia  Supremo  omnium  Factori  ab  omnibus 
nosci,  et  quidem  a  primo  usu  rationis,  oporteret,  inter¬ 
pretatio  litteralis  metaphorica  profecto  aures  adole¬ 
scentium  certo  certius,  vel  saltem  facillime,  offendisset. 

Dices:  SS.  Patres  et  Doctores  unanimiter  docent 
Protoparentum  peccatum  fuisse  grave,  imo  gravissimum: 
tale  autem  amplius  non  foret,  posita  metaphorica  in¬ 
terpretatione  ligni  seu  fructus  vetiti  pro  temporanea 
abstinentia  ab  actu  conjugali;  tempus  enim,  cum  sit 
accidens  seu  circumstantia  accidenialis,  non  constituit 
materiam  gravem  peccati. 

Resp.  I)  indirecte ,  retorquendo  argumentum.  Re 
sane  vera,  si  grave  non  fuisset  Protoparentum  pecca¬ 
tum  in  liypothesi  nostra,  seu  in  transgressione  tempo¬ 
ralis  legis  continentiae,  eo  quod  tempus  est  accidens 
rei,  multo  minus  ipsum  grave  dici  posset,  admissa  in¬ 
terpretatione  litterali  propria  divini  praecepti  Gene- 
seos;  tot  enim  inter  poma,  quibus  Paradisi  arbores 
ornabantur,  comedere  unum,  esto  quidem  contra  divi¬ 
nam  voluntatem,  non  videtur  constituere  materiam 
gravem  peccati  vel  gravis  peccati  materiam.  —  Imo  in 
interpretatione  litterali  propria,  non  aliqua  circum¬ 
stantia,  sed  ipsum  objectum  est  per  se  materia  levis: 
pomum  enim  nemo  dixerit  esse  materiam  per  se  gra¬ 
vem.  Contra,  admissa  interpretatione  nostra  metapho¬ 
rica,  ex  parte  ipsius  objecti  certo  non  adest  levitas 
materiae,  cum  copula  sit  per  se  materia  gravis.  Melior 
igitur  est  conditio  interpretationis  metaphoricae ,  prae 
illa  interpretationis  propriae. 

Resp.  II)  directe.  Etsi  circumstantia  per  se  non  con¬ 
stituat  materiam  gravem  peccati,  potest  tamen  per  acci¬ 
dens  evadere  materia  gravis,  puta  ex  fine  seu  intentione 
legislatoris;  sicut  cum  Superior,  ex  gravi  ratione  et 

fine,  prohibet  ne  subditus  deambulet  per  talem  vel  ta¬ 
lem  viam.  Sic  in  proposito:  etsi  abstinentia  illa  fuerit 
per  se  circumstantia  praecepti  divini,  ideoque  per  se 
minime  praeseferat  materiam  gravem,  optime  tamen 
materiam  gravem  induit  ex  fine  seu  intentione  legisla¬ 
toris  Dei ,  qui  tali  lege,  ut  alibi  innuimus,  Protoparen- 
tes,  etiam  quoad  actum  nobilissimum  seipsos  repro- 
ducendi,  sibi  subjectos  et  a  se  dependentes  voluit,  in 
solemnem  agnitionem  propriae  totalisque  subjectionis, 
et  absoluti  dominii  Dei. 


/ 


APPENDIX 
DE  SERPENTE  TENTATORE 

si- 


Prop.  I.  —  Perpensis  omnibus  adjunctis  narratio¬ 
nis  MOSAICAE,  PROBABILIUS  NOBIS  VIDETUR  SERPENTEM  GE- 
NESEOS  METAPHORICE  ESSE  ACCIPIENDUM  —  ITA  UT,  NOMINE 
SERPENTIS  INTELLIGENDUS  SIT  IPSE  DIABOLUS,  SEU  DAEMON, 
SEU  SATAN,  QUI  FUIT  PRAEVARICATOR  A  PRINCIPIO. 

Praenotamina.  —  Ut  valor  propositionis  necnon 
scopus  ejusdem  plene  intelligantur,  tria  in  antecessum 
probe  notanda  ducimns. 

I.°  Propositio  haec  prior,  non  secus  ac  altera  mox 
secutura,  non  afficit  substantiam  nostrae  quaestionis  - 
Quale  fuerit  Protoparentum  peccatum.  —  Quod  enim 
«  suasore  serpente  »  divinam  legem  ipsi  sunt  transgres¬ 
si,  non  est  nisi  accidens  seu  circumstantia,  ut  diximus, 
narrationis  mosaicae  circa  lapsum  primorum  Paren¬ 
tum.  (1)  Quare,  etiamsi  omni  valore  haec  et  altera  pro¬ 
positiones  destituerentur,  propositio  princeps ,  quam 
hucusque  tripartitam  pertractavimus,  intacta  remanet. 

II. 0  Propositio  nostra  non  tendit,  ut  patet,  ad  eli¬ 
minandam  absolute  sententiam  communem  SS.  Patrum 
circa  acceptionem  serpentis  Genesiaci  sensu  litterali 
proprio ,  ita  ut  diabolus  serpente  vero  et  reali  ad  He- 
vam  alloquedam  seducendamque  usus  sit:  id  enim 
(etsi  non  leves  difficultates  praeseferat)  absolute  non 
repugnat; —  sed  mens  tantum  haec  est,  explanandi  ra¬ 
tiones  quae  pro  sensu  litterali,  potius  metaphorico  (etsi 
hic  quoque  suas  patiatur  difficultates),  quam  pro  litte¬ 
rali  proprio  militare  nobis  videntur.  Unde  consulto 
diximus:  «  probabilius  »  et  quidem  «  nobis  videtur»: 
id  enim  categorice  asserere  nec  audemus  nec  volumus. 

III. 0  Cum  haec  propositio  cum  IIa  quae  mox  seque¬ 
tur,  quaeque  tamquam  hujus  evolutio  et  complemen¬ 
tum  considerari  potest,  intime  sit  connexa,  liujus  prio¬ 
ris  propositionis  valor  demonstrativus,  non  seorsim  ab 
altera,  sed  unacum  argumentis  alterius ,  seu  II2°  proposi¬ 
tionis,  spectandus  est.  —  Quod  pariter  dictum  intelli- 
gimus  de  IIa  in  ordine  ad  propositionem  principem. 

Hisce  positis,  en 

Argumenta.  —  1)  Ex  contextu  arguimus  multi¬ 
pliciter: 

(a)  Verba  Genesis:  «  Serpens  erat  callidior  etc.,  qui 
dixit  ad  mulierem  etct  »  non  possunt  accipi  sensu  lit¬ 
terali  proprio;  siquidem  serpenti  materiali  nec  summa 
calliditas,  nec  locutio  competunt:  hoc  adeo  verum  est, 
ut  ipsi  SS.  Patres  praedictas  qualitates  diabolo  adscri- 
bant.  Ergo,  stante  charactere  historico  narrationis  mo- 
saicae,  verba  illa  sunt  accipienda  sensu  metaphorico. 

(b)  Per  serpentem  Genesis  diabolum  designari 
Patres  communiter  docent,  ita  tamen,  ut  ipse  serpente 
materiali  tamquam  instrumento  ad  Hevam  tentandam 
usus  sit.  «  Non  figuriamoci,  ita  clar.  Bossuet,  la  ma- 
lizia  dei  serpente  come  la  malizia  di  un  animale  ir- 
ragionevole,  ma  come  la  malizia  dei  diavolo,  che  per 

divina  permissione  era  entrato  nel  corpo  di  quell’  ani¬ 
male.  »  (1)  —  Sed,  praeterquamquod  haec  est  suppositio 
quae  probatione  indigeret,  serpens,  tum  propter  de¬ 
fectum  organorum  vocis,  (2)  tum,  ut  alibi  diiimus, 
stante  horrore  quem  naturaliter  gignit,  (3)  se  offert  ut 
medium  parum  aptum,  sicut  ad  loquendum,  ita  ad 
tentationem  insinuandam. 

(c)  Denique,  admissa  interpretatione  metaphorica 
serpentis  Geneseos,  optime  intelliguntur  poenae  ipsi  a 
Deo  inflictae,  necnon  motivum  earumdem  :  «  Quia  fecisti 
hoc ,  maledictus  es  inter  omnia  animantia  et  bestias  terrae ; 
super  pectus  tuum  gradieris,  et  terram  comedes ,  etc.;  »  tunc 
enim  ipsae  integre  et  simpliciter  referuntur  ad  diabo- 


(1)  Elevations  sur  les  Myst£re,  elev.  I. 

(2)  Cf.  clar.  Franc.  Von  Hummelauer  S.  J.,  Comm.  in  Gen.,  De 
seipente  (Cursus  Scripturae  Sacrae,  Parisiis,  L.  Lethielleux,  1895),  clu^  hanc  ob 
rationem  docet  «  arte  daemonis  ita  Hevae  sensus  esse  affectos,  ut  vocem  a 
serpentis  ore  profectam  indubie  arbitraretur,  .  .  .  tamen  non  ipse  (serpens)  lo¬ 
quebatur.  »  Sed  tunc  quomodo,  quaeso,  intelligi  potest  diabolum  usum  esse 
serpente  ed  Hevam  alloquendam,  et  «  per  illum  serpentem  esse  locutum  » ,  ut 
paulo  superius  nclar.  Auctor  asserit? 

(3)  Dices:  horror,  quem  serpentis  aspectus  in  hominem,  et  praesertim  in 
mulierem  gignit,  est  effectus  maledictionis  divinae  contra  diabolum  ejusque  ten- 
tationis  instrumentum  pronuntiatae;  ante  autem  non  erat  sic. 

Resp.  —  Nonnulli  id  admittunt ;  alii  vero,  et  forsan  probabilius,  negant, 
eo  quod,  inquiunt,  per  peccatum  et  maledictionem  inde  secutam,  natura  humana, 
sicut  illa  serpentis,  non  est  substantialiter  mutata,  sed  naturales  suas  proprie¬ 
tates  retinet.  Cf.  S.  Bonavent.,  Sent.  II  dist,  XXI  a.  1  q.  2,  ad  2  ;  clar. 
V igoukoux,  Manuale  Biblico  (1907),  vol.  I,  De  Pentat.,  cap.  3,  pag.  577.  — 
Clar.  Bossuet,  ad  removendum  in  Heva,  si  non  praecise  horrorem,  terrorem 
et  stuporem  serpentis  sermocinantis ,  haec  habet :  «  Come  Dio  appariva  ali’  uomo 
sotto  forma  sensibile,  lo  stesso  avveniva  degli  angeli,  i  quali  conversavano  con 
1’  uomo  in  quelle  forme  da  Dio  permesse  e  sotto  la  figura  di  anunali.  Eva, 
dunque,  non  fu  punto  sorpresa  in  udir  pariare  un  serpente  »  (Loco  cit.) ,  Ve- 
rum,  ut  dicamus  quod  modeste  sentimus,  hoc  nimium  nobis  videtur  !  atque  in 
mentem  nobis  revocat  Aesopi  fabulas,  quasi  pares  huic  interpretationi!... 

lum,  et  metaphorice  nil  aliud  exprimunt,  quam  sum¬ 
mam  vilitatem  et  abjectionem  ipsius.  (1) 

Dum  e  contrario,  posita  interpretatione  stricte  lit¬ 
terali  serpentis,  ita  ut  diabolus  in  ipso  latuerit,  eoque 
instrumentaliter  usus  sit  ad  Hevam  alloquendam  et 
tentandam,  tales  cogimur  dare  et  tales  hac  super  re 
proferuntur  explicationes,  quibus  ratio  non  acquiescit. 
Praedictae  enim  poenae  litteraliter  et  sensu  proprio 
sumptae  nec  serpenti  materiali,  nec  diabolo,  neque  dia- 
bolo-serpenti  simpliciter  et  adaequate  conveniunt:  hic 
praesertim  cogita  poenas :  «  Inimicitias  ponam  etc.;  ipsa 
conteret  etc.  »  —  Hoc  adeo  verum  est,  ut  nonnulli  Pa¬ 
tres  atque  interpretes,  quos  inter  (ut  diximus)  S.  Gy- 
rillus  Alex.  (2),  Eugubinus  (3)  et  alii,  ad  difficultates 
serpentis  materialis  evitandas,  docuerint  diabolum  qui¬ 
dem  sub  forma  serpentis,  minime  vero  in  serpente 
reali  Hevae  apparuisse,  eique  locutum  esse.  Sed  de 
poenis  diabolo  inflictis  fusius  infra. 

Dices:  verba  Genesis:  «  Serpens  erat  callidior  cunctis 
animantibus  terrae  »  sensu  proprio,  idest,  de  vero  ma¬ 
teriali  serpente  accipienda  esse,  patet  ex  comparatione 
quam  Moyses  instituit  inter  ejus  calliditatem  illamque 
ceterorum  animantium  terrae ;  unde  his  aequivalent: 
«  Serpens  erat  animal  terrae ,  cujus  calliditas  superabat 
calliditam  ceterorum  animantium  terrae;  »  necnon  ex 


(1)  Jeremias,  prout  refert  Hetzenauer  (Comm.  in  Genesim,  pag.  75) 
citat  in  suo  opere  «  Das  Alte  Testament  »  phrasim  assyram  :  «  Videant  inimici 
nostri  et  terram  lingent  «  lingant  »,  quae  exprimit  summam  dejectionem  et 
miseriam  in  quam  ipsi  adigentur.  —  Etiam  italico  sermone  «  far  mordere  ad 
alcuno  la  polvere  »  significat  illum  prosternere,  impotentem  ad  nocedum  red¬ 
dere,  summe  humiliare.  Cf.  etiam  Vinc.  Zapletal  Ord.  Praed.,  Alttesta- 
mentliches,  (Friburgi  1903),  ubi  pag.  18  notat  in  Mich.  VII,  17,  et  in  Isaia 
XLIX,  23,  similem  loquendi  modum  occurrere. 

(2)  Lib.  III  adv.  Julianum. 

(3)  In  Cosmopoeia. 

responsione  Hevae:  «  Serpens  decepit  me  *  (Gen.  III).  Ac¬ 
ceptio  igitur  metaphorica  serpentis  aperte  textui  gene- 
siaco  refragatur. 

Resp.  Concedimus  a  Moyse  talem  comparationem 
institui,  vi  cujus  nomen  Serpens ,  prima  fronte,  videtur 
designare  serpentem  naturalem;  at  quoniam  ipsum  sic 
acceptum  sensum  redderet  falsum,  eo  quod  serpens, 
etsi  callidus,  non  est  callidior  cunctis  animantibus 
terrae,  idcirco  metaphorice,  stante  charactere  historico 
narrationis,  illud  accipere  cogimur.  Eo  vel  magis,  quod 
Moyses  calliditatem  serpentis  tamquam  causam  assignat 
deceptionis  et  seductionis  Hevae;  et  ideo  ipsa  talis  esse 
debebat,  ut  ingenium  sagacitatemque  primae  mulieris, 
in  statu  perfecto  creatae  supernisque  donis  locupleta¬ 
tae,  longe  superaret:  talis  autem  calliditas  serpenti 
naturali  profecto  tribui  nequit.  —  Adde,  Moysen,  cum 
exhibeat  serpentem  loquela  instructum ,  cumque  eum, 
non  jam  aliquempiam  serpentem,  sed  serpentem  abso¬ 
lute  (ut  notavit  Ugdulena)  appellet,  (1)  satis  superque 
ostendere,  se  nomine  serpentis,  non  jam  belluam,  sed 
spiritum  rationalem,  utique  nequissimum,  ipsoque  ho¬ 
mine  praestantiorem,  nempe  diabolum  designare. 

Neque  dicas  hoc  pacto,  dum  volumus  vitare  Cha- 
rybdim ,  incidere  nos  in  Scyllam ;  nam  sensus  versiculi 
Geneseos  tunc  foret:  diabolus  erat  callidior  cunctis  ani- 


(i)  «  Occorre  notare,  come  il  testo  originale  non  dica  che  Eva  fu  tentata 
da  un  serpente,  ma  dal  serpente,  a  nahasch ,  donde  risulta  che  qui  non  trattasi 
d’  un  rettile  ordinario,  ma  d’  un  serpente  particolare ;  nella  stessa  guisa  che  in 
Giobbe  Satana,  che  significa  «  un  nemico  » ,  cessa  d’  indicare  un  nemico  qua- 
unque  per  designare  il  nemico  per  eccellenza,  il  diavolo,  perche  b  preceduto 
^alParticolo :  «  a  Satan.-o  Vigouroux,  Man.  Bibi.,  vol.  I,  cap.  3,  a.  1,  pag.  577.  — 
«  Il  testo  originale  ebraico,  come  il  samaritano  e  il  greco,  dice  assolutamente 
il  serpente  coli’  articolo  determinativo  (han  nakliasc),  e  ripete  lo  stesso  nome 
per  ben  cinque  volte  coi  medesimo  articolo.  »  P.  G.  Cereseto,  Introduzione 
speciale  al  Pentateuco,  pag.  716. 

mantilms  terrae ;  quod  ridiculum  est.  —  Ridiculum  uti¬ 
que,  si  verba  «  eundis  animantibus  terrae  »  sumuntur 
prout  sonant;  minime  vero,  si  lato  sensu,  ita  ut  inter 
ea  ipse  homo  comprehendatur.  S.  Augustinus,  ut  vidi¬ 
mus,  etsi  serpens  dicatur  maledictus  inter  omnia  ani¬ 
mantia  et  bestias  terrae ,  to  maledictus  refert  ad  diabolum 
exclusive. 

Responsio  autem  Hevae  nihil  probat  in  favorem 
serpentis  materialis.  Eoipso  enim  quod  Moyses  diabo¬ 
lum  serpentem  appellat,  ipse  hoc  idem  nomen  in  Hevae 
ore  ponit.  —  Rationes  autem  hujus  appellationis  infra 
patebunt. 

2)  Ex  locis  parallelis: 

(a)  Joannes  in  Apocalypsi,  postquam  descripsit 
proelium  magnum  habitum  in  Coelo  inter  Michaelem 
archangelum  hujusque  angelos  et  Draconem  cum  an¬ 
gelis  suis,  scribit:  «  Et  projectus  est  (de  coelo)  draco 
ille  magnus ,  serpens  antiquus ,  qui  vocatur  diabolus  et  sa¬ 
tanas,  qui  seducit  universum  orbem;  et  projectus  est  in 
terram,  et  angeli  ejus  cum  eo.  »  (1)  Draconem  et  serpen¬ 
tem  hic  a  Joanne  metaphorice  accipi  est  per  se  mani¬ 
festum;  nam  eum  identificat  cum  diabolo  et  satana: 
insuper,  supponi  nequit  diabolum  fuisse  in  coelo  sub 
reali  forma  draconis  et  serpentis.  Iste  ergo  draco,  quem 
Michael  «  cum  rebellibus-coelesti  ab  arce  fulminat,  »  (2) 
est  Lucifer,  dux  lapsorum  angelorum;  qui  ideo  voca¬ 
tur  draco ,  et  quidem  magnus ,  propter  nimium  ejus 

furorem  ac  voracitatem  ad  devorandas  animas,  ut  pa¬ 
tet  ex  iis  quae  Joannes  ibidem  subjungit:  «  Vae  terrae 

et  mari ,  quia  descendit  diabolus  ad  vos  habens  iram 
magnam ;  »  (3)  vocatur  serpens ,  propter  ejus  astutiam  in 


(1)  Apoc.  XII,  9. 

(2)  /n  hymno  S.  Michaelis. 

(3)  Apoc.  XII,  12. 


1 


—  79  — 


tentando  et  seducendo  (seductio  enim  est  ars  propria 
daemonis),  praesertim  vero  propter  mortem  spiritua¬ 
lem  quam  in  seductis  causat;  antiquus  autem,  quia 
ipse  seduxit  primam  mulierem,  et  continuo  pergit  in 
mundo  infiltrando  venenum  suum :  «  qui  seducit  uni¬ 
versum  orbem.  »  (1) 

(b)  Idipsum  eruitur  ex  verbis  quae  idem  Joannes 
habet  in  Apoc.  XX,  1-2,  ubi,  postquam  dixit:  «  Vidi 
angelum  descendentem  de  coelo,  hahentem  elavem 
abyssi,  et  catenam  magnam  in  manu  sua  »,  subjungit: 
Et  apprehendit  draconem ,  serpentem  antiquum ,  qui  est 
diabolus  et  satanas ,  et  ligavit  eum  per  annos  mille.  » 
Etiam  hic,  et  quidem  clarius,  serpentem  Geneseos  iden* 
tificari  cum  diabolo  evidens  est,  quia  non  solum  dicit 
eum  vocari,  sed  esse  diabolum  et  satanam;  et  neminem 
esse  puto  qui  opinetur,  Angelum  descendentem  de  coelo 
super  terram  apprehendisse  diabolum  sub  reali  forma 
draconis  vel  serpentis ,  eumque  cinctum,  ferrea  catena  in 
infernum  detrusisse. 

3)  Ex  Lilurgia  Ecclesiae: 

In  antiphona  enim  IlVesperarum  Apostolorum,  Ec¬ 
clesia,  sub  eorum  exemplo,  ita  fideles  hortatur:  «  Estote 
fortes  in  bello ,  et  pugnate  cum  antiquo  serpente,  et  acci¬ 
pietis  regnum  aeternum.  »  Atqui  hic  Ecclesia  pro  anti¬ 
quo  serpente  intelligit  profecto  simpliciter  diabolum , 
qui,  ut  ait  S.  Petrus,  «  tamquam  leo  rugiens ,  Circuit 
quaerens  quem  devoret ,  »  (2)  sicuti  per  bellum,  bellum 
fidei  et  virtutis;  ceterum,  nunquam  legimus  Aposto¬ 
los  pugnasse  cum  diabolo  sub  reali  forma  serpentis. 
Ergo  etc. 


(1)  Huc  spectant  verba  Christi  ad  Pharisaeos  :  «  Vos  ex  patre  diabolo 
estis ;  ille  homicida  erat  ab  initio  »  (Jo.  VIII,  44). 

(2)  I  Petri,  V,  8. 

4)  Ex  proprietatibus  serpentis ,  quae  videntur  satis 
aptae  ad  exprimendas  artes  diaboli  in  tentando,  nec- 
non  ad  indicandos  effectus  tentationis. 

Nam  serpentis  est  a)  repere ,  idest  pectore  super 
terram  se  trahere;  —  b)  serpere ,  idest  viam  tortuosam 
incedendo  signare;  —  c)  suo  intuitu  aves  fascinare;  — 
d)  abdite  se  homini  appropinquare ;  —  e)  hominis  cal¬ 
caneum  mordere ,  morsuque  suo ;  —  f)  venenum  ipsi 
mortiferum  inoculare.  Atqui  omnes  hae  proprietates 
optime  repraesentant  artes  callidissimas  et  funestissi¬ 
mas  diaboli  ad  hominem  tentandum.  Ergo  stat  propo¬ 
sitio.  (1) 

Objicies:  —  Vetustissima  monumenta  Chaldaica  et 
Babylonica  nuper  detecta  repraesentant  Adam  e  Hevam 
sub  arbore  fructibus  consita,  unacum  serpente.  (2)  Atqui 
si  serpens,  isque  realis ,  in  primorum  Parentum  tenta- 
tione  partem  non  habuisset,  ipsum  minime  in  prae¬ 
dictis  monumentis  repraesentatum  cerneremus.  Ergo 
hypothesis  nostra  non  solum  est  contra  historiam  mo- 
saicam,  sed  et  profanam. 

Resp.  —  Nego  Majorem  et  suppositum;  nego  Mino¬ 
rem  et  Consequens. 

Cum  objectio  tendat  ad  oppugnandam  non  solum 
hanc  priorem  Appendicis  propositionem,  sed  etiam  pro- 


(1)  Etiam  clar.  et  doctissimus  Calmrt,  etsi  stet  pro  serpente  vero  et 
reali  Genesis,  concedit  tamen  Moysen  in  referenda  historia  lapsus  primorum 
parentum  uti  «  phrasibus  metaphoricis  et  aenigtnaticis,  quarum  sub  ambagibus 
tegit  rei  gestae  veram  historiam  »,  atque  «  Israelitas  (ideo)  iisdem  usos  phra¬ 
sibus,  cum  in  familiari  sermone  rem  illam  narrarent  »  (Co?nm.  in  Gen.  III,  i).  — 
Remanet  solummodo  inquirendum,  quomodo,  stante  natura  sensus  metaphorici, 
praedictae  phrases  metaphoricae  cum  serpente  vero  et  reali  conciliari  possint. 
Si  ego  dicam  e.  g.:  «  T.eo  de  tribu  fuda  fuit  fortissimus  ex  cunctis  leonibus 
terrae;  ipse  enim  vicit  Aegyptum,  Graeciam,  Romanum  imperium,  prostravitque 
omnes  idolorum  potestates  »,  —  quinam,  quaeso,  vocem  leonis  a  me  sensu 
proprio  usurpatam  diceret? 

(2)  Cf.  ViGOUROUX,  Man.  Bibi vol.  I,  p.  I,  (N.  T.)  cap.  3,  a.  1,  §  291. 

positionem  nostrae  Dissertationis  palmarem,  quam  vo¬ 
cavimus  «  unicam  »,  duplicem  dabimus  responsionem, 
generalem  unam,  alteram  specialem. 

1)  Generatim ,  circa  vetustissima  monumenta  quae 
nobis  objiciuntur,  haec  notare  sufficiat: 

(a)  Documenta  Babylonica  et  Chaldaica  hucusque 
detecta  et  ab  archaeologiae  cultoribus  explanata  nil 
continent,  quod  aliquam  analogiam  cum  narratione 
mosaica  primorum  Parentum  certo  praeseferat. 

(b)  Idipsum,  valde  probabiliter,  dici  potest  de 
multiplicibus  monumentis,  sive  quae  arbores  sacras  re¬ 
praesentant  (1),  sive  nominatim  de  insigni  cijlindro  Chal¬ 
daico,  ad  quem  speciatim  refertur  objectio.  Nam,  utrum 
vir  et  mulier,  ibi  sub  arbore  effigiati  sive  sculpti,  dexte¬ 
ramque  erga  ejus  fructus  porrigentes,  reapse  repraesen¬ 
tent  Adam  et  Hevam  fructum  vetitum  carpentes,  res 
omnino  incerta  est.  Multi  id  negant;  nam  vir  cornua  gerit, 
quae  penes  Babylonenses  extant  sgmbolum  divinitatis.  (2) 

2)  Speciatim  vero  quoad  serpentem  respondemus. 

(a)  Pariter  non  constat  signum  illud ,  quod  ibidem 

verticaliter,  ad  instar  serpentis,  a  tergo  mulieris  cer¬ 
nitur,  reipsa  serpentem  repraesentare;  nonnulli  putant 
illum  esse  signum  simpliciter  decoralivum ,  vel  scissio¬ 
nem  per  tempus  edax  in  eo  productam.  —  Inter  alios 
interpretationem  biblicam  hujus  signi,  imo  totius  cy¬ 
lindri  in  genere,  (in  globo),  aperte  impugnavit  coram 
Academie  des  Inscriplions  et  Belles  Lettres,  jam  ab  anno 
1879,  J.  Menaut.  (3)  Hoc  adeo  verum  est,  ut  ipsemet 


(1)  Cf.  Pelt,  Storia  delV  Ant.  Test.,  tom.  I,  pag,  87:  edit.  ital.  dei 
Rousselle,  Roma  1908. 

(2)  Cf.  A.  Jk remi  as,  Das  Alte  Testament  im  Lichte  des  Alten  Orients , 
pag.  203:  Leipzig  1906. 

(3)  Cf.  Journal  of-ficiel ,  27  Nov.  1897,  pag.  1043;  —  I-  Menaut, 
Bibliotheque  du  palais  de  Ninive,  pag.  127  sqq.,  Paris  1880. 

clar.  Vigouroux,  qui  prius  quoad  illud  pro  interpre¬ 
tatione  biblica  stetit,  (1)  dein,  perpensis  rationibus  lau¬ 
dati  Menaut,  anceps  haeserit.  (2) 

(b)  Ceterum,  dato  etiam,  at  non  concesso,  saltem 
absolute ,  praedictum  monumentum  narrationem  Gene- 
seos  unacum  serpente  repraesentare,  quid  inde  ?  .. .  Nihil 
profecto  contra  nostram  propositionem  concludi  po¬ 
test:  siquidem,  eoipso  quod  Protoparentum  lapsus  tali 
sub  metaphorica  descriptione  in  humanum  genus  per 
primaevam  traditionem  sese  diffuderat,  nonnisi  taliter 
ab  artium  cultoribus  pingi  aut  sculpi  poterat. 

(c)  Quodsi  quaeras:  Quare  ergo  Moyses  diabolum 
appellat  serpentem  ?  —  Praeter  rationes  morales  quas 
supra  innuit  S.  Bonaventura  (pag.  14),  necnon  eas  quas 
sub  n.  4)  adduximus,  hanc  affert  historico -moralem  Ana- 
stasius  Sinaita  (Lib.  X  Hexaemeron): 

«  Si  quaeris,  cur  non  nude  haec  Deus  tunc  est  lo¬ 
cutus,  sed  pro  diabolo  nominavit  serpentem ?  aperte 
disce  quod,  cum  mala  et  libidinosa  gente  loquens, 
noluit  aperire  Israeli  neque  quae  ad  angelos  spectant, 
neque  quae  ad  Satanam  qui  conculcavit  Evam,  ne  eum 
colerent  et  adorarent  (sicut  nonnulli  haeretici  postea 
fecerunt  adorando  serpentem,  unde  Ophitae  appellati) 
tamquam  Deo  fortiorem ,  ut  qui  potuisset  Protoplastos 
a  Deo  ad  se  attrahere.  »  (3) 

SCHQL1QN 

Unus  ex  revisoribus  nostrae  Dissertationis  nobis  suggessit, 
ut  consuleremus  respectu  serpentis  Geneseos  «  La  Scuola  Cat- 
tolica  »  (Milano  1908,  pag.  476  et  sqq.).  —  Et  revera  ibi  in- 

(1)  Cf.  Vigouroux,  Man.  Bibi.,  vol.  I,  II  Pentciteuco,  Cap.  III.  291. 

(2)  Vigouroux,  La  Bible  et  les  decouvertes  modernes ,  tom.  I,  pag.  278: 
Paris  1896. 

(3)  Cf.  Maxima  Bibliot.  Veterum  Patrum,  T.  IX  (Lugduni  1578);  nec 
non  Claud.  Frassen,  Scotus  Academicus,  tom.  V,  a.  I,  q.  I:  edit.  Roman.  191 1. 

venitur  et  evolvitur  haec  quaestio:  «  II  Capo  [II  della  Genesi 
e  storico?  »  (Rifle*sioni  critiche  ed  eseyetiche  intorno  al  racconto 
biblico  della  prima  caduta),  in  tres  articulos  divisa  ( Ott Nov., 
Dic.  1908),  in  quibus  Auctor  erudite  et  satis  fuse  defendit  in¬ 
terpretationem  litteralem  et  sensu  proprio  acceptam  Capitis  III 
Geneseos. 

Omissis  duobus  prioribus  articulis,  in  quorum  1°  referun¬ 
tur  diversa  interpretum  placita  quoad  expositionem  III  Capitis 
Geneseos,  in  II0  vero  solide  refutatur  interpretatio  mythica  re¬ 
centium  -Rationalistarum;  —  omissis  hisce,  utpote  qui  quaestio¬ 
nem  fundamentalem  nostram  minime  attingunt,  accedimus  ad 
articulum  III,  ubi  Auctor  referens  rationes,  quibus  fautores 
sensus  litteralis  proprii  defendunt  serpentem  Genesis  fuisse 
verum  ac  realem  serpentem ,  inter  alia  haec  habet: 

«  Per  quanto  si  vogliano  speciose  queste  ragioni  (eorum 
nempe  qui  stant  pro  sensu  metaphorico  serpentis),  non  ci  sem- 
brano  pero  tanto  forti  da  distruggere  la  sentenza  comune  da 
noi  seguita,  che  si  tratti  cioe,  non  di  un  serpente  allegorico, 
ma  bensi  di  un  serpente  vero  e  reale.  Imperocche,  primiera- 
mente  non  6  affatto  conforme  alia  verita  il  dire  che,  dovunque 
nella  Bibbia  si  paria  di  questo  serpente,  sta  pur  detto  formal- 
mente  che  cio  debba  intendersi  dei  demonio.  Per  es.  S.  Paolo, 
pariando  della  tentazione  di  Eva,  dice  semplicemente,  senza 
fare  esplicita  menzione  dei  diavolo,  che  il  serpente  la  sedusse 
con  la  sua  astuzia :  «  Sicut  serpens  Evam  seduxit  astutia  sua  » 
(II  Cor.  XI,  3)  > . 

«  In  secondo  luogo,  niente  ci  vieta  di  riferire  ad  un  ser¬ 
pente  vero  e  reale  tutti  quei  tratti,  con  i  quali  il  Genesi  ci 
dipinge  il  serpente  della  tentazione  (idest,  che  favella,  che  ra- 
giona ,  che  argomenta ,  che  giunge  a  sedurre  Eva  nello  stato  d}  in- 
tegritd ,  capace  di  fare  il  male ,  che  pub  ricevere  un  castigo ,  che 
dovrd  vivere  in  continue  inimicizie  coi  genere  umano ,  e  che  nella 
lotta  con  un  rampollo  della  donna  subira  una  solenne  sconfitta , 
espressa  con  lo  schiacciamento  dei  capo),  purche  si  ammetta, 
come  e  fuori  di  dubbio,  che  il  precipuo  agente  della  tentazione 
sia  stato  il  diavolo,  e  che  questi  siasi  servito  dei  serpente  come 
di  un  semplice  strumento  per  tentare  la  donna  ». 

«  In  terzo  luogo,  lo  stesso  sacro  testo  ci  mostra  che  intende 
pariare  di  un  serpente  vero  e  reale  (quantunqne  invasato  dal 
diavolo)  quando  lo  annovera  piu  di  una  volta  tra  gli  animali 
terrestri ,  quando  lo  dichiara  maledetto  fra  tutte  le  bestie  della 
terra ,  quando  lo  condanna  a  strisciare  sui  ventre ,  a  pascersi 
di  polvere,  ecc.  ecc.  » . 

«  D’altra  parte,  proseguono  i  tradizionali,  come  mai  avrebbe 
potuto  il  diavolo  confabulare  con  la  donna,  per  piu  facilmente 
sedurla,  se  non  avesse  preso  una  forma  corporale  e  visibile? 

E  qual  ragione  gl’  impedi va  di  scegliere  quella  dei  serpente 
affine  di  riuscire  nell7  intento  che  si  era  prefisso?  Certo  non 
poteva  a  tale  effetto  invasare  un  uomo,  perche  uomo  non  vi 
era  ali’  infuori  di  Adamo  ». 

« . Da  ultimo ,  si  riflette  coi  Vigouroux  (Man.  Bibi. 

vol,  I  Cosmog.  mosaica ,  c.  III  a.  1  n.  291:  S.  Pier  d’ Arena  1901) 
che,  secondo  tutte  le  verosimiglianze,  se  il  serpente  non  avesse 
realmente  avuto  nessuna  parte  nella  caduta  dei  nostri  proge¬ 
nitori,  nessuno  avrebbe  mai  sognato  di  attribuirgliela  ».  (Scuola 
Catt.,  Dic.  1908,  pag.  698-9). 

Mens  nobis  haud  est  quaestionem  polemicam  instituere  cum 
auctore  praedictarum  adnotationum,  clar.  ac  rev.mo  Can.  A.  Cel- 
lini ,  cujus  opera  exegetico-biblica  omnibus  nota  sunt,  et  cujus 
cuperemus  vix  dici  discipuli.  —  Nihilominus,  omni  cum  reve¬ 
rentia  eidem  debita,  nobis  fas  sit,  ad  majorem  nostrae  propo¬ 
sitionis  illustrationem,  sequentes  animadversiones  sub  oculos 
ponere. 

Ad  I.  —  Nobis  videtur  clar.  A.  quaestionis  terminos  sen¬ 
sibiliter  permutare.  Aliud  enim  est  dicere,  quod  «  dovunque 
nelle  altre  parti  della  Bibbia  si  paria  di  questo  serpente,  esso  * 
viene  identificato  con  il  demonio  »,  quae  est  una  ex  rationibus 
quas  defensores  oppositae  sententiae  adducunt,  et  quam  hic 
ipse  refutandam  suscipit;  aliud  vero  est  dicere,  praedictam 
identificationem  ubique  fieri  formaliter  seu  explicite:  hoc  ipsi 
non  dicunt.  —  Quoad  auctoritatem  vero  S.  Pauli,  praefata 
identificatio  (etsi  non  formaliter ,  eo  quod  explicite  diabolum 
ipse  ibi  minime  nominat)  in  verbis  paulinis  implicite  contineri 
nobis  quidem  videtur,  eoipso  quod  subjecto  serpenti  effectum 
tribuit  superiorem  serpenti  proprio  sensu  accepto,  illum  nempe 

seduxisse  Hevarn  astutia  sua.  —  De  reliquo,  si  ubi  in  ceteris 
S.  Scripturae  libris  de  serpente  Geneseos  sermo  est,  non  sem- 
per  formaliter  ipse  identificatur  cum  daemone,  vel  unus  affe¬ 
ratur  nobis  ipsorum  locus,  in  quo  formaliter  et  explicite  tra¬ 
datur  serpentem  Genesis  a  daemone  obsessum  fuisse. 

Ad  II  :  —  *  Ni  en  te  ci  vieta  di  riferire  ad  un  serpente  vero 
e  reale  tutti  quei  tratti  ecc.  »  —  Haec  animadversio  clar.  A. 
est  optima;  attamen  ipsa,  nostro  judicio,  hoc  unum  probat, 
conclusionem  argumentationis  fautorum  serpentis  metaphorici 
haud  necessariam  esse,  seu  liaud  necessario  fluere  ex  praemis¬ 
sis,  ideoque  certitudinem  seu  cognitionem  scientificam  minime 
continere  aut  gignere.  Ratio  est,  quia  etsi  Major  argumenta¬ 
tionis:  «  Serpens  Geneseos  loquitur ,  ratiocinatur ,  etc.  »  sit  hi¬ 
storice  certa,  eo  quod  Moyses  id  affirmat;  Minor  tamen,  nempe 
omnes  illas  proprietates  non  posse  convenire  serpenti  vero  et 
reali  seu  bruto,  non  est  absolute  seu  philosophice  certa,  cum 
sit  patibilis  hujus  distinctionis:  non  possunt  ipsae  convenire 
serpenti  vero  et  reali,  seu  bruto,  per  se ,  seu  qua  simpliciter 
tali  et  naturaliter ,  Cone. ;  per  accidens ,  seu  qua  praeter  natura¬ 
liter  assumpto  ut  instrumento  a  superiore  agente  spirituali ,  Nego. 

Ast  animadversio  clar.  A.  minime  probat  acceptionem  me- 
taphoricam  serpentis  absurdam  esse  aut  falsam ;  propterea  quod, 
si  nihil  vetat  quominus  praedictae  proprietates,  utpote  bruto 
superiores,  referantur  diabolo -serpenti,  a  fortiori  nihil  vetat,  ut 
nobis  videtur,  quominus  serpenti- diabolo  seu  simpliciter  diabolo 
ipsae  referri  possint.  Sunt,  ut  patet,  duae  hypotheses,  duae 
sententiae  ambae  possibiles,  imo  probabiles,  quae  eidem  prin¬ 
cipio  philosophico  (quod  scilicet  loqui ,  ratiocinari ,  seducere  etc. 
nequeunt  per  se  convenire  nisi  agenti  spirituali)  innituntur,  et 
quo  ipsemet  clar.  A.  utitur  ad  demonstrandam  II  partem  pro- 
priae  thesis,  nempe  serpentem  Genesis  obsessum  fuisse  a  dae¬ 
mone.  Superest  definiendum,  an  praedictae  proprietates,  quas 
Moyses  serpenti  tribuit,  omnes  simul  sumptae  magis  aptentur 
diabolo- serpent  i  (sensu  proprio),  quam  serpenti-diabolo  (sensu 
metaphorico).  En  praecise  cardo  quaestionis! 

Ad  III.  —  (quod  est  clar.  Auctoris  argumentum  directum 
et  positivum ,  dum  duo  praecedentia  sunt  indirecta  et  nega¬ 
tiva) i:  —  «  Se  il  sacro  testo  ci  mostra  di  pariare  di  un  serpente 

vero  e  reale,  quando  lo  anno  vera  piu  di  una  volta  (bis  tantum) 
tra  gli  animali  terrestri  ecc.  »;  ipse  textus,  a  pari  (saltem),  osten¬ 
dere  nobis  videtur,  se  haud  loqui  de  serpente  vero  et  reali, 
sed  metaphorico,  eoipso,  ut  supra  notavimus  (pag.  74),  quod 
ipsi  tribuit  omnes  illas  proprietates  superioris  naturae,  et  prae¬ 
sertim  illam,  qua  dicitur  mulier  (vel  semen  mulieris)  contritura 
esse  caput  serpentis ,  atque  ipse  serpens  msidias  moliturus  cal¬ 
caneo  mulieris  (hujus ve  seminis).  Eccur  accipere  primam  phra¬ 
sim  Moysis:  «  callidior  cunctis  animantibus  terrae  »,  tamquam 
exprimentem  verum  et  realem  serpentem,  atque  deinde,  cum 
agitur  de  aliis,  praesertim  vero  de  poenis  serpenti  ipsi  irroga¬ 
tis,  et  in  contritione  ejus  capitis ,  ex  parte  mulieris,  perstrictis, 
textum  mosaicum  ita  accipere,  ut  caput  serpentis  (esto  quidem 
a  daemone  acti)  cesset  esse  caput  serpentis,  fiatque  caput  dia¬ 
boli?  Nam  praedictas  poenas  (lo  strisciar  sui  ventre ,  il  pascersi 
di  polvere,  ecc.),  unacum  ea,  qua  serpens  maledictus  fuit  inter 
omnia  animantia  et  bestias  terrae ,  S.  Augustinus  aliique  Patres 
sensu  improprio,  ut  notavimus,  et  ut  diabolo  unice  inflictas 
intellexerunt;  sicut  unice  diabolo  dictas  illas,  quae  continentur 
verbis :  «  Inimicitias  ponam  .  .  .  Ipsa  conteret  caput  tuum  » , 
omnes  SS.  Patres  et  interpretes  catholici. 

Uno  verbo :  textus  genesiacus  de  serpente  minime  evidens 
est;  ipsemet  Calmet,  ut  vidimus,  asserit  Moysen  uti  phrasibus 
metaphoricis  et  aenigmaticis,  quarum  sub  ambagibus  tegit  rei 
gestae  veram  historiam,  et  quae  in  causa  sunt  duplicis  oppo¬ 
sitae  interpretationis.  Fieri  quidem  potest,  ut  metaphoriea  in¬ 
terpretatio  tanquam  probabilior  non  habeatur,  imo  minus  proba¬ 
bilis  sit  quam  interpretatio  propria ;  ast,  ut  superflua  vel  omni 
fundamento  destituta,  ipsa  rejici  posse  nobis  non  videtur. 

Ad  IV.  —  Ultro  concedimus  diabolum  haud  potuisse  «  con¬ 
fabulare  con  la  donna,  se  non.  avesse  ecc.  »;  ast  minime  vi¬ 
demus  necessarium  fuisse,  ad  praedictum  finem  obtinendum, 
ut  ipse  serpentem  ingrederetur,  multoque  minus  corpus  primi 
Parentis.  Poterat  enim  diabolus  mulieri  se  visibilem  reddere 
assumendo  e.  g.  formam  tantum  apparenter  humanam.  (Cf.  infra 
Prop.  II). 

Ad  V.  —  Nescimus  quanti  sit  argumentum.  Iconographia 
sacra  e.  g.,  tum  antiqua,  cum  recens,  constanter  repraesentat 


—  87  — 

B.  V.  Mariam  ut  virgineo  pede  conterentem  caput  serpentis 
antiqui ;  quis  inde  concludet  Ipsam  in  sua  immmaculata  con¬ 
ceptione  serpentis  veri  et  realis  caput  contrivisse?  Sic  et  in 
proposito. 

Nihil  autem  dicimus  de  rationibus ,  quas  clar.  Auctor  in 
medium  adducit  ad  probandam  II  partem  suae  thesis,  videli¬ 
cet  «  che  il  serpente  della  Genesi  era  invasato  dal  demonio  »; 
‘tum  quia,  posito  ipsum  fnisse  verum v  serpentem,  ipsa  non  est 
nisi  legitima  et  necessaria  consequentia  I  partis  eiusdem ;  tum 
quia  ipsae  non  opponuntur  propositioni  nostrae.  Non  solum  enim 
nos  haud  negamas  diabolum  in  tentatione  Hevae  partem  ha¬ 
buisse,  sed  serpentem  tentatorem  fuisse  ipsummet  diabolum 
dicimus 

Unicum,  nostro  judicio,  gravis  momenti  argumentum,  quod 
affert  clar.  A.,  est  illud  extrinsecum,  seu,  ut  ipsemet  ait,  «  d’  or¬ 
dine  patristico.  »  —  Equidem  hic  (sicut  in  ipso  limine  nostrae 
disquisitionis  notavimus)  talus  Achillis  nostrae  Dissertationis , 
qui  valde  trepidos  quoad  illam  nos  reddit,  nec  nos  affirmare 
sinit  (etsi  interpretatio  metapliorica  serpentis  veritatem  histo¬ 
ricam  I  Capitis  Geneseos  minime  destruat,  nec  ab  Ecclesia  sit 
damnata  aut  manumissa  seu  seposita)  sententiam  nostram  luce 
veritatis  absolute  gaudere :  Quaerendo  dicimus ,  non  sententiam 
praecipitamus  »  .  .  .  Ast  rationes,  a  clar.  A.  ex  contextu  Ge 
nesis  depromptae,  nobis  non  videntur  absolute  insolubiles ,  nec, 
ut  ejusdem  verbis  utamur,  «  tanto  forti  da  distruggere  la  sen- 
tenza  da  noi  seguita.  » 


PRAENOTIONES  AI)  II  PROPOSITIONEM 


Restat  ut  breviter  dicamus  quomodo  serpens,  idest 
diabolus,  Protoparentes  ad  divinum  continentiae  prae¬ 
ceptum  transgrediendum  induxerit.  Et  quoniam  ex  Ge¬ 
nesi  constat  diabolum  primo  mulierem  et  dein  per 
eam  induxisse  virum  ad  praeceptum  divinum  concul¬ 
candum,  tota  haec  altera  quaestionis  pars  ad  hoc  redu¬ 
citur,  ut  nempe  determinetur  quanam  sub  forma  (eoipso 
quod  illa  serpentis,  ob.  allatas  rationes,  excludenda 
videtur)  diabolus  sese  conspiciendum  Hevae  obtule¬ 
rit,  illamque  sua  calliditate  et  nequitia  ad  peccatum 
traxerit. 

Verum,  hic  labor,  hic  difficultas  controversiae!  Ge¬ 
nesis  hac  super  re  omnino  silet,  nullumque  directum 
argumentum  pro  ejus  solutione  nobis  suppeditat.  So¬ 
lummodo  argumentis  indirectis  seu  inductivis  seu  analo¬ 
gicis  uti  possumus  ad  aliquam,  non  thesim,  sed  tantum 
hypothesim  statuendam  circa  hanc  rem,  quae  mysterio 
obvolvitur  et  fortasse  semper  mysterium  manebit. 

Antequam  vero  opinionem  nostram  quae,  quan¬ 
tumvis  nova  videri  possit  (1),  hypothesis  limites  haud 


(i)  Videsis  infra  pag.  91,  in  Nota. 

excedit,  hac  super  re  humiliter  pandamus,  sequentia 
circa  diaboli  naturum  et  indolem  praemittenda  ducimus. 

I.  Certum  est  invidia  diaboli  peccatum  et  mortem 
intrasse  in  mundum  (1):  ille  homicida  erat  ab  initio.  (2) 
De  quanam  vero  re  ipse  invidus  fuit?  Patres  et  Cocto¬ 
res,  unacum  Ambrosio,  Gregorio  et  augustino  (3),  com¬ 
muniter  docent  objectum  ejus  invidiae  fuisse  futuram 
in  coelum  assumptionem  et  glorificationem  humani  generis 
a  Deo  decretam,  si  Protoparentes  stetissent  mandato 
divino.  —  Alii  autem,  inter  quos  S.  Bernardus  (4),  cui 
adstipulantur  multi  ex  recentioribus  theologis,  docent 
Angelorum  probationem  fuisse  Incarnationis  mysterium 
(Verbum  scilicet  Dei  fore  incarnandum,  ut  Deus-Homo 
hominum  simul  et  angelorum  caput  esset),  ipsis  divi¬ 
nitus  revelatum  atcjue  ad  adorandum  propositum,  juxta 
illud:  «  Et  adorent  eum  omnes  angeli  Dei.  (5)  Id  multi 
e  coelitibus  spiritibus,  duce  Lucifero ,  praestare  renue¬ 
runt,  et  ob  id  mali  effecti  sunt,  atque  illico  e  coelo 
praecipitati:  «  Negue  locus  inventus  est  eorum  amplius 
in  coelo.  »  (6) 

Ast  superbia,  simulque  invidia,  diaboli  ascendit  sem- 
per.  —  De  mea  substantia  —  sic  ille  —  Aeternum  Ver¬ 
bum  assumere  noluit?  ego  efficiam  ut  nec  humanam 
naturam  Ipse  assumere  queat;  ego  eam  contaminabo, 
foedabo  in  suo  fonte,  ut  sic  divina  Incarnatio,  Christus, 
Deus-Homo,  unacum  glorificatione  humani  generis, 
evadat  impossibilis.  Sciens  igitur  Protoparentes  esse 
creatos,  sciens  continentiae  probationem  a  Deo  ipsis 


(i)  Sap.  II,  24. 

I  (2)  Jo  VIII,  44- 

(3)  Cf.  Frassen, 

(4)  Idem. ,  ibidem. 

(5)  Hebr.  I,  6. 

(6)  Apoc.  XII,  8. 

V 


tom.  V,  disp.  III,  a.  I,  q.  2. 

impositam,  Satan  in  terrestrem  paradisum  advolavit, 
impiissimum  suum  consilium  impleturus.  — Neque  hoc 
est  figmentum  nostrae  phantasiae;  siquidem, 

II.  Certum  est,  idque  plures  Doctores  aperte  do¬ 
cent,  in  terrestri  paradiso  tum  bonos  cum  malos  ange¬ 
los  extitisse.  Audiatur  Angelicus:  «  Hoc  pertinet  ad 
conditionem  humanae  naturae,  ut  ab  aliis  creaturis 
juvari  vel  impediri  possit;  unde  conveniens  fuit  ut  - 
Deus  hominem  in  statu  innocentiae  et  tentari  per¬ 
mitteret  per  malos  angelos ,  et  juvari  eum  faceret  per 
bonos.  »  (1) 

III.  Angelos  autem  bonos  varias  formas  seu  figu¬ 
ras  (corpora  umbratilia),  quibus  hominibus  sese  visi¬ 
biles  praebeant,  assumere  posse,  et  de  facto  pluries 
assumpsisse  formam  humanam,  utpote  aptiorem  ad 
communicandum  cum  hominibus,  paginae  utriusque 
Foederis  abunde  testantur.  Ad  rem  Seraphicus:  «  Quia 
finis  imponit  necessitatem  iis  quae  sunt  ad  finem,  et 
corpus  effigiatum  humanae  effigiei  maxime  competit 
operationibus  spiritus  rationalis,  et  expressius  significat , 
ideo  angelus  (bonus)  assumit  corpus,  non  qualecumque, 
sed  humana  effigie  insignitum  »  (2).  Eadem  autem  po¬ 
testate  —  licet  diminute  (3),  et  Deo  permittente  —  pol¬ 
lere  angelos  malos  seu  diabolum,  nemo  Doctorum  ac 
theologorum  negat,  atque  sufficit  vel  percurrere  Sancto¬ 
rum  acta ,  ad  cognoscendas  innumeras  propemodum 
transformationes,  quibus  spiritus  tenebrarum  —  invidus 
de  Incarnatione,  veraque  Christi  simia  (4)  —  eorum  vir- 


(1)  Summ.  theol.,  2-2 ,  q.  155,  a.  1. 

(2)  Sent.  II,  dist.  VIII,  a.  I.  q.  2. 

(3)  Diximus:  diminute.  Nam  «  quantumvis  ille  (diabolus)  velit  pulcher¬ 
rimam  hominis  similitudinem  repraesentare,  quae  Dei  bonitas  est  »,  id  tamen 
nunquam  perfecte,  sicut  aDgelus  bonus,  assequitur.  Cf.  Frasskn,  tom.  IV, 
Daemones. 

(4)  Idem ,  ibidem. 

tutem  lubricare  et  dejicere  nullo  non  tempore  aggres¬ 
sus  est. 

Hisce  praestitutis  sit  sequens  propositio: 

Prop.  II.  —  Etsi,  stante  silentio  genesis,  id  certo 

ASSERI  NEQUEAT  —  NEDUM  POSSIBILE,  SAT  VERISIMILE  NOBIS 
VIDETUR,  DIABOLUM  SUB  SPECIE  HUMANO-VIRILI  HEVAE  AP¬ 
PARUISSE  —  (1),  EAMQUE  ET  VERBIS  ET  GESTIBUS  AD  INCON¬ 
TINENTIAM  PROVOCASSE. 

Declaratio.  —  Propositio,  ut  patet,  duas  partes 
simulque  duos  modos ,  ut  aiunt  Logici,  complectitur. 

Jam  I  pars  demonstratione  non  eget:  possibilitas 
enim  nostrae  hypothesis  patet  sufficienter  ex  dictis, 
eamque  nullus  negat.  Patet  insuper  ejus  verisimililas , 
tum  ex  analogia  bonorum  angelorum,  qui  sub  humana 
specie,  humana  tamen  splendidiore,  Protoparentibus 
in  terrestri  paradiso  sese  visibiles  praebebant  (2) ;  tum 
ex  fine  immediato  diaboli,  qui  erat  non  exterrendi  suo 
primo  aspectu  milierem,  sed  potius  ei  confidentiam 
inspirandi ;  necnon  ex  fine  remoto ,  qui  erat  mulieris 
deceptio  et  abjectio:  species  autem  humana,  utpote 
expressior ,  erat  aptissima  ad  haec  munia  praestanda. 
Insuper,  medium  quo  angeli  communicent  cum  homi¬ 
nibus,  oportet  ut  de  proprietatibus  utriusque  naturae 
aliquo  modo  participet,  et  praesertim  ut  respondeat  et 
aptetur  naturae  et  capacitati  humanae.  Hoc  adeo  ve¬ 
rum  est,  ut  S.  Bonaventura  in  Libro  II  Sententiarum, 
etsi  per  serpentem  Genesis  intelligat  verum  serpentem, 
quo  diabolus  instrumentaliter  usus  fuit  ad  Hevam  ten- 
tandam,  admittat  tamen,  cum  Beda ,  ipsum  parte  ante¬ 


ii)  Opinio  clar.  A.  Stoppani,  sicut  et  nostra,  non  omnino  nova  est.  — 
Cornelius  A  Lapide  refert  idipsum  sensisse,  praeter  Dionysium  Carthus. 
(cf.  pag.  32),  Vine,  in  Speculo  histor.  (cf.  ejus  Commentaria  in  Genesim , 
c.  III).  --  Nil  sub  sole  (absolute)  novum! 

(2)  Cf.  Gen.  III. 


riore  habuisse  (non  secus  ac  aegyptiaca  Sphynx)  aspectum 
humanum  (1).  Hanc  Seraphici  Doctoris  opinionem  hic 
minime  discutimus.  Solummodo  notamus  eam  nostrae 
valde  appropinquare;  quinimo  aperte  fatemur  ipsam 
fuisse  quae  nostrae  hypothesi  occasionem  praebuit, 
nosque  impulit  ad  alteram  hanc  quaestionem  exa¬ 
randam. 

Restat  igitur  ut  probemus  II partem,  quae  quamvis 
pariter  duos  modos  contineat,  unica  tamen  probatione 
absolvetur;  nam,  ut  ex  dicendis  patebit,  argumenta 
quae  ostendunt  verisimilitudinem  nostrae  bypothesis, 
ostendunt  simul  possibilitatem  ejusdem  (ceterum,  possi¬ 
bilitas  necessario  praecontinetur  in  quavis  verisimili¬ 
tudine),  et  insuper  I  partem  propositionis  confirmant. 

Argumenta.  —  Rationes  autem  sive  argumenta 
quae  nostram  hypothesim  fulcire  nobis  videntur,  sunt 
sequentia  : 

1  Ratio  petitur  ex  charactere  praecipuo  diaboli  in 
ordine  ad  hominem.  Re  sane  vera,  diabolus,  ut  omni¬ 
bus  notum  est,  in  SS.  Scripturis  et  apud  SS.  Patres  di¬ 
versa  nomina  sortitur  secundum  diversas  proprietates 
quibus  pollet,  diversasque  actiones  quas  exercet  in  ho¬ 
mines,  ut  eos  suae  habeat  consocios  ruinae.  Hinc  voca 
tur  spiritus  superbiae,  spiritus  tenebrarum,  spiritus  invidiae , 
nequitiae ,  mendacii,  daemon ,  satan,  tenlator ,  etc. 


(i)  En  Seraphici  Doctoris  verba:  «  Ad  illud  (quod  objicitur)  de  majore 
affabilitate  (si  diabolus  Hevae  comparuisset  in  effigie  humana),  et  quod  brutum 
animal  sua  locutione  fuisset  potius  ad  terrorem  quam  ad  persuasionem,  jam  patet 
responsio.  Verum  est  enim  quod,  si  fuisset  in  effigie  humana,  affabilior  fuisset; 
sed  divina  providentia  (?)...  non  debuit  hoc  permittere,  sed  cautelam  diaboli 
debuit  temperare;  et  ideo  concessum  est  sibi  corpus  serpentis,  quod  tamen 
habebat  faciem  virginis,  sicut  dicit  Beda,  et  reliquum  corpus  erat  serpentis, 
ut  sic  ex  una  parte  posset  latere,  ex  altera  deprehendi.  »  Dist.  XXI,  a.  i, 
q.  2.  —  Sic  salvatur  littera,  et  salvantur  exigentiae  rationis! 

Ast  ejus  praecipuum  nomen,  quod,  in  ordine  ad 
hominem, ejusdem  proprium  characterem  exprimit,  est: 
spiritus  immundus ! .  . .  Sic  in  Matthaeo  legitur  Jesus 
convocatis  duodecim  discipulis  dedisse  «  potestatem  spi¬ 
rituum  immundorum  (1).  Sic  Paulus  stimulum  carnis , 
quae  concupiscit  adversus  spiritum,  atque  ad  actus 
luxuriae  provocat,  vocat  angelum  satanae ,  eique  illud 
adscribit  (2).  Ex  Patribus  S.  Augustinus  scribit:  «  Dia¬ 
bolus  spiritus  immundus  est,  et  utique  quoniam  spi¬ 
ritus  est  natura,  immundus  est  de  vitio .  »  (3)  Evidens 
autem  est,  vitium  immunditiae  competere  diabolo,  non 
in  se,  quia  ipse  non  habet  carnem  unde  in  se  tali  vitio 
contaminari  possit,  sed  in  ordine  ad  homines ,  quos  in¬ 
numeris  modis,  intrinsece  et  exlrinsece ,  ad  actus  immun¬ 
ditiae  jugiter  provocat.  (4) 

Jam  si  res  ita  se  habet,  quid  in  hoc  repugnantiae 
est,  quod  spiritus  immundus  apparuerit  primae  mulieri 
sub  specie  pulchri  juvenis  (nam  tentatio  illa  Geneseos, 
non  per  internam  suggestionem,  sed  extrinseca  fuit), 
eamque,  capta  occasione  quod  ipsa  ab  Adam  aliquan¬ 
tisper  se  elongaverat,  furlirq,  et  quidem  verbis  et  ge¬ 
stibus  (quicumque  ipsi  fuerint)  (5),  ad  incontinentiam 
provocaverit?  Id,  nedum  possibile,  sat  verisimile  nobis 
videtur;  siquidem  diabolus  idem  est,  ejusque  natura 
seu  indoles  minime  mutata. 


(i)  Mt.  X,  i. 

{2)  II.a  ad  Cor .  XII.  7. 

(3)  De  Nuptiis  et  Conctip.,  c.  23. 

(4)  «  Daemones  sunt  immundi  et  scelesti,  ideoque  turpissimi,  utpote  pleni 
superbia  et  odio  Dei,  ac  ira  et  invidia  in  homines,  ut  eos  in  luxuriam  et 
immunditias  (ad  quas  sciunt  homines  esse  promptissimos),  omniaque  scelera, 
indeque  in  gehennam,  pertrahant.  »  Cornelius  A  Lapide,  In  Matth.  X,  1. 

(5)  Dicimus:  quicumque  ipsi  fuerint ;  nam  circa  hoc  nulla  prorsus  nobis 
quaestio  est  nec  esse  potest,  quia,  quicumque  ipsi  fuerint,  substantia  nostrae 
hypothesis  minime  mutatur. 

Praestat  hac  super  re  audire  clar.  Martini.  Expli¬ 
cans  ipse  poenas  diabolo  inflictas,  super  illa  verba: 
«  terram  comedes  »,  haec  habet:  «  Egli  (il  diavolo)  cerco 
di  corrompere  1’  opera  di  Dio,  e  di  render  1’  uomo  imi¬ 
tatore  della  sua  dissubbidienza  per  averlo  compagno 
nella  sua  dannazione;  ma  Dio  dice  al  serpente,  che  un 
tale  ardimento  sara  punito  coli  ignominia  e  coli’  obbro - 
bro ,  a  cui  sara  ridotto  lo  stesso  spirito.  Egli,  benche 
di  natura  si  nobile  ed  elevata,  sembrera  divenuto  la 
stessa  corrnzione  e  la  stessa  impnrita:  onde  altro  nome 
quasi  piu  non  avra  che  quello  di  spirito  immondo,  perche 
i  suoi  consigli,  le  sue  suggestioni  non  avranno  per  og- 
getto,  se  non  i  piu  sordidi  e  vili  piaceri ,  ed  egli  non  si 
compiacera  e  non  avra  per  amici,  se  non  coloro,  i 
quali,  seguendo  i  suoi  dettami,  s’immergono  (ad  instar 
immundorum  animalium)  nella  terra  e  nel  fango.  »  (1) 

Jam  quaerimus:  si  per  tentationem  Hevae  diabo¬ 
lus  factus  est  maxime  impurus  et  immundus ,  adeo  ut 
«  sembrera  divenuto  la  stessa  corruzione  e  impurita  »; 
quomodo  supponi  potest  in  illa  tentatione  et  in  lapsu 
primae  mulieris  impuritatem  ac  immunditiam  ex  parte 
ipsius  locum  non  habuisse?  Si  ad  peccata  carnis,  juxta 
communem  Patrum  atque  theologorum  doctrinam,  ipse 
jugiter  vehementerque  provocat  filios,  eccur  non  pro¬ 
vocaverit  matrem?...  Et  eccur  ipse  delectatur  iis,  qui 
desideria  carnis  sequuntur,  nisi  quia  ipsum,  in  eo  quod 
egit  cum  prima  muliere,  imitantur?  nam  simile  simili 
delectatur. 

Ut  sincere  dicamus  quod  sentimus,  admissa  nostra 
hypothesi,  praedictum  commentarium  Martini  optime 
intelligitur,  minime  vero  in  tentatione  et  peccato  gulae. 

2  Ratio  petitur  ex  modo  seu  arte ,  quam  diabolus 
communiter  tenet  in  hominibus  tentandis.  —  Nam  ubi 


(i)  Martini,  Comm.  in  Gen.  III. 

interna  ejus  suggestio  non  sufficit  ad  desideria  et  pec¬ 
cata  carnis  suscitanda,  ipse  saepe  saepius,  Deo  permit¬ 
tente,  ea  provocare  nititur  extrinsece ,  speciem,  in  hunc 
finem,  vel  formosae  mulieris,  si  de  viro,  vel  venusti  juve¬ 
nis,  si  de  muliere  tentanda  agitur,  assumens.  Quot  hac 
super  re  in  actibus  Sanctorum  exempla  habemus!  Sic, 
ut  unum  prae  ceteris  afferam,  in  lectionibus  B.  Nicolai 
Factoris  haec  leguntur:  «  Pudicitia  emicuit,  quam  non 
modo  sartam  tectam  servavit,  sed  daemonem  etiam, 
specie  mulieris  formosae  indignis  modis  ad  eam  labe¬ 
factandam  turpiter  insidiantem ,  vimque  facientem ,  vicit 
ac  profligavit.  »  Idipsum  operatur  cum  obsessis ,  prae¬ 
sertim  mulieribus.  Nam,  sicut  ex  ipsarum,  earumque 
parentum  testimoniis  nobis  constat,  inter  alia  tormenta, 
quibus  daemon,  Deo  permittente,  has  infelices  mulie¬ 
res  affligit,  eas  vexare  praediligit  amplexibus,  actibus 
et  conatibus  quaquaversus  impudicis.  Hoc  adeo  verum 
est,  ut  Ecclesia  in  exorcizandis  obsessis  hisce  utatur 
formulis:  «  Praecipio  tibi,  quicumque  es,  spiritus  im¬ 
munde  »  —  «  Exorcizo  te,  immundissime  spiritus.  »  (1) 
Nec  aliter,  tandem,  immundus  spiritus  se  gerit  cum 
iis  qui,  ejus  potestati,  implicite  vel  explicite,  sese  do¬ 
nantes,  «  medianicis  seu  spiritislicis  congressibus  »  adsi- 
stunt.  Scimus  enim  hosce  congressus,  sicut  innumeri 
viri  omni  fide  dignissimi  testantur,  in  actibus,  ex  parte 
daemonis,  cujuscumque  generis  obscenis  saepe  saepius 
terminare! . . .  Unde  S.  Augustinus,  De  Civitate  Dei ,  haec 
scribit:  «  Quosdam  daemones,  quos  Dusios  Galli  nun¬ 
cupant,  assidue  hanc  immunditiam  (concubitum  cum 
mulieribus)  et  tentare  et  efficere,  plures  talesque  asse¬ 
verant,  ut  hoc  negare  impudentiae  sit.  »  (2) 


(1)  Rituale  Rovianum,  De  exorciz.  obsessis. 

(2)  Lib.  XV,  cap.  23.  —  Notandum  S.  Augustinum  hanc  opinionem 
minime  amplecti;  subjungit  enim:  «  Non  hinc  (idest,  stantibus  illis  testimoniis) 

Jamvero,  si  diabolus  ad  seducendos  filios  Hevae 
hisce  obscenitatis  et  carnalium  voluptatum  artibus 
constanter  utitur,  quaenam  ratio,  quaeso,  esse  poterit 
quae  impediat  quominus  judicemus,  a  fortiori  eodem 
artis  genere  ipsum  usum  esse  ad  seducendam  matrem 
omnium  viventium?  Nulla  sane.  Tentator  idem  est; 
eaedem  suae  nocendi  artes,  potentia,  astutia;  eadem 
substantialiter  humana  natura,  quae,  utpote  anima  et 
carne  composita,  et  licet  Dei  gratia  suffulta,  in  Proto- 
parentibus,  sicut  in  nobis,  erat  naturaliter  passibilis, 
sicut  ad  superbiam  in  mente,  ita  ad  gloriam  prolis,  et 
ad  carnis  voluptates  experiendas  in  corpore.  Omnia 
haec  astutissimus  inimicus  optime  noscens,  Hevam, 
utpote  debiliorem,  captaque  absentia  viri,  ad  proprium 
consilium  explendum  aggressus  est,  suisque  mendaci¬ 
bus  promissionibus  atque  incitamentis  in  propriam 
sententiam  adduxit:  in  mente  elatio,  in  carne  ardor 
excitatus  concupiscentiae !  Dicit  sacer  textus,  pergens  in 
metaphora :  «  Vidit  igitur  mulier  quod  bonum  esset  li¬ 
gnum ,  pulchrum  oculis ,  aspectuque  delectabile ,  et  tulit  et 


/ 

aliquid  audeo  definire,  utrum  (nimirum)  aliqui  spiritus  elemento  aerio  (sic) 
corporati  possint  etiam  hanc  pati  libidinem,  ut,  quomodo  possunt,  sentientibus 
feminis  misceantur.  Dei  angelos  sanctos  nullo  modo  illo  tempore  sic  labi  po¬ 
tuisse  crediderim:  nec  de  his  dixisse  Apostolum  Petrum:  «  Si  enim  Deus 
angelis  peccantibus  non  pepercit ,  sed  carceribus  caliginis  inferi  retrudens, 
tradidit  in  judicio  puniendos  reservari  »;  sed  potius  de  illis,  qui,  primum  apo- 
statantes  a  Deo,  cum  diabolo  principe  suo  ceciderunt,  qui  primum  hominem  per 
invidiam  serpentina  fraude  dejecit.  »  —  Ejus  verba  tantum  ut  documentum 
historimim  retulimus. 

Scimus  insuper  facta,  de  quibus  sermo  est,  a  plerisque  recentiorihus  phi¬ 
losophis  explicari  per  phaenomenon  auto-suggestionis ,  et  per  divisionem  seu 
repetitionem  seu  c<  duplicationem  »  proprii  Tov  ego  (lo  sdoppiamento).  -  Hoc 
evenire  posse  et  aliquando  evenire  nos  inficias  non  imus;  ast  opinioni,  quod 
omnia  facta,  quae  hujus  generis  historia  et  auctores  narrant,  et  de  quibus  ser¬ 
mo  est,  sint  traducenda  veluti  effectus  praedicti  phaenominis,  nos  minime 
subscribimus. 

comedit  »  (1);  voluptate  autem  ebria  ac  supra  se  elata, 
virum  adiit,  illumque  ad  peccatum,  sive  ad  continen¬ 
tiae  praeceptum  violandum,  induxit:  «  Deditque  viro  suo , 
qui  comedit.  »  —  In  eo  quod  immundus  spiritus  agit 
cum  filiis  Adam  et  Hevae,  finis  est  semper  particularis , 
singulorum  nempe,  qui  ejus  fallacibus  artibus  adhae¬ 
rent,  perditio;  in  eo  quod  ipse  egit  cum  prima  infeli- 
cissima  muliere,  cum  intentione  per  eam  dejiciendi 
virum,  praeter  universalem  perditionem  humani  generis, 
summa  reperitur  injuria  aeterno  Verbo  illata,  quatenus 
diabolus  ex  parte  sua  corrupit  naturam  illam,  quam 
Verbum  assumpturum  erat,  quamque,  antequam  assu¬ 
meret  virginea  sui  conceptione,  praevie  jam  immacu¬ 
latam  reddidit  in  suae  Matris,  B.  V.  Mariae,  passiva 
conceptione. 

3  Ratio  petitur  ex  poenis  diabolo  irrogatis:  «  Quia 
fecisti  hoc ,  ait  Deus  ad  serpentem,  maledictus  es  inter 
omnia  animantia  et  bestias  terrae,  etc.  »  —  S.  Augusti¬ 
nus,  super  Genesim  contra  Manichaeos ,  scribit:  «  Nunc 
quidem  ejus  poena,  scilicet  diaboli,  dicitur,  qua  nobis 
cavendus  est,  non  ea  quae  ultimo  judicio  reservatur; 
per  hoc  enim  quod  dicitur:  «  Maledictus  es  inter  omnia 
animantia  et  bestias  terrae  »,  pecora  illi  praeponuntur, 
non  in  potestate,  sed  in  conservatione  naturae  suae, 
quia  pecora  non  amiserunt  beatitudinem  aliquam  coe¬ 
lestem,  quam  non  habuerunt  »  (2).  —  «  Dicitur  etiam 
ei,  subjungit  Angelicus,  «  Super  pectus  tuum  gradie- 


(1)  Esto  quod  Heva  motibus  inordinatae  concupiscentiae  a  daemone  sic 
in  ea  excitatis,  et  antea  ipsi  penitus  ignotis,  vel  simpliciter  consenserit ,  id  sane 
sufficiens  fuisset  ad  illam  coram  Deo  luxuriae  ream  constituendam.  Nam  «  apud 
divinum  judicium,  ait  Angelicus,  voluntas  pro  facto  computatur  »  (Contra  Gen¬ 
tiles ,  III,  144);  et  S.  Jacobus  «  Concupiscentia ,  ait,  cum  conceperit ,  parit 
peccatwti  »  (JaC.  I,  15). 

(2)  Lib.  II,  cp.  17. 

ris  »  vel  pectore  et  ventre  repes ,  secundum  aliam  lit¬ 
teram  (LXX  lnterpr.) ;  ubi  nomine  pectoris  significatur 
superbia,  quia  ibi  dominatur  impetus  animae;  nomine 
autem  ventris  significatur  carnale  desiderium ,  quia  haec 
pars  mollior  sentitur  in  corpore:  his  autem  rebus  ser¬ 
pit  ad  eos  quos  vult  decipere.  Quod  autem  dicitur: 
«  Terram  comedes  cunctis  diebus  vitae  tuae  »,  (sensus 
est):  ad  te  pertinebunt,  quos  terrena  cupiditate  decepe¬ 
ris,  idest  peccatores ,  qui  terrae  nomine  significantur.  »  (1) 

Patet  igitu  r,  ex  Augustino  et  Angelico,  inter  poenas 
diabolo  ob  Hevae  seductionem  a  Deo  irrogatas,  ipsum, 
tametsi  natura  spiritum  nobilissimum,  damnatum  fuis¬ 
se  ad  non  habenda  nisi  cogitata  turpia,  desideria  tur¬ 
pia,  consilia  turpia,  ej usque  ignominiosum  officium,  et 
veluti  cibum  quotidianum  quo  pascatur,  aliud  non 
futurum,  quam  miseram  Hevae  prolem  ad  turpitudines 
inducere,  atque  immundis  rebus  delectari:  «  Terram 
comedes  cunctis  diebus  vitae  tuae  »,  hoc  est,  per  omne 
tempus.  Atqui  poena  respondet  culpae ,  ex  eodem  Ange¬ 
lico  (2),  et  sicut  homo,  ita  angelus  «  per  quae  peccavit , 
per  haec  et  torquetur  ».  Ergo  diabolum  seu  spiritum 
immundum  ad  immunditiam  provocasse  primam  mu¬ 
lierem,  atque  hoc  pacto  (quicumque  fuerit  modus)  il¬ 
lam  foedasse,  concludi  debet. 

Idipsum,  praeterea,  non  obscure  innuere  videntur 
postrema  verba  contra  tentatorem  enunciata :  «  Inimi¬ 
citias  ponam  inter  te  et  mulierem ,  et  semen  tuum  et  se¬ 
men  illius.  Ipsa  conteret  caput  tuum  »,  ut  legit  Vulgata. 

«  Inimicitias  ponam  »  :  immediate  inter  te  et  Hevam, 
inter  semen  tuum  et  semen  illius,  quia,  experti  terri¬ 
bilia  damna  praevaricationis,  ipsa  et  filii  ipsius  summo 
odio  prosequentur  te  et  socios  tuae  rebellionis  ;  —  me- 


(1)  S.  Thomas,  2-2,  q.  165,  a.  2. 

(2)  Cf.  supra  pag.  52. 

diate  autem  et  prophetice,  inter  te  et  futuram  Matrem 
Verbi  incarnandi.  Nam  semen  importat  conjunctionem 
maris  et  feminae  et  ad  generationem  ordinatur,  et  qui 
ex  prima  matre  viventium,  sic  corrupta  et  foedata,  per 
conjunctionem  carnalem  cum  Adam  orituri  erant,  ad 
diabolum  et  ad  massam  damnatam  pertinebant ;  ex 
radice  enim  infecta  nonnisi  rami  infecti  oriri  possunt, 
per  se  loquendo.  Jamque  ipse  invidus  inimicus  gloria¬ 
batur  de  tanta  parta  victoria!  Ast  «  non  est  consilium , 
non  est  potestas  contra  Deum  »  (1).  -  Tu,  invide,  superbe 
ac  immundissime  spiritus,  matrem  omnium  viventium 
dejecisti,  contaminasti,  sociam  et  amicam  tuae  perver¬ 
sitatis  habuisti:  Ego  novam,  et  quidem  ex  semine  ejus, 
creabo,  Mariam  scilicet  Virginem ,  quae  aeternas  cum 
te  inimicitias  habitura  est,  in  qua  nihil  coinquinatum 
invenies,  quae  tota  pulchra  erit  et  immaculata,  quia 
a  te  in  nullo  corrupta. 

«  Inter  semen  tuum  et  semen  illius  »:  idest,  inter 
tuos  socios  filiosque  perditionis ,  qui  tua  carnalia  et  su¬ 
perba  desideria  sectabuntur,  et  quorum  dux  et  pater 
eris,  et  fdios  reparationis ,  qui  patrem  et  ducem  habe¬ 
bunt  Christum,  quique  sectaturi  sunt  mandata  ejus. 

«  Ipsa  (vel  Ipse ,  vel  —  ut  plures  Patres  interpre¬ 
tantur  —  Ipsa  per  Ipsum  i.  e.  Christum)  conteret  (utique 
sensu  morali  seu  metaphorico)  caput  tuum  » :  hoc  est, 
ad  nihilum  rediget  consilium  tuum,  opus  tuum,  super¬ 
biam  tuam ;  nam  «  Christus  heri  et  hodie ,  ipse  et  in  sae¬ 
cula  ».  (2)  Ita  communiter  Theologi. 

4  Ratio  petitur  ex  poenis  ipsi  mulieri  inflictis.  — 
Nam  ex  Genesi  constat,  poenas  fuisse  Hevae  multipli- 

(1)  Prov.  XXI,  30. 

(2)  Hebr.  XIII,  8.  —  Totam  nostram  argumentationem  complexus  est 
his  paucis  S.  Bernardus:  «  Ipsa  conteret  caput  tuum.  Cui,  inquit,  haec 
servata  victoria  est  nisi  Mariae?  Ipsa  proculdubio  caput  contrivit  venenatum, 
quae  omnimodam  maligni  suggestionem,  tam  de  carnis  illicebra,  quam  de  mentis 

catas  seu,  ut  ait  Seraphicus,  «  duplicatas  (1):  »  Multipli¬ 
cabo  aerumnas  tuas.  »  Stante  mulieris  naturali  debili¬ 
tate,  nonne  ipsi  poenae  potius  minui  quam  augeri 
debebant  in  comparatione  ad  virum'?  Et  tamen  prima 
mater  majori  a  justissimo  judice  poena  plectitur.  Ec- 
cur,  nisi  quia  ipsa  gravius  peccavit  (2)?  nisi  quia  et 
desideriis  juvenis  tentatoris  (etsi  quidem  tantum,  vo¬ 
luntate)  adhaerendo,  et  Adamo  fructum  vetitum  offe¬ 
rendo,  duplex  incontinentiae  peccatum  commisit? 

5  Ratio  petitur  ex  Liturgia  Ecclesiae.  —  In  Missa 
enim  pro  sponsis ,  in  oratione  quam  sacerdos  super  neo- 
sponsam  recitat,  inter  alia  haec  leguntur:  Nihil  in  ea 
ex  actibus  suis  ille  auctor  praevaricationis  usurpet.  »  Al- 
lusio  ad  praevaricationem  primae  mulieris  hic  est  ma¬ 
nifesta.  Ergo  aliquid  ipse  in  prima  muliere  ex  actibus 
suis  immundis  usurpavit,  eamque  iisdem  contamina¬ 
vit.  —  Si  tu  dicas,  praefatam  Ecclesiae  orationem  re¬ 
ferri  ad  consuetam  agendi  rationem  diaboli  cum  mu¬ 
lieribus  ex  prima  generatis,  minime  vero  cum  Heva; 
contra:  si  ordinarie  ita  ipse  se  gerit  cum  filiabus,  ec- 
cur  non  cum  prima  matre^.  —  Siquidem,  ut  verbis  utar 

superbia ,  deduxit  ad  nihilum.  »  Hom.  II  super  Missus.  —  Mirum  sane 
testimonium!  quod  III  partem  Prop.  unicae  opiime  confirmat.  (Cf.  supra 
pag.  49  et  sqq.). 

(1)  Brevil.,  p.  III,  c.  4. 

(2)  Hoc  simpliciter  concedit  etiam  Aquinas,  triplici  ratione :  «  Primo 
quidem,  quia  major  elatio  fuit  mulieris  quam  viri;  mulier  enim  credidit  verum 
esse  quod  serpens  suasit,  scilicet  quod  Deus  prohibuerit  ligni  esum,  ne  ad  ejus 
similitudinem  perveniret;  et  ita  .  .  .  superbia  ejus  ad  hoc  se  erexit,  quod  con¬ 
tra  Dei  voluntatem  .aliquid  voluit  obtinere  ;  .  .  .  sed  vir  non  credidit  hoc  esse 
verum  .  .  .  unde  non  voluit  consequi  divinam  similitudinem  contra  Dei  volun¬ 
tatem;  sed  in  hoc  superbivit,  quod  eam  voluit  consequi  per  seipsum.  —  Secundo , 
quia  non  solum  ipsa  peccavit,  sed  etiam  viro  peccatum  suggessit ;  unde  pecca-  , 
vit  et  in  Deum  et  et  in  proximum.  —  Tertio  in  hoc,  quod  peccatum  viri  di¬ 
minutum  est  ex  hoc,  quod  in  peccatum  consensit  amicabili  quadam  benevolen¬ 
tia,  qua  plerumque  fit  ut  offendatur  Deus,  ne  homo  ex  amico  fiat  inimicus.  » 
2-2,  q.  163,  a.  4. 

D.  Angelici:  «  Id  quod  est  primum  in  aliquo  genere, 
debet  esse  proportionatum  his,  quae  in  eodem  genere 
consequuntur  »  (1),  et  vicissim. 

6  Ratio,  seu  ultima,  petitur  ex  analogia  oppositionis , 
quae  inter  lapsum  et  reparationem  existere  debebat, 
quamque  Patres  et  Doctores  communiter  inculcant 
atque  extollunt. 

Re  quidem  vera,  ad  opus  reparationis  exequendum 
e  coelo  mittitur  Angelus  ad  Virginem  desponsatam  viro; 
ad  opus  perditionis  complendum  angelus  malus  ad 
virginem  desponsatam  Adamo  gressus  suos  dirigit.  — 
Angelus  lucis  sensibili  sub  specie,  humana  splendidiore, 
cubiculum  Virginis,  ubi  sola  ipsa  morabatur,  ingredi¬ 
tur;  angelus  tenebrarum,  humana  et  pulchra  specie  in¬ 
dutus,  terrestrem  paradisum  furtim  intrat,  Hevaeque 
seorsim  se  conspiciendum  offert.  —  Ad  aspectum  coelestis 
Nuntii  Mariam  tam  sublimiter  salutantis,  Ipsa  tota 
turbatur,  et  «  cogitabat  qualis  esset  ista  sulutatio  » ;  ad 
aspectum  angeli  tenebrarum,  quin  Heva  turbetur,  be¬ 
nevole  eum  excipit,  et  libenter  cum  eo  colloquia  mi¬ 
scet.  —  Gabrieli  asserenti  Ipsam  invenisse  gratiam  apud 
Deum,  atque  concepturam  et  parituram  esse  filium,  Ma¬ 
ria  difficultatem  objicit  humanitus  insuperabilem,  vo¬ 
tum  scilicet  virginitatis:  «  Quomodo  fiet  istud,  quoniam 
virum  non  cognosco 9  idest,  non  possum  cognoscere.  Heva 
angelo  tentatori  sciscitanti :  «  Cur  praecepit  vobis  Deus 
ne  etc.  »  idest,  ne  vos  maritaliter  cognoscatis  ?  confitetur 
quidem  divinam  prohibitionem,  at  simul  in  dubium 
revocat  punitionem  et  consequenter  ipsum  continentiae 
praeceptum:  «  ne  forte  moriamur.  »  (2)  —  Maria,  plena 

(1)  S.  Thomas,  2-2,  q.  165,  a.  2. 

(2)  Adverbium  «  forte»,  etsi  in  textu  hebraico  non  reperiatur,  putandum 
non  est  arbitrarie  in  Vulgatam  introductum  esse.  Heva  enim  juxta  textum 
hebraicum  non  dixit,  sicut  Deus  dixerat:  «  morte  »  idest  «  certo  »  morieris, 
sed  simpliciter  «  moriamur  ».  Cf.  Hetzenauer,  Comm.  in  Genesim,  1910. 


gratia  et  sanctitate,  firma  stat  et  immobilis  perseverat 
in  concepto  virginitatis  proposito,  ceditque  solummodo 
manifesto  miraculo  Omnipotentis:  «  Spiritus  Sanctus  su¬ 
perveniet  in  te,  et  virtus  Altissimi  obumbrabit  tibi »,  atque, 
ejus  nutui  consensum  praestando,  Sponsa  efficitur  Spi¬ 
ritus  Sancti,  Mater  divini  Verbi  incarnati,  et  per  Ipsum 
cunctorum  salvandorum.  Heva,  econtra,  ipsa  quoque 
tunc  gratia  et  sanctitate  ornata,  dubitat,  fluctuat ,  cedit 
iniqui  tentatoris  illecebris,  et  amittens  gratiam,  eam- 
que  surripiens  Adamo,  contra  praeceptum  divinum 
eum  ad  actum  maritalem  inducendo,  sponsa  efficitur 
diaboli,  et  ita  per  diabolum  et  Adam  cunctorum  ma¬ 
ter  damnatorum ,  nisi  per  Cbristum  (et  Mariam)  redi¬ 
mentur. 

Analogia  lapsum  inter  et  reparationis  opus,  in  no¬ 
stra  sententia,  est,  ut  patet,  undequaque  perfecta  et 
plane  mirabilis !  Caput  I  Evangelii  S.  Lucae  explicat 
III  Geneseos;  mysterium  Nazareth,  integrum  myste¬ 
rium  Eden;  Gabriel  archangelus,  Luciferum;  votum 
Virginis  Mariae  divinitus  inspiratum,  praeceptum  con¬ 
tinentiae  Protoparentibus  datum  ;  sermo  coelestis  Nun¬ 
tii  Mariam  de  generatione  Verbi  incarnandi  edocentis, 
sermones  a  daemone  cum  Heva  in  ordine  ad  huma¬ 
nam  generationem  habitos;  fidelitas  Mariae,  ejusque 
virginitatis  triumphus,  quae  virgo  concepit,  virgo  pepe- 
rit ,  virgo  quem  genuit  adoravit ,  infidelitatem,  miserri- 
mumque  primae  nostrae  parentis  lapsum,  quae,  mente 
et  corpore  corrupta,  eos  quos  genuit  dupliciter  mortuos 
genuit,  eosque  dupliciter  lugendos  luxit!... 

Parum,  fortasse,  positivum,  potiusque  rhetoricum, 
videbitur  alicui  postremum  hoc  argumentum.  —  Si  se¬ 
parativi  sumatur,  forsan  ita  est;  ast,  si  unacam  aliis 
ipsum  spectetur,  non  exiguam  lucem  propositioni  no¬ 
strae  —  imo  hypothesi  generali  (universae)  —  ex  eo 
derivari  simul  fateri  cogimur.  Nam  sicut  a  Maria ,  Deo 

auctore,  et  Angelo  e  coelo  misso  executore,  initium  pu¬ 
ritatis,  continentiae  et  castitatis;  ita  a  muliere,  auctore 
diabolo,  initium  factum  est  peccati,  initium  concupiscen¬ 
tiae ,  corruptionis  et  maledictionis ;  et  per  illam  omnes 
morimur !  (1) 


(i)  Eccles,  XXV,  33. 


1 


VIII 

CONCLUSIO 


Ex  iis  quae  hucusque  disputavimus,  satis  superque 
patet  opinio  nostra  circa  propositam  quaestionem: 
«  Quale  fuit,  juxta  Genesim,  Protoparentum  pecca¬ 
tum?  »;  patent  etiam  praecipua  argumenta,  quae  eam 
nobis  sufficienter  fulcire  videntur. 

Diximus:  nobis ;  nam  an  praefata  argumenta,  qui¬ 
bus  eam  probare  et  illustrare  studuimus,  reipsa  suffi¬ 
cientia  sint  ad  extorquendum  theologi  prudentis  assen¬ 
sum,  adeo  ut  opinio  nostra  tamquam  vere  probabilis 
tuta  conscientia  retineri  et  doceri  possit,  hoc  nostrum 
haud  est  judicare:  tum  quia  nemo  judex  in  causa  pro¬ 
pria;  tum  quia  ad  tantum  judicium  proferendum  im¬ 
par  omnino  est  paupercula  scientia  nostra,  nobisque 
jure  meritoque  objici  possent  versus  Alighieri : 

«  Or  tu  chi  se ’  che  vuoi  sedere  a  seret  una, 

Per  giudicar  da  Iungi  mille  miqlia, 

Con  la  veduta  corta  d}  una  spanna ?  (1); 


t 


(i)  Parad.  C.  XIX,  8o. 


tum  denique,  et  potissimum,  quia  in  interpretandis  Sa¬ 
cris  Scripturis  ratio  individualis,  quaecumque  tandem 
illa  sit,  et  cujuscumque  sit,  erit  semper  criterium  ve¬ 
ritatis  secundarium,  totaliter  sub  alter  natum  infallibili 
Magisterio  Catholicae  Ecclesiae,  quae  est  «  columna  et 
firmamentum  veritatis  »  (1)  revelatae  (et  connexae); 
«  cujus  est  —  ut  post  Tridentinum  nuper,  ut  vidimus, 
definivit  Concilium  Vaticanum  —  judicare  de  vero  sensu 
et  interpretatione  Scripturarum  Sanctarum  »  (2);  et 
cujus  proinde  judicio  quilibet  scriptor,  veri  nominis 
catholicus,  simpliciter  intimoque  animi*  sensu  sese  subji¬ 
cere  debet. 

«  Quae  igitur,  ut  verbis  utamur  magni  Augustini, 
(hac  in  nostra  dissertatiuncula)  vera  esse  perspexeris, 
tene  et  Ecclesiae  Catholicae  tribue ;  quae  falsa,  respue 
et  mihi,  qui  homo  sum,  ignosce;  quae  dubia,  crede 
donec  aut  respuenda  esse,  aut  vera  esse,  aut  semper 
credenda  vel  ratio  doceat,  vel  praecipiat  auctoritas.  »  (3) 

Ceterum,  opinio  nostra  nobis  non  videtur  contraire 
judicio,  quod  circa  characterem  historicum  trium  prio¬ 
rum  capitum  Geneseos  Pontificia  Commissio  de  Re  Bi- 
rliga,  sub  die  13  Junii  1909,  tulit;  nominatim  iis,  quae 
in  illo  Decreto ,  sub  n°  III0,  continentur.  —  Nos  enim, 
quemadmodum  ex  dictis  patet, 

a)  Non  revocamus  in  dubium  sensum  litteralem 
historicum  factorum  quae  in  illis  capitibus,  utpote  quae 
cliristianae  religionis  fundamenta  attingunt,  enarran¬ 
tur,  et  inter  quae  «  praeceptum  a  Deo  homini  datum 
ad  ejus  obedientiam  probandam  »,  necnon  «  divini 
praecepti,  diabolo  sub  serpentis  specie  suasore,  tran¬ 
sgressio  »  enumerantur;  sed  tantum  duo  haec  facta, 


(1)  Tim.,  III,  15. 

(2)  Cf.  supra ,  pag.  29  ia  Nota . 

(3)  De  Vera  Religione,  20. 

sensu  quidem  litterali  historico ,  at  non  proprio,  sed 
improprio ,  seu  metaphorico ,  explicamus. 

fry  Pontificia  Commissio  asserit  simpliciter  «  prae¬ 
ceptum  a  Deo  homini  datum  »  inter  facta  christianae 
religionis  fundamenta  attingentia  recensendum  esse, 
quin  expresse  specificet,  quale  ipsum  fuerit  aut  quo¬ 
modo  intelligi  debeat. 

c)  Incisum  illud:  «  sub  serpentis  specie  »  (an  realis 
vel  apparentis,  Commissio  non  dicit)  cum  sit,  ut  patet, 
accidens  facti ,  tale  nobis  non  videtur,  ut  inter  facta 
christianae  religionis  fundamenta  attingentia  recenseri 
possit,  multoque  minus  debeat;  vel  saltem  — attentis 
iis  quae  in  eodem  Documento  leguntur  —  an  haec  fuerit 
laudatae  Commissionis  mens,  rationabiliter  in  dubium 
revocari  potest. 

Diximus:  attentis  iis  etc.  —  Nam  ibidem  (n°  V°) 
dubio:  «  Utrum  omnia  et  singula,  verba  scilicet  et 
phrases,  quae  in  praedictis  capitibus  occurrunt,  sem- 
per  et  necessario  accipienda  sint  sensu  proprio,  ita  ut 
ab  eo  discedere  numquam  liceat,  etiam  cum  locutio¬ 
nes  ipsae  manifeste  appareant  improprie  seu  metapho¬ 
rice  vel  anthropomorphice  usurpatae,  et  sensum  pro¬ 
prium  vel  ratio  prohibeat  vel  necessitas  cogat  dimittere  9  » 
eadem  Pontificia  Commissio  respondit:  «  Negative.  »  (1) 


(i)  Commissio  de  Re  Biblica,  —  Decretum  — de  charactere  historico 
trium  priorum  capitum  Geneseos.  —  Praestabit  tres  postremas  conclusiones 
praefatae  Pontificiae  Commissionis,  disquisitionem  nostram  respicientes,  hic  ex 
integro  referre. 

«  III.  Utrum  speciatim  sensus  litteralis  historicus  vocari  in  dubium  pos¬ 
sit,  ubi  agitur  de  factis  in  iisdem  capitibus  enarratis,  quae  christianae  religionis 
fundamenta  attingunt :  uti  sunt,  inter  cetera,  rerum  universarum  creatio  a  Deo 
facta  in  initio  temporis ;  peculiaris  creatio  hominis ;  formatio  primae  mulieris 
ex  primo  homine;  generis  humani  unitas;  originalis  protoparentum  felicitas  in 
statu  justitiae,  integritatis  et  immortalitatis;  praeceptum  a  Deo  homini  datum 
ad  ejus  obedientiam  probandam ;  divini  praecepti,  diabolo  sub  serpentis  specie 

Par  omnino  videtur  quaestio  nostra  de  serpente 
genesiaco  quaestioni  de  Hexaemero ;  si  enim  haec  solvi 
potest  per  interpretationem  impropriam ,  quare  non  et 
nostra  per  metaphoricam  ?  Nulla  apparet  ratio  discri¬ 
minis  adhibendi  in  interpretandis  «  diebus  genesiacis  » 
ex  una,  et  in  interpretando  «  serpente  genesiaco  »  ex 
altera  parte.  (1) 


suasore,  transgressio  ;  protoparentum  dejectio  ab  illo  primaevo  innocentiae  sta¬ 
tu  ;  necnon  Reparatoris  futuri  promissio  ?  » 

«  Resp.  —  Negative.  » 

«  IV.  Utrum  in  interpretandis  illis  horum  capitum  locis,  quos  Patres  et 
Doctores  diverso  modo  intellexerunt,  quin  certi  quippiam  definitique  tradide¬ 
rint,  liceat,  salvo  Ecclesiae  judicio,  servataque  fidei  analogia,  eam,  quam  quisque 
prudenter  probaverit,  sequi  tuerique  sententiam?  » 

«  Resp.  —  Affirmative.  » 

«  V.  Utrum  omnia  et  singula,  verba  scilicet  et  phrases,  quae  in  prae¬ 
dictis  capitibus  occurrunt,  semper  et  necessario  accipienda  sint  sensu  proprio , 
ita  ut  ab  eo  discedere  numquam  liceat,  etiam  cum  locutiones  ipsae  manifeste 
appareant  improprie  seu  metaphorice  vel  anthropomorphice  usurpatae,  et  sensum 
proprium  vel  ratio  prohibeat  vel  necessitas  cogat  dimittere  ?  » 

«  Resp.  —  Negative.  » 

«  Die  autem  30  Junii  anni  1909,  in  audientia  ambobus  Rev.mis  Con¬ 
sultoribus  ab  Actis  benigne  concessa,  SS.MUS  praedicta  responsa  rata  habuit  ac 
publici  juris  fieri  mandavit.  » 

«  Romae,  die  30  Junii  1909.  » 

«  Fulcranus  Vigouroux,  P.  S.  S.  » 

«  Laurentius  Janssens,  O.  S.  B.  » 

\ 

(1)  Clar.  P.  Hyacinthus  Cereseto  in  suo  Voto:  «  Storicita  dei 
primi  tre  capitoli  della  Genesi  »,  compilato  per  ordinem  habitum  a  Commis¬ 
sione  Pontificia  de  Re  Biblic a  (Romae,  Typ.  Polygl.  Vatie.,  mense  maio  1909), 
scribit : 

«  Quaeritur  j°  —  Utrum  possit  admitti  sententia  S.  AUGUSTINI  (ab 
ipso  tamen  proposita  nutanter  tanquam  incerta  et  valde  dubia),  juxta  quam  sex 
dies  Geneseos  forent  dies  lucis  spiritualis,  et  simultanei ;  seu  visio  quaedam 
angelica  sexies  repetita ,  non  tamen  successive ,  sed  uno  momento  temporis ,  per 
quam  Angeli  viderint  omnia  Simul  opera  sex  dierum,  ex  una  parte  in  seipsis 
imperfecte  ( vespere  i,  ex  alia  parte  in  Verbo  Dei  perfecte  (mane);  —  vide- 

Quodsi,  in  praesenti  opusculo,  etsi  Superiorum  no¬ 
strorum  approbatione  munito,  Supremum  Ecclesiae 
Magisterium  aliquid  censura  dignum  repererit,  nos 
protinus  hilarique  animo  eum  igni  trademus.  Nam, 
haec  est  gloria  nostra,  Fides  Catholicae  Ecclesiae,  quam 
semper  secuti  et  tutati  sumus,  et  in  cujus  amplexu, 
Dei  auxilio  suffulti,  expirare  confidimus,  «  expectante s 
beatam  spem,  et  adventum  gloriae  magni  Dei,  et  Salva¬ 
toris  nostri  Iesu  Christi.  »  (1) 

Hoc  unum,  antequam  calamum  deponamus,  solem- 
niter  protestamur:  nos  non  libidine  novitatis,  nec  vana 
alia  ratione  (Deus  nobis  testis  est)  ad  hanc  disserta- 
tiunculam  exarandam  motos  esse,  sed  veritatis  inda¬ 
gandae  et  dilucidandae  amore  unice  ductos,  necnon 
(sicut  in  praefatione  innuimus)  ut  repetitis  precibus 
veterum  consodalium  obsecundaremus.  Neque  illud 
praetermissum  volumus,  nobis,  antequam  eam  Supe¬ 
riorum  judicio  subjiceremus,  non  defuisse  viros,  in  re 
tam  theologica  quam  biblica  versatissimos,  qui  eam 
sedulo  perlectam  judicarunt  typis  dignam;  nos  certio¬ 
res  facientes,  non  modo  nihil  absurdi  ipsam  praese- 
ferre,  nihilque  contra  fidem  veritatesve  connexas,  aut 
contra  mores  in  ea  contineri;  sed  et  studiosis  S.  Scrip¬ 
turae  non  omnino  inutilem,  et  ad  bonos  mores  virtu- 


rint  nempe  ea  opera  tantum  post  illam  visionem  futura,  non  amplius  tamen 
omnia  simul,  sed  cursu  temporis,  suis  quaeque  temporibus  in  suas  manifestas 
formas  actusque  creanda  ?  » 

«  (Juxta  meum  humile  judicium)  Respondeo :  Attenta  auctoritate  tanti 
Doctoris,  et  salvo  judicio  S.  Ecclesiae,  videtur  licite  posse  amplecti  talem  in¬ 
terpretationem,  quamvis  minus  probabilem,  et,  juxta  Magistrum  Sententiarum 
et  ipsum  S.  Thomam,  minus  ab  Ecclesia  probatam  quam  aliorum  Sanctorum 
Patrum  sententiam,  qui  tenuerunt :  Hexaemeron  biblicum  intelligendum  esse  de 
veris  diebus  seu  periodis  temporis,  distinctis  atque  successivis.  » 

(i)  Tit.,  II,  13. 

tesque  Christianas  in  animis  excitandas  efficacissimam 
evasuram.  (1) 

Et  revera  —  nisi  nostra  omnino  nos  fallit  opinio  — 
postremo  hoc  ex  capite  (etiam  abstractione  facta  ab 
approbatione  Superiorum)  nihil  timendum  luce  meri¬ 
diana  clarius  nobis  videtur.  Nam  ad  omnes  christifi- 
deles,  et  in  cubiculis  et  super  tecta,  nos  alte  et  secure 
clamare  poterimus:  Quasi  a  facie  colubri  fugite  peccata , 
fugite  vitia;  summopere  vero  cavete  a  superbia ,  cavete 
a  luxuria!...  Mementote  quod  per  haec  duo  vitia  ma¬ 
lum  et  corruptio  intrarunt  in  mundum ;  quod  per  ipsa 
Adam  et  Heva  felicitatem  amiserunt,  atque  e  terrestri 
paradiso  exules  effecti  sunt;  et  quod  ipsa  causa  praeci¬ 
pua  extiterunt —  et  nunc  quoque  sunt  —  ruinae  totius 
humani  generis!...  Non  ergo  infelices  Protoparentes, 
sed  Novum  Adam ,  Novamque  Hevam  imitamini ;  imita¬ 
mini  humilitatem  D.  N.  Jesu  Christi,  qui  «  semetipsum 
exinanivit  formam  servi  accipiens ,  et  humiliavit  seme¬ 
tipsum  usque  ad  mortem ,  mortem  autem  crucis  »  (2);  imi¬ 
tamini  humilitatem,  puritatemque  immaculatam  beatissi¬ 
mae  semperque  Virginis  Mariae,  et  obtinebitis  regnum 
aeternum. 


(1)  Hos  inter,  duos  hic  meminisse  lubet:  A.  R.  P.  Augustinum  Molini 
O.  F.  M.  (f,  r.)  quondam  Definitorem  Generalem  Ordinis,  Lectorem  S.  Scriptu¬ 
rae  in  Collegio  Ordinis  principe  ad  S.  Antonium  Pad.  de  Urbe,  Consultoremque 
Commissionis  Biblicae ,  qui  viva  voce  dissertationem  nostram,  substantialiter  inspe¬ 
ctam,  et  probavit  et  laudavit:  necnon  A.  R.  P.  Dorotheum  Coknelisse  O.  F.  M., 
in  Pontificio  Seminario  Lateranensi  actualem  Theologiae  fundamentalis  Profes¬ 
sorem ,  qui,  patienter  Dissertatione  perlecta  et  ad  trutinam  revocata,  sequens 
iudicium,  privatum  quidem  ac  sub  respectu  simpliciter  theologico,  litteris  nobis 
transmisit :  «  Opus  tuum  integre  inspectum  valde  dignum  sane  est  ut  publici 
juris  fiat,  tum  quoad  materiam,  quia  agitur  de  quaestione  (modo  suo)  perpulchra 
et  valde  gravi,  tum  quoad  formam,  quia  rem  totam  ubique  peragis  mente  et  stylo 
modestissimis.  » 

(2)  Phil.,  II,  7. 

Quod  nobis  concedat  Ille,  qui  cum  Patre  et  Spi¬ 
ritu  Sancto  est  benedictus  Deus  in  saecula  saeculorum. 
Arnen. 

Scribebam  Garrariae  ad  «  Virginem  Gratiarum  » 
Kal.  Februar.  anni  1916. 

